ধামাকা-২০১২ (ঈশানজ্যোতি বৰা) - সাহিত্য ডট অৰ্গ\nধামাকা-২০১২ (ঈশানজ্যোতি বৰা)\n(সেই আন্দোলনৰ প্ৰভাৱ ইমানেই শক্তিশালী আছিল যে বছৰটোৰ শেষত এজন বাংলাদেশীয়েও অসম এৰি নগ’ল ৷ হাঁহি হাঁহি তেওঁলোকে এতিয়াও ৩৭ নং ৰাষ্ট্ৰীয় ঘাইপথত বাইক-কাৰ দৌৰাই ধামাকা দেখুৱাই আছে ।…)\n৩১ ডিচেম্বৰ ধামাকা\nপল্টনবজাৰ ৰে’ল ষ্টেচনৰ পৰা ওলাই বাহিৰত এনেই ঘূৰি ফুৰোতে চকু গ’ল পথৰ বাওঁফালে আৰি থোৱা বেনাৰ এখনলৈ ৷ হাতত সময় আছিল প্ৰচুৰ ৷ সময়ৰ সদ্ব্যৱহাৰ কৰোঁ বুলি গোটেই বেনাৰখন ইমূৰৰ পৰা সিমূৰলৈ পঢ়ি পেলালো ৷ বেছি সময় নালাগিল ‘ধামাকা’টো বুজিবলৈ ৷ কেইজনমান উদাৰ আৰু কৰ্মপ্ৰিয় মানুহে উপহাৰ কুপনৰ খেল পাতিছে ৷ নাম দিছে-‘৩১ ডিচেম্বৰ ধামাকা’। মানে অহা বছৰত নোসোমাওঁতেই ধামাকা ভাগ অনুষ্ঠিত কৰিব তেওঁলোকে৷ উপহাৰসমূহ সাংঘাটিক ধৰণে লোভলগা ৷ কেৱল খাবৰ বাবেই জীয়াই থকা লোকসকলে ধামাকাৰ কুপন এখন নিকিনাকৈ যে থাকিব নোৱাৰে সেইটো ধুৰূপ ৷ প্ৰথম পুৰষ্কাৰ এটা নোদোকা হাঁহ ৷ দ্বিতীয় পুৰষ্কাৰ-এটা চালানী মাছ ৷ তৃতীয় পুৰষ্কাৰ- দুই কিলোগ্ৰাম ব্ৰইলাৰৰ মাংস আৰু তিনিটা নিচুকনি পুৰষ্কাৰ-তিনি প্লেট লোকেল মুৰ্গীৰ কণী ৷\nপুৰষ্কাৰকেইটাতকৈ মোৰ অধিক দৃষ্টি আকৰ্ষণ কৰিলে ‘ধামাকা’ শব্দটোৱে ৷ ছাট্ কৈ মনটো উৰা মাৰি গ’ল ২০১২ৰ এৰি থৈ অহা দিনবোৰলৈ। য’ত আছিল এটাৰ পিছত এটাকৈ ধামাকা, কেৱল ধামাকা।\n১) জি এছ ৰোডৰ ধামাকা : বছৰটোৰ শ্ৰেষ্ঠ ধামাকাৰ ভিতৰত জি এছ ৰোডৰ ধামাকাই ‘টপ’ত আছিল বুলি নি:সন্দেহে ক’ব পাৰি ৷ কাৰণ সেই ধামাকাই সমগ্ৰ ভাৰততে ধামাকাৰ সৃষ্টি কৰিছিল ৷ বহু ৰথী-মহাৰথীয়ে নিজৰ নিজৰ বহুমূলীয়া মত প্ৰকাশ কৰি ধাৰাবাহিকভাৱে কেইবাদিনলৈকে ধামাকা দি গৈছিল। ৷ খুব কম দিনৰ ভিতৰতে দোষীয়ে শাস্তি পালে ৷ যিটো ধামাকাৰ অন্য এটা এক ধামাকা ৷ গগৈ ছাৰে আদালতৰ বিচাৰত সন্তুষ্ট হোৱা নাই ৷ সৰল মানুহজনৰ সেই বক্তব্যকো শেহতীয়াভাৱে বহুতেই ধামাকা বুলি ক’ব খুজিছে ৷ ভৱিষ্যতে এই ধামাকাই আৰু কেইটা উপ-ধামাকাৰ সৃষ্টি কৰে সেইয়া লক্ষণীয় হ’ব ৷ অৱশ্যে এতিয়াও গুৱাহাটীকে ধৰি ৰাজ্যখনৰ বিভিন্ন অঞ্চলৰ অলিয়ে-গলিয়ে বহু নাবালক ডেকাক মদ খাই পায়চাৰি কৰি ফুৰা, গাভৰুৱে নিশা দহ বজাতো কম কাপোৰ পিন্ধি শ্বপিং মলত বয়ফ্ৰেণ্ডৰ সৈতে হালি-জালি খোজকাঢ়ি ঘূৰি ফুৰা পৰিলক্ষিত হৈছে ৷ যিটোৱে সূচায় যে তেওঁলোকৰ অভিভাৱকসকল অত্যন্ত সচেতন হৈছে ৷ তেওঁলোকৰ আৰু ধামাকা কৰিবলৈ ইচ্ছা নাই ৷ ভাগ্য ভাল যে অসমৰ সকলো অভিভাৱক তেওঁলোকৰ দৰে সচেতন নহয় ৷ নহ’লে ধামাকাবোৰ দেখোন নাইকিয়া হৈ যাব ৷ নে কি কয় আপুনি ?\n২) “আহ ঐ আহ”ৰ ধামাকা: ২০১২ৰ যিটো বিশেষ ধামাকাই সমগ্ৰ অসম কঁপাই তুলিলে সেইটো হ’ল—‘আহ ঐ আহ’ আন্দোলনৰ ধামাকা ৷ প্ৰায় দুমাহজোৰা চলা সেই ধামাকাত আন্দোলনকাৰীসকলৰ টেটু ফলা চিঞৰত আকাশ-বতাহ ৰজনজনাই গ’ল ৷ জোঁৰ লৈ সমদল কৰোঁতে কৰোঁতে দোকানৰ কেৰাচিন তেল শেষ হোৱাৰ উপক্ৰম হ’ল ৷ সেই আন্দোলনৰ প্ৰভাৱ ইমানেই শক্তিশালী আছিল যে বছৰটোৰ শেষত এজন বাংলাদেশীয়েও অসম এৰি নগ’ল ৷ হাঁহি হাঁহি তেওঁলোকে এতিয়াও ৩৭ নং ৰাষ্ট্ৰীয় ঘাইপথত বাইক-কাৰ দৌৰাই ধামাকা দেখুৱাই আছে ৷ এইটোৱে ইয়াকে প্ৰমাণ কৰে যে অসমৰ মানুহে দেশবাসীক দেখুৱাই আন্দোলন কৰিলেও মনে মনে তেওঁলোক মানৱপ্ৰেমী ৷ কোন অসমীয়া, কোন বাংলাদেশী, আমিতো সব মানুহেই ৷ গতিকে মিছাতে ধামাকা কৰি কিনো লাভ ? বহু পলমকৈ হ’লেও অনুতাপত দগ্ধ অসমীয়াই ভৱিষ্যতে এই ধৰণৰ ধামাকা কৰাৰ পৰা বিৰত থাকিব বুলি ভাবিবৰ থল আছে ৷\n৩) ‘অকথ্য’ৰ ধামাকা: ভূঞাদেৱৰ ‘অকথ্য’ নামৰ গ্ৰন্থখন বিগত বছৰৰ অন্যতম ধামাকা আছিল ৷ ‘কথা ক’ব নাজানিলে মানুহে য’তে ত’তে মুখ থেকেচা খাব পাৰে’-এয়াই গ্ৰন্থখনৰ মূল বিষয়বস্তু, যিটো এটা মহান ধামাকাৰ বাদে আন একো নহয়৷ সাংবাদিকতাৰ জগতৰ প্ৰাক্তন উজ্জ্বল তাৰকা ভূঞাদেৱৰ গ্ৰন্থখন অসমীয়া সাহিত্যৰ ভঁৰাললৈ এটা তামাম ধামাকা বুলি বহুতেই মন্তব্য কৰি সেই ধামাকাত নিজকে চামিল কৰে ৷ জি এছ ৰোডত সংঘটিত হোৱা অভূতপূৰ্ব ধামাকাত দিক-বিদিক হেৰুৱাই পেলোৱাৰ পিছতো নিৰাশ নহৈ এইজনা গীতে-মাতে বিশাৰদ সাংবাদিকে খুব কম দিনৰ ভিতৰতে এখন অনুপম গ্ৰন্থ ৰচনা কৰি যি ধামাকা কৰিলে, সেয়া সঁচাকৈয়ে অনুকৰণীয় আৰু আদৰণীয় ৷ অসমৰ পাঠক সমাজে অনাগত দিনবোৰত ভূঞাদেৱৰ পৰা অকথ্যতৈও বেছি শক্তিশালী ধামাকাৰ আশা কৰিব পাৰে ৷\n৪) গৰুৰ ধামাকা : আগৰ দিনৰ কথা সুকীয়া আছিল ৷ গৰুৱে ঘাঁহ খাইছিল ৷ পিছে যুগৰ পৰিৱৰ্তনৰ লগে লগে গৰু সমাজেও নিজৰ ষ্টেটাছ মিলাই চলিব লগা হৈছে। তাৰ বাবে তেওঁলোকে নিত্য-নতুন ধামাকাৰ উৎস বিচাৰি ফুৰে ৷ এইবাৰ তেওঁলোকৰ হাতলৈ আহিল সেই সুৱৰ্ণ সুযোগটো ৷ তিনিবাৰ পৰীক্ষা অনুষ্ঠিত কৰি এইবাৰ ‘ছেবা’ই একপ্ৰকাৰৰ ধামাকাৰ সৃষ্টি কৰিছিল ৷ তেওঁলোকৰ সেই ধামাকাক অন্য মাত্ৰা প্ৰদান কৰাৰ উদ্দেশে গোৱালপাৰাৰ গৰুকেইটাই গোগ্ৰাসে গিলি পেলালে মেট্ৰিকৰ কেইখনমান বহী ৷ স্বাভাৱিকতেই সেই অতুলনীয় ধামাকাই স্থান পালে বাতৰিকাকতৰ প্ৰথমপৃষ্ঠাত ৷ গৰুকূলৰ বাবে ইয়াতকৈ আৰু কি ধামাকা হ’ব পাৰে! কিন্তু এটা কথা ঠিক যে ছেবাৰ সহায় অবিহনে তেনে ধামাকা সম্ভৱ নহ’লহেঁতেন ৷ জয়তু ছেবা, যি কেৱল নিজৰ বাবেই নহয়,পশু-পক্ষীৰ কাৰণেও চিন্তা কৰে ৷ ধন্য ধন্য এই ধামাকা !\n৫) টেটৰ ধামাকা : গগৈদেৱৰ পিচতেই অসমৰ ৰাজনীতিত নিয়মীয়াকৈ ধামাকা কৰি থকা আন এজন ব্যক্তি হৈছে শৰ্মাদেৱ৷ এইবাৰো তেৰা পিছ পৰি ৰোৱা নাই ৷ মাজতে তেৰাই অৱশ্যে কেইদিনমান পদত্যাগ কৰিও তামাম ধৰণৰ ধামাকা এটা কৰিছিল ৷ পিছে তেৰাই ২০১২ চনত কৰা সকলো ধামাকাৰ ভিতৰত টেটৰ ধামাকা আছিল লেখত ল’বলগীয়া ৷ সেই ধামাকাই কোনোবাৰ জীৱনলৈ সুখৰ নিজৰা বোৱাই আনিলে, কাৰোবাৰ জীৱনৰ আকাশখনলৈ আনিলে দুখৰ ক’লীয়া ডাৱৰ ৷ সি যি কি নহওক, অসমৰ বহুতো বেকাৰ ল’ৰা-ছোৱালীয়ে কেইটামান অনুৰূপ ধামাকাৰ আশাত বাট চাই ৰৈ আছে এটা আশাবাদী মন লৈ ৷ যদি তেওঁলোকৰ সেই আশা মষীমূৰ হয়, তেন্তে নৱবৰ্ষত যে তেওঁলোকেও এটা বৃহৎ ধামাকা কৰিব সেইটো প্ৰায় খাটাং বুলিয়েই ক’ব পাৰি ৷\n৬) সংলাপৰ ধামাকা : ১২ বছৰতকৈও অধিক কাল ধৰি গগৈ চৰকাৰে সংলাপৰ ধামাকাৰে অসমখন ধামাকাময় কৰি আহিছে ৷ এইবছৰো ব্যতিক্ৰম নহ’ল ৷ এইবাৰ তেখেতসকলে সংলাপ নিক্ষেপণত বিশেষ পাৰদৰ্শিতা অৰ্জন কৰিলে ৷ প্ৰতিটো সংলাপতে আছিল ১০০% ধামাকা ৷ কোনোৱে যদি সঁচা কথা কৈ ধামাকাৰ সৃষ্টি কৰিলে, কোনোৱে মিছা কথা কৈ ধামাকাৰ সৃষ্টি কৰিলে ৷ অৱশ্যে গগৈ ছাৰৰ প্ৰতিটো ঘোষণাতে ধামাকা বিদ্যমান ৷ ‘আত্মহত্যা সকলোৰে মৌলিক অধিকাৰ’- এইটো ছাৰৰ শেহতীয়া ধামাকা ৷ অ’ মনত পৰিল, ছাৰৰ এইবছৰৰ বাৰ্থডে’ পাৰ্টিটোৱেও বহুতৰ মনত তুমুল ধামাকাৰ সৃ্ষ্টি কৰিছিল ৷ এতিয়া এনেকুৱা এটা পৰ্যায় পাইছেগৈ যে য’তে ছাৰ, ত’তে ধামাকা ৷\n৭) চোৰৰ ধামাকা: অসমত চোৰৰ অভাৱ কেতিয়াও হোৱা নাছিল আৰু নহয়ো ৷ বগা কাপোৰ পিন্ধি বত্ৰিশটা দাঁত জিলিকাই হাঁহি মৰা চুৰৰ পৰা আৰম্ভ কৰি গাঁৱৰ চুবুৰীত পিয়া পি দি ঘূৰি ফুৰা পাণ-তামোল চোৰে অতীজৰে পৰাই অসমত ধামাকাৰ সৃষ্টি কৰিয়েই আহিছে।৷ পিছে এইবছৰ এক অন্য ধৰণৰ চুৰেহে অসম মুলুকত তীব্ৰ ধামাকাৰ সৃষ্টি কৰিলে ৷ বেচেৰা গড়, হাতীকেইটা এই চুৰকেইটাই কৰা ধামাকাৰ বলি হ’ল ৷ মুহূৰ্ততে ধামাকাৰ সৃ্ষ্টি হ’ল সমগ্ৰ অসমত ৷ ঠায়ে ঠায়ে প্ৰতিবাদী ধামাকাৰ জন্ম হ’ল ৷ কোনো কোনো বিদ্বানে পুত্তলিকা দাহ কৰিলে, বনমন্ত্ৰীৰ প্ৰতিকৃতি জ্বলালে ৷ মুঠতে চাৰিওফালে ধামাকাৰ উত্তেজনাময় পৰিবেশ ৷ অনাগত দিনবোৰতো তেনে ধামাকা অব্যাহত থাকিব বুলি ধাৰণা কৰিব পাৰি ৷ চুৰেৰে ভৰি থকা অসমখনৰ এনেবোৰ ধামাকাৰ ৰহস্য কথা ক’ব নজনা বন্য জীৱ-জন্তুয়ে কাহানিবা বুজি পাবনে ?\n৮) ব্ৰেকিং নিউজৰ ধামাকা : আজিকালি আগৰ দিন নাই ৷ এতিয়া নিউজ মানে কেৱল আৰু কেৱল ধামাকা ৷ প্ৰথিতযশা সাংবাদিকসকলৰ ভঙা ভঙা কথনশৈলী, ধামাকাদাৰ উপস্থাপন শৈলীয়ে প্ৰতিটো সন্ধ্যাতেই ধামাকা কৰি আহিছে ৷ দুটা-এটা অসমীয়া শব্দৰ মাজে মাজে দহটামান ইংৰাজী আৰু পাঁচটামান হিন্দী শব্দ সংযোজনৰে তেওঁলোকে যিদৰে অসমৰ সংবাদ মাধ্যমত ধামাকাৰ সৃষ্টি কৰি আছে সেয়া তুলনাবিহীন তথা মনোৰম ৷ পাঁচ মিনিটৰ মূৰে মূৰে ব্ৰেকিং নিউজবোৰ দেখুৱাই থকাটোও কম দু:সাহসিক নে! এয়া ধামাকা নহয় যদি কি? ক’ৰবাত গৰু গছত উঠিল, কোনোবাই চকলেট খাওতে দাঁত ভাঙিল ইত্যাদি নানানটা অভূতপূৰ্ব তথা অশ্ৰুত বাতৰিৰে গোটেই বছৰ ধামাকা কৰিবলৈ তেওঁলোকে অহোপুৰুষাৰ্থ কৰিছে ৷ তেওঁলোকৰ এই ধামাকাই আমাক আগলৈকো আনন্দ দি যাব চাগৈ ৷\n৯)আপডেটৰ ধামাকা : খাবলৈ নাই চাউল, পিন্ধিবলৈ নাই কাপোৰ, থাকিবলৈ নাই ঘৰ ৷ তথাপিও নাই চিন্তা ৷ হোৱা নাই হতাশ ৷ কাৰণ, হাতত আছে ম’বাইল আৰু ম’বাইলত আছে ফেচবুক ৷ আৰু ফেচবুকত কি আছে ? সব আছে ৷ ফেচবুকেও যে ধামাকাৰ সৃষ্টি কৰিব পৰাৰ এক অন্যতম আহিলা হ’ব পাৰে সেইটো নজনা মানুহ এতিয়া অসম মুলুকত বিৰল ৷ পুৱা শুৱাৰ পৰা উঠাৰ পৰা ৰাতি ১২ বজাত শৌচাগাৰলৈ যোৱালৈকে সকলো ধৰণৰ আপডেটেৰে অসমীয়াই ধামাকা কৰি দপদপাই ঘূৰি ফুৰে ফেচবুকত ৷ কিমান যে অদ্ভুত ! কিমান যে বিচিত্ৰ তেওঁলোকৰ এই নিত্য-নৈমিত্তিক আপডেটবোৰ ! এই ধুনীয়া ধুনীয়া হিয়া-মন জুৰ কৰি পেলোৱা ধামাকাবোৰ !\nউল্লিখিত ধামাকাকেইটাৰ উপৰিও আন কেইবাটাও ধামাকা ২০১২ চনত অসমবাসীয়ে উপভোগ কৰিলে ৷ এইবোৰৰ উপৰিও বানপানীৰ চকুপানী, অসম বন্ধৰ উভৈনদী, চাঞ্চুমা উপাখ্যান, সাহিত্য সভাৰ বেমেজালি, নিবনুৱাৰ খঙকে ধৰি কেইবাটাও স্থায়ী-অস্থায়ী ধামাকাই আমাক চুই গৈছিল ৷ এতিয়া প্ৰশ্ন হয়— ২০১৩ চনতো এইদৰে ধামাকা হ’ব নে ? নে ইয়াতকৈ বেছি ধামাকা হ’ব ? হ’লে কিমান বেছি ধামাকা হ’ব ? কোন কোন ব্যক্তি এই ধামাকাৰ লগত জড়িত হ’ব ? মিছা ক’লে কিডাল হ’ব, মই পুৰা সাজু ২০১৩ চনৰ কেইটামান বিশেষ ধামাকালৈ ৷ আপুনি সাজুনে ?\n← মৌৰ মধু কথা (দিগন্ত বৰা)\nএশটকীয়া নোটৰ ৰামায়ণ (অপূৰ্ব কলিতা) →\nপ্ৰশংসা আৰু তোষামোদ (দ্বিজেন্দ্ৰনাথ শৰ্মা)


ভাৰতীয় গণতন্ত্ৰ Class 10 দশম শ্ৰেণী ৰাজনীতি বিজ্ঞান\nভাৰতীয় গণতন্ত্ৰ Class 10\nবিষয় (Subject) সমাজ বিজ্ঞান\nপাঠৰ নাম ভাৰতীয় গণতন্ত্র\nখণ্ড ৰাজনীতি বিজ্ঞান\nশ্ৰেণী (Class) দশম (X)\nঅধ্যায় (Chapter) অধ্যায় ১\nদশম শ্ৰেণীৰ ৰাজনীতি বিজ্ঞান অধ্যায় ১\nঅতি চমু প্রশ্নোত্তৰ\n১। ১৯৪৫ চনত অনুষ্ঠিত হােৱা নিৰ্বাচনত ইংলেণ্ডত কোনটো দল জয়ী হৈছিল?\nউত্তৰঃ ১৯৪৫ চনত অনুষ্ঠিত হােৱা নিৰ্বাচনত ইংলেণ্ডত বনুৱা দলে জয়ী হৈছিল।\n২। “কেবিনেট মিছন”ভাৰতলৈ কেতিয়া আহিছিল?\nউত্তৰঃ “কেবিনেট মিছন” ১৯৪৬ চনৰ মাৰ্চ মাহত আহিছিল।\n৩া সংবিধান সভাৰপ্ৰথম সভাপতি কোন আছিল?\nউত্তৰঃ সংবিধান সভাৰ প্ৰথম সভাপতি আছিল ড° সচিদানন্দ সিংহ।\n8। খচৰা সমিতিৰ অধ্যক্ষজনৰ নাম কি?\nউত্তৰ: খচৰা সমিতিৰ অধ্যক্ষজনৰ নাম হ’ল ড° বি, আৰ, আম্বেদকাৰ।\n৫। সমাজবাদী আৰু ধৰ্মনিৰপেক্ষ’ শব্দ দুটা সংবিধানৰ কিমান সংশােধনী মতে প্রস্তাৱনাত সন্নিবিষ্ট হৈছিল?\nউত্তৰঃ ৪২ তম সংশােধনী প্রস্তাব মতে।\n৬। ইংৰাজী Federation শব্দটো কোনটো লেটিন শব্দৰ পৰা আহিছে?\nউত্তৰ: Federation শব্দটো লেটিন ভাষাৰ “Foedus” শব্দৰ পৰা আহিছে।\n৭। “যুক্তৰাষ্ট্ৰৰ গৃহভূমি”বুলি কাক কোৱা হয় ?\nউত্তৰঃ আমেৰিকা যুক্তৰাষ্ট্ৰক যুক্তৰাষ্ট্ৰৰ গৃহভূমি বােলা হয়।\n৮।ভাৰতবৰ্ষত দ্বৈত নাগৰিকত্বৰ ব্যৱস্থা আছেনে?\nউত্তৰ: ভাৰতবৰ্ষৰ সংসদীয় গণতন্ত্ৰৰ ধাৰণাটো ব্রিটিছ সংবিধানৰ পৰা অনুকৰণ কৰা হৈছে।\n৯। ভাৰতবৰ্ষৰ সংসদীয় গণতন্ত্রৰ ধাৰণাটো কোনখন দেশৰ সংবিধানৰ পৰা অনুকৰণ কৰা হৈছে?\nচমু উত্তৰ দিয়াঃ\n১। ব্রিটিছ চৰকাৰে’কেবিনেট মিছন’ক কিয় ভাৰতলৈ পঠাইছিল?\nউত্তরঃ ভাৰতবৰ্ষৰ বাবে এখন সংবিধান ৰচনাৰ কাৰণে প্রয়ােজনীয় পৰিবেশ আৰু প্ৰস্তুতি অর্থে কেবিনেট মিছন’ক ভাৰতবর্ষলৈ পঠাইছিল।\n২। ১৯৪৭ চনৰ ১৫ আগষ্টৰ পৰা ১৯৫০ চনৰ ২৬ জানুৱাৰীলৈ ভাৰতবৰ্ষৰ শাসন ব্যবস্থা কি আইনৰ ভিত্তিত চলিছিল আৰু আইনখন কোনে প্রস্তুত কৰিছিল ?\nউত্তৰঃ “১৯৩৫ চনৰ ভাৰত চৰকাৰ আইনৰ ভিত্তিত চলিছিল আৰু এই আইনখন ব্রিটিছ সংসদে প্রস্তুত কৰিছিল।\n৩। প্রস্তাবনাত “আমি ভাৰতীয় জনসাধাৰণ” বুলি কিয় উল্লেখ কৰা হৈছে?\nউত্তৰ: প্ৰভাৱনাত “আমি ভাৰতীয় জনসাধাৰণ” বুলি উল্লেখ কৰি সংবিধান প্রণেতাসকলে স্পষ্ট কৰিছে যে সংবিধানখনৰ ৰচক ভাৰতীয় জনগণ। সংবিধানখন ভাৰতীয় জনগণৰ আৰু ভাৰতীয় জনগণেই সংবিধানৰ আঁৰত থকা বৃহৎ শক্তি।\n8। “সার্বভৌম” মানে কি বুজা ?\nউত্তৰঃ সার্বভৌমত্ব হৈছে ৰাষ্ট্ৰৰ সর্বোচ্চ ক্ষমতা। অর্থাৎ বাহ্যিকভাবে ভাৰতবৰ্ষত কোনাে বিদেশীশক্তিৰ তলতীয়া নহয়ে আৰু আভ্যন্তৰীণভাবেও ভাৰতবৰ্ষত কোনাে শক্তিৰ দ্বাৰা পৰিচালিত নহয়।\n৫। কোন চনৰ কিমান সংখ্যক সংশােধনী অনুসৰি সংবিধানৰ প্ৰস্তাৱনাত সমাজবাদী আৰু ধৰ্মনিৰপেক্ষ’ শব্দ দুটা সন্নিবিষ্টকৰা হৈছে?\nউত্তৰঃ ১৯৭৬ চনৰ ১৮ ডিচেম্বৰ তাৰিখে হােৱা সংবিধানৰ ৪২ তম সংবিধান সংশােধনৰ দ্বাৰা প্ৰস্তাৱনাত সমাজবাদী”আৰু “ধর্মনিৰপেক্ষ” শব্দ দুটা সন্নিবিষ্ট কৰা হৈছে।\n৬। ‘অর্ধ যুক্তৰাষ্ট্ৰ’কাক বােলে ?\nউত্তৰ: ভাৰতবৰ্ষৰ যুক্তৰাষ্ট্ৰৰ প্রকৃত চৰিত্ৰ অথবা বৈশিষ্ট্য বিশ্লেষণ কৰিলে দেখা যায় যে এখন যুক্তৰাষ্ট্ৰত থাকিবলগা কেইবাটাও বৈশিষ্ট্য থাকা সত্বেও আমাৰ ব্যৱস্থাটো প্রকৃত যুক্তৰাষ্ট্ৰীয় ব্যৱস্থা নহয়। ইয়াত এককেন্দ্রিক চৰকাৰৰ বহুতাে বৈশিষ্ট্য একাত্মক হৈ আছে। গতিকে যি সংবিধান যুক্তৰাষ্ট্ৰৰ বৈশিষ্ট্যৰ লগতে একাত্মক বৈশিষ্ট্য দেখা যায় তাক অর্ধযুক্তৰাষ্ট্র বােলে।\nSee also পৃথিৱীৰ ভূগোল দশম শ্ৰেণীৰ ভূগোল তৃতীয় অধ্যায়\n৭। কোন কেইখন আইনে পৰাধীন ভাৰতবৰ্ষত সীমিত সংসদীয় পদ্ধতি প্রবর্তন কৰিছিল?\nউত্তৰ: পৰাধীন ভাৰতবৰ্ষত সীমিত সংসদীয় পদ্ধতিৰ প্ৰৱৰ্তন কৰিছিল – “১৯১১ চনৰ ভাৰত চৰকাৰ আইন আৰু ১৯৩৫ চনৰ ভাৰত চৰকাৰ আইনৰ দ্বাৰা।\n১। ভাৰতবৰ্ষৰ সংবিধানৰ প্ৰস্তাৱনাত সংবিধানৰ আদর্শ কেনেদৰে প্ৰকাশ পাইছে আলােচনা কৰা।\nউত্তৰঃ সংবিধান প্রণেতাসকলে ভাৰতত এখন দায়িত্বশীল চৰকাৰ প্ৰতিষ্ঠা কৰিয়েই ক্ষান্ত নাথাকি এই দেশত যাতে নাগৰিকৰ। অধিকাৰ সুপ্রতিষ্ঠিত হয় তাৰ বাবে সংবিধান কেতবােৰ মহান আদর্শ ঘােষিত হৈছে। সেইবােৰ হ’ল – (ক) ন্যায়, (খ) স্বাধীনতা, (গ) সমতা আৰু (ঘ) ভ্রাতৃত্ববােধ।\nন্যায়ঃ আমাৰ সংবিধানৰ প্ৰস্তাৱনাত ঘােষিত আদর্শসমূহৰ ভিতৰত ন্যায় অন্যতম। প্রস্তাৱনাত ভাৰতীয় নাগৰিক সকলক সামাজিক, ৰাজনৈতিক আৰু অর্থনৈতিক ন্যায়ৰ আশ্বাস দিয়া হৈছে। সামাজিক ন্যায় প্রতিষ্ঠাৰ বাবে ভাৰতীয় সমাজত জাতি বা জন্মৰ ভিত্তিত মানুহৰ মাজত থকা বৈষম্য দূৰ কৰা হৈছে। অর্থনৈতিক ন্যায়ৰ বাবে বেংক ৰাষ্ট্ৰীয়কৰণ, নগৰ আৰু গাওঁ অঞ্চলৰ লােকৰ ভূমিৰ সর্বোচ্চ পৰিমাণ নির্ধাৰণ কৰা নীতি আদি গ্ৰহণ কৰা হৈছে। ৰাজনৈতিক ন্যায় প্রতিষ্ঠাৰ বাবে জাতি, ধর্ম, বর্ণ, ভাষা আদি ভিত্তিত সকলাে প্রাপ্তবয়স্ক লােককে ভােটাধিকাৰ দিয়া।\n(খ) স্বাধীনতা: সংবিধানৰ প্ৰস্তাৱনাত উল্লেখিত মহান আদর্শসমূহৰ ভিতৰত স্বাধীনতা অন্যতম। সংবিধানৰ প্ৰস্তাৱনাত ভাৰতীয় নাগৰিকক চিন্তা, প্রকাশ, বিশ্বাস, ধর্ম আৰু উপাসনাৰ ক্ষেত্ৰত স্বাধীনতাৰ আশ্বাস দিয়া হৈছে। এই আশ্বাসসমূহ বাস্তৱ ক্ষেত্ৰত প্ৰয়ােগ কৰাৰ ব্যৱস্থা সংবিধানত সন্নিবিষ্ট কৰা হৈছে।\n(গ) সমতা: প্ৰস্তাৱনাত উল্লেখিত সহায় মহান আদর্শসমূহৰ ভিতৰত সমতা হ’ল অন্যতম। সংবিধানৰ ভেঁটি হ’ল ৰাইজ আৰু ৰাইজৰ কাৰণে সমতাৰ নীতি প্রয়ােগ কৰা হৈছে। ইয়াত জাতি, ধর্ম বা সম্প্রদায়ৰ কোনাে ভেদাভেদ নাই। দেশৰ পৰা অস্পৃশ্য নীতি উঠাই দিয়া হৈছে।\nভ্রাতৃত্ব :ভাৰতীয় নাগৰিকসকলক সমান সুযােগ আৰু সমমর্যদা দি নাগৰিকসকলৰ মাজত ভ্রাতৃত্ব ভাৱৰ উদয় কৰি দেশৰ একতা আৰু সংহতি ৰক্ষাৰ ওপৰত প্ৰস্তাৱনাত গুৰুত্ব প্রদান কৰিছে। ইয়াৰ বাবে ভাৰতত একক নাগৰিকত্বৰ ব্যৱস্থা কৰা হৈছে। আমি সকলাে ভাৰতীয়।\n২। সার্বভৌম, সমাজবাদী, ধর্মনিৰপেক্ষ, গণতান্ত্রিক আৰু গণৰাজ্য বুলিলে কি বুজাই বহলাই লিখা।\nউত্তৰ: ভাৰতৰ সংবিধানৰ প্ৰস্তাৱনাত উল্লেখ কৰা প্ৰধাননীতিকেইটা হ’ল— (ক) সার্বভৌম, (খ) সমাজবাদী, (গ) ধর্মনিৰপেক্ষ, (ঘ) গণতান্ত্রিক আৰু (ঙ) গণৰাজ্য। এই আটাইকেইটা শব্দৰ মাজেৰে ভাৰতৰ সংবিধানৰ লক্ষ্য আৰু আদর্শ প্রতিফলিত হৈছে।\n(ক) সার্বভৌম: ভাৰতবৰ্ষ এখন সার্বভৌম ৰাষ্ট্ৰ। ভাৰতবৰ্ষ এতিয়া কোনাে বিদেশী ৰাষ্ট্রৰ শাসনৰ তলতীয়া নহয়। দেশৰ আভ্যন্তৰীণ আৰু বৈদেশিক নীতি নির্ধাৰণৰ ক্ষেত্ৰত ভাৰতবৰ্ষই কোনাে বিদেশী ৰাষ্ট্ৰৰ নির্দেশ মানি চলিবলৈ বাধ্য নহয়।\nসমাজবাদী : ভাৰতবর্ষ এখন সমাজবাদী দেশ। ১৯৭৬ চনৰ ৪২ তম সংশােধনীৰ আইনৰ দ্বাৰা সমাজবাদ শব্দটো প্রস্তাৱনা সন্নিবিষ্ট কৰা হৈছে। ভাৰতবৰ্ষত সমাজবাদী অদৰ্শ সমাজ প্রতিষ্ঠা কৰা নীতি গ্রহণ কৰা হৈছে; চৰকাৰী খণ্ডত কিছুমান উদ্যোগ প্রতিষ্ঠা কৰা হৈছে; সমাজৰ দৰকাৰৰ ভিত্তিত উৎপাদন বঢ়োৱাৰ ব্যবস্থা কৰা নীতি গ্রহণ কৰা হৈছে আৰু ৰাষ্ট্ৰীয় আয়ৰ সমবিতৰণৰ নীতিৰ প্ৰতিও সজাগ দৃষ্টি ৰখা হৈছে।\nSee also মহাত্মা গান্ধী আৰু ভাৰতৰ স্বাধীনতা সংগ্ৰাম দশম শ্ৰেণীৰ\n(গ). ধর্মনিৰপেক্ষ: ভাৰতবর্য এখন ধর্মনিৰপেক্ষ ৰাষ্ট্ৰ। ইয়াত চৰকাৰী ধৰ্ম বুলি কোনাে ধর্ম নাথাকিব। চৰকাৰৰ দৃষ্টিত সকলাে সমান আৰু ধৰ্মৰ নামত কোনাে বৈষম্য নাথাকিব। ধর্মনিৰপেক্ষ শব্দটো ৪২ নং সংশােধনীৰ দ্বাৰা প্ৰস্তাৱনাত সন্নিবিষ্ট কৰা হৈছে\n(ঘ) গণতান্ত্রিক: ভাৰতবর্ষ এখন গণতান্ত্রিক ৰাষ্ট্ৰ। ভাৰতবৰ্ষত প্রতিনিধিত্বমূলক গণতন্ত্রৰ ব্যৱস্থা আছে। জাতি-বর্ণ-ধর্ম- ভাষা আদি নির্বিশেষে ইয়াত সকলাে প্রাপ্তবয়স্ক নাগৰিকৰে ভােটাধিকাৰ দিয়াৰ ব্যৱস্থা আছে। নির্দিষ্ট সময়ৰ অন্তৰে অন্তৰে অনুষ্টিত হােৱা নিৰ্বাচনত ভােটাৰসকলে অংশ গ্রহণ কৰি নিজৰ চৰকাৰ গঠনৰ ব্যৱস্থা কৰিব পাৰে।\nঙ) গণৰাজ্য: প্রস্তাৱনাত ভাৰতবৰ্ষক গণৰাজ্য হিচাপে উল্লেখ কৰা আছে। গণৰাজ্যত বংশানুক্রমিক ৰাষ্ট্র প্রধানৰ ব্যৱস্থা নাথাকে। ভাৰতবৰ্ষৰ ৰাষ্ট্র প্রধান বংশানুক্রমিক নহয়। গণৰাজ্যৰ নীতিৰ লগত সামঞ্জস্য ৰাখি ইয়াত নির্বাচিত ৰাষ্ট্রপ্রধানৰ ব্যৱস্থা কৰা হৈছে। আমাৰ ৰাষ্ট্রপতিক পাঁচ বছৰৰ বাবে নির্বাচিত কৰা হয়।\n৩। নেহৰুৰ উদ্দেশ্য সম্পর্কিত প্রস্তাবকেইটা আলােচনা কৰা।\nউত্তৰ: সংবিধান সভাৰ প্রথম বৈঠকত ১৯৪৬ চনৰ ১৩ ডিচেম্বৰ তাৰিখে নেহৰুৱে কেইটামান উদ্দেশ্য সম্পর্কিত প্রস্তাৱ উত্থাপন কৰিছিল। সংবিধান সভাই ১৯৪৭ চনৰ ২২ জানুৱাৰী তাৰিখে ইয়াক গ্রহণ কৰে। ইয়াৰ মূল প্রস্তাৱকেইটা হ’ল—\nগণ পৰিষদে ভাৰতবৰ্ষক “স্বাধীন, সার্বভৌম প্রজাতন্ত্র হিচাপে ঘােষণা কৰিবলৈ দৃঢ় প্রতিজ্ঞ।\nব্রিটিছ শাসিত ভাৰতবৰ্ষৰ ভূখণ্ড আৰু ভাৰতবৰ্ষৰ অন্তর্ভুক্ত হ’ব বিচৰা দেশীয় ৰাজ্যবিলাকক লৈ ৰাজ্যসমূহৰ সংঘ গঠিত হব।\nভাৰতবৰ্ষৰ জনসাধাৰণৰ সামাজিক, অর্থনৈতিক আৰু ৰাজনৈতিক ন্যায়, সমতা, ধর্মীয় স্বাধীনতা ৰক্ষা, চিত্ম আৰু মতামত প্রকাশৰ স্বাধীনতাক স্বীকৃতি প্রদান কৰা হ’ব।\nঅনুসূচিত জাতি, জনজাতি, অনুন্নত সম্প্রদায় আৰু সংখ্যালঘু জনসাধাৰণৰ সুৰক্ষাৰ ব্যৱস্থা থাকিব।\nদেশ স্বাধীনতা, সার্বভৌমত্ব আৰু অখণ্ডতা ৰক্ষা কৰাৰ ওপৰত গুৰুত্ব প্রদান কৰা হ’ব।\nআন্তর্জাতিক সু-সম্পর্ক বিশ্ব শান্তিৰক্ষা কৰা আৰু জনগণৰ কল্যাণৰ বাবে ভাৰতবৰ্ষই সম্পূর্ণ সহযােগিতা আগবঢ়াব।\nসংঘত যােগ দিয়া সহযােগী দেশীয় ৰাজ্যসমূহ অৱশিষ্ট ক্ষমতাৰ সৈতে স্বায়ত্ব শাসনৰ মাজেৰে অংগ ৰাজ্যৰ মর্যাদা লাভ কৰিব।\nজনসাধাৰণেই হ’ব সকলাে ক্ষমতাৰ উৎস। সার্বভৌম দেশখনৰ চৰকাৰ আৰু সকলাে অংগই জনসাধাৰণৰ পৰা ক্ষমতা লাভ কৰিব।\n8। ভাৰতবৰ্ষৰ যুক্তৰাষ্ট্ৰীয় ব্যৱস্থাৰ বৈশিষ্ট্যসমূহ আলােচনা কৰা।\nউত্তৰঃ সংবিধান অনুযায়ী বর্তমান ভাৰতবর্ষ ২৯ খন ৰাজ্য আৰু ৭খন কেন্দ্রীয় শাসিত অঞ্চললৈ গঠিত। গতিকে ভাৰতবৰ্ষৰ যুক্তৰাষ্ট্ৰীয় ব্যৱস্থাৰ কিছুমান বিশেষ বৈশিষ্ট্য দেখিবলৈ পােৱা যায়। সেইবােৰ হ’ল-\n(ক) প্রস্তাৱনা: আধুনিক যুক্তৰাষ্ট্রৰ সংবিধানবিলাকত এটা প্রস্তাৱনা যুক্ত কৰা দেখা যায়। গতিকে আমেৰিকা যুক্তৰাষ্ট্ৰৰ আৰ্হিত ভাৰতৰ সংবিধান প্রণেতাসকলেও আমাৰ সংবিধানত এটা প্রস্তাৱনা সন্নিবিষ্ট কৰিছে।\n(খ) লিখিত সংবিধানঃ লিখিত সংবিধান হ’ল যুক্তৰাষ্ট্রৰ আটাইতকৈ গুৰুত্বপূৰ্ণ বৈশিষ্ট্য। ভাৰতৰ সংবিধানখন লিখিত। আমাৰ দেশৰ সংবিধানখন জনসাধাৰণৰ প্রতিনিধিৰে গঠিত সংবিধান সভাই ৰচনা কৰিছে।\n(গ) সংবিধানৰ প্রাধান্য: যুক্তৰাষ্ট্ৰৰ সংবিধানৰ প্রাধান্যতা এটা অন্যতম বৈশিষ্ট্য। ভাৰতীয় যুক্তৰাষ্ট্ৰীয় সংবিধান হ’ল দেশৰ সর্বোচ্চ আইন। ই হৈছে সকলো ধৰণৰ ৰাষ্ট্ৰীয় ক্ষমতা আৰু নাগৰিকৰ মৌলিক ক্ষমতাৰ উৎস।\n(ঘ) ক্ষমতাৰ বিভাজনঃ কেন্দ্রীয় আৰু ৰাজ্যিক চৰকাৰৰ মাজত ক্ষমতা ভাগ-বতৰা যুক্তৰাষ্ট্ৰৰ অন্যতম বৈশিষ্ট্য। ভাৰতীয় সংবিধানে তিনিখন সূচীৰ জৰিয়তে কেন্দ্রীয় চৰকাৰ আৰু ৰাজ্য চৰকাৰসমুহৰ মাজত ক্ষমতা ভাগবতৰা কৰি দিছে।\nSee also ভাৰত আৰু উত্তৰ পূৰ্বাঞ্চলৰ সাংস্কৃতিক ঐতিহ্য Class 10 (ইতিহাস)\n(ঙ) দুই তৰপীয়া চৰকাৰঃ দুই তৰপীয়া চৰকাৰ ব্যৱস্থা যুক্তৰাষ্ট্ৰৰ আন এটা বৈশিষ্ট্য। ভাৰতীয় সংবিধানে আমাৰ দেশত দুই-তৰপীয়া চৰকাৰৰ ব্যৱস্থা কৰিছে। কেন্দ্রীয় চৰকাৰ আৰু ৰাজ্যিক চৰকাৰ।\n(চ) স্বাধীন ন্যায়পালিকাৰ ব্যৱস্থাঃ স্বাধীন ন্যায়পালিকাৰ ব্যৱস্থা যুক্তৰাষ্ট্ৰৰ সর্বশ্রেষ্ঠ বৈশিষ্ট্য। ভাৰতৰ সংবিধানত বিচাৰ বিভাগৰ শীর্ষস্থানত উচ্চতম ন্যায়ালয় অৱস্থিত। উচ্চতম ন্যায়ালয় হ’ল সংবিধানৰ অভিভাৱক আৰু ব্যাখ্যা কর্তা।\n(ছ) সংবিধান অনমনীয়তা: সংবিধানৰ অনমনীয়তা যুক্তৰাষ্ট্ৰৰ আন এটা বৈশিষ্ট্য। ভাৰতৰ সংবিধান কিছুমান অনুচ্ছেদ সংশােধন কৰিবলৈ পৃথক সংসদৰ দুয়াে সদনে ২/৩ অংশ অনুমােদনৰ উপৰিও আধা সংখ্যক ৰাজ্যৰ বিধানমণ্ডলৰ সম্মতি প্রয়ােজন। গতিকে সংবিধানৰ অনমনীয়তাও ভাৰতৰ সংবিধানৰ যুক্তৰাষ্ট্ৰ বৈশিষ্ট্য।\n(জ) দ্বি-সদনীয় বিধানমণ্ডল : দ্বি-সদনীয় বিধানমণ্ডল যুক্তৰাষ্ট্রৰ বৈশিষ্ট্য। ভাৰত যুক্তৰাষ্ট্রৰাে বিধানমণ্ডল দুই সদনীয়া। ইয়াৰে উচ্চ সদনক ৰাজ্যসভা আৰু নিম্ন সদনক লােকসভা বােলা হয়।\nভাৰতীয় গণতন্ত্ৰ দশম শ্ৰেণী\n৫|ভাৰতবৰ্ষৰ সংসদী পদ্ধতি চৰকাৰৰ উল্লেখযোগ্য বৈশিষ্ট্যসমূহৰ ওপৰত ব্যাখ্যা আগবঢ়োৱা।\nউত্তৰঃ যি দেশৰ শাসন ব্যৱস্থাত জনপ্রতিনিধিৰ দ্বাৰা গঠিত এটা সন্থাৰ ওচৰত শাসনৰ সর্বোচ্চ ক্ষমতা অর্পণ কৰা হয় তাকেই সংসদীয় গণতন্ত্র বােলে। সংবিধান অনুসৰি ভাৰতবৰ্ষত সংসদীয় গণতান্ত্রিক চৰকাৰ প্ৰয়ােগ কৰা হৈছে। ভাৰতৰ সংসদীয় গণতান্ত্রিক চৰকাৰৰ প্রধান বৈশিষ্ট্যবােৰ হ’ল-\n(ক) দুই ৰকমৰ কাৰ্যপালিকাৰ অৱস্থিতিঃ সংসদীয় গণতান্ত্রিক চৰকাৰ হিচাপে ভাৰতবৰ্ষত দুই ধৰণৰ কাৰ্যপালিকা দেখা যায়। নামমাত্র কার্যপালিকা আৰু প্রকৃত কাৰ্যপালিকা ভাৰতৰ ৰাষ্ট্রপতি হ’ল নামমাত্র কার্যপালিকা আৰু প্রধানমন্ত্রী হ’ল প্রকৃত কাৰ্যপালিকা।।\n(খ) দায়িত্বশীল চৰকাৰ: দায়িত্বশীল চৰকাৰ হ’ল ভাৰতীয় সংসদীয় গণতন্ত্ৰৰ আন এটা বৈশিষ্ট্য। ভাৰতৰ কেন্দ্রীয় মন্ত্রী পৰিষদৰ মন্ত্ৰীসকল ব্যক্তিগতভাবে আৰু যুটীয়াভাবে চৰকাৰী কার্যাদিৰ বাবে সংসদৰ ওচৰত দায়বদ্ধ। লােকসভাৰ। আস্থা হেৰুৱালে মন্ত্রী পৰিষদৰ পতন ঘটে।\n(গ) প্রধানমন্ত্ৰীৰ নেতৃত্ব: প্রধানমন্ত্রী নেতৃত্ব ভাৰতীয় সংসদীয় গণতন্ত্রৰ চৰকাৰৰ আন এটা অন্যতম বৈশিষ্ট্য। তেওঁ কার্যনির্বাহকৰ প্ৰকৃত মুৰব্বী প্রধানমন্ত্রী মন্ত্রী পৰিষদৰ জন্মদাতা। প্রধানমন্ত্রী মন্ত্রী পৰিষদৰ তথা সমগ্র দেশৰ নেতা।\n(ঘ) গােপনীয়তা: সকলাে ক্ষেত্ৰতে গােপনীয়তা ৰক্ষা কৰি শাসনকার্য পৰিচালনা ভাৰতীয় সংসদীয় চৰকাৰৰ আন এটা বৈশিষ্ট্য। ভাৰত চৰকাৰৰ সকলাে গুৰুত্বপূর্ণ সিদ্ধান্ত মন্ত্রীপৰিষদৰ বৈঠকত গ্ৰহণ কৰা হয়। এনে বৈঠক সিদ্ধান্তসমূহৰ ক্ষেত্ৰত মন্ত্রীসকলে গােপনীয়তা ৰক্ষা কৰাটো অত্যন্ত আৱশ্যক।\n(ঙ) মন্ত্রী পৰিষদৰ একতাঃ মন্ত্রী পৰিষদৰ মাজত একতা আৰু দৃঢ়তা এই শাসন ব্যৱস্থাৰ আন এটা বৈশিষ্ট্য। মন্ত্রীসকলে ঐক্যবদ্ধভাবে যিকোনাে কাম কৰিব লাগে। সংসদীয় চৰকাৰত এজন মন্ত্ৰীৰ পতনে সমগ্র মন্ত্রী পৰিষদৰ পতন সূচায়।\n(চ) বিৰােধী দলৰ অৱস্থিতি: সংসদীয় চৰকাৰ বিৰোধীদল অত্যাৱশ্যক। ভাৰতৰ সংসদীয় চৰকাৰত বহু দলীয় ৰাজনৈতিক দলৰ ব্যবস্থা কৰা হৈছে। সুসংগঠিত বিৰােধী দলৰ উপস্থিতি ভাৰতীয় সংসদীয় গণতান্ত্রিক ব্যবস্থা প্রধান বৈশিষ্ট্য।\n(ছ) মন্ত্রী পৰিষদৰ দ্বৈত দায়িত্ব পালন: ভাৰতৰ সংসদীয় গণতান্ত্রিক শাসন ব্যৱস্থাত মন্ত্রীসকলে দ্বৈত দায়িত্ব পালন কৰিবলগীয়া হয়। প্রত্যেক মন্ত্ৰীয়ে নিজৰ দপ্তৰৰ দায়িত্ব বহন কৰে আৰু আনহাতেদি আইন সভাৰ সদস্যৰূপে নিজৰ দায়িত্ব পালন কৰে।\nCategories দশম শ্ৰেণীৰ সমাজ বিজ্ঞান\n1 thought on “ভাৰতীয় গণতন্ত্ৰ Class 10 দশম শ্ৰেণী ৰাজনীতি বিজ্ঞান”


যুদ্ধৰ বীভৎসতা! যুদ্ধ বিধ্বস্ত ইউক্ৰেইনত গৰ্ভৱতী মহিলাসহ গৰ্ভস্থ সন্তানৰ মৃত্যু | Asom Live 24\nযুদ্ধৰ বীভৎসতা! যুদ্ধ বিধ্বস্ত ইউক্ৰেইনত গৰ্ভৱতী মহিলাসহ গৰ্ভস্থ সন্তানৰ মৃত্যু\nসোমবাৰে ৰাছিয়াৰ ইউক্ৰেইন আক্ৰমণে ১৯ সংখ্যক দিনত ভৰি দিলে৷ এই যুদ্ধৰ বীৎসতাৰ মাজতে এক হৃদয় বিদাৰক দৃশ্য সামাজিক মাধ্যমত ভাইৰেল হৈছিল৷\nযোৱা সপ্তাহত ইউক্ৰেইনৰ যুদ্ধ বিধ্বস্ত মাৰিয়’পুলত ৰাছিয়ান সেনাৰ আক্ৰমণত এগৰাকী আহত গৰ্ভৱতী মহিলা আহত হৈছিল৷ যুদ্ধ বিধ্বস্ত এলেকাৰ পৰা উদ্ধাৰকাৰী দলে মহিলাগৰাকীক উদ্ধাৰ কৰাৰ দৃশ্য সামাজিক মাধ্যমত ভাইৰেল হৈছিল৷ ভিডিঅ’টোত আহত মহিলাগৰাকীয়ে ‘মোক এতিয়াই মাৰি পেলাওক’ বুলি চিৎকাৰ কৰি থকা দেখা গৈছিল৷\nলগতে পঢ়ক গৰ্ভৱতী পত্নীক গুলীয়াই হত্যা অসম আৰক্ষী জোৱানৰ; কিয় কৰিলে হত্যা?\nউদ্ধাৰকাৰী দলটোৱে আহত গৰ্ভৱতী মহিলাগৰাকীক উদ্ধাৰ কৰি চিকিৎসালয়ত ভৰ্তি কৰাইছিল৷ যোৱা প্ৰায় এসপ্তাহে চিকিৎসালয়ত চিকিৎসা কৰাৰ পিছতো উক্ত মহিলাগৰাকীৰ কৰুণ মৃত্যু ঘটিছে৷ সংবাদ মাধ্যমত প্ৰকাশ পোৱা অনুসৰি আহত মহিলাগৰাকীৰ গৰ্ভৱস্থ সন্তানটিও মৃত্যু ঘটিছে৷\nআহত মহিলাগৰাকীক চিকিৎসা কৰি থকা টিমূৰ মাৰিন নামৰ শল্য চিকিৎসকগৰাকীয়ে মহিলাগৰাকীসহ গৰ্ভস্থ সন্তানটো মৃত্যু হোৱা বুলি ঘোষণা কৰিছে৷\nলগতে পঢ়ক কেন্সাৰ আৰু মানসিক বিকাৰগ্ৰস্ততাত আক্ৰান্ত ৰাছিয়াৰ ৰাষ্ট্ৰপতি ভ্লাদিমিৰ পুটিন!\nইফালে চিকিৎসকগৰাকীয়ে প্ৰকাশ কৰা মতে তেওঁলোকে আহত মহিলাগৰাকীৰ আৰু তেওঁৰ স্বামী আৰু পিতৃৰ পৰিচয়ও উদ্ধাৰ কৰিবলৈ সক্ষম নহ’ল৷\nউৰন্ত বিমানতে অসুস্থ যাত্ৰী; জৰুৰী অৱতৰণৰ পিছতে যাত্ৰীৰ মৃত্যু\nদ্বাদশ শ্ৰেণীৰ ৰাসায়ন বিজ্ঞানৰ প্ৰশ্ন কাকত ফাদিল ঘটনাৰ নতুন মোৰ


লেখিকা হোৱাৰ সপোন-স্বেতা ঠাকুৰীয়া\n"সপোন" - এক অবুজ শিহৰণ । প্ৰত্যেকজন ব্যক্তিয়ে সপোন দেখে , সেইয়া স্বাভাৱিক । হয়তো কোনোৱে চকু মুদি সপোন দেখে , আন কোনোৱে আকৌ সাৰে থাকিয়ে সপোন দেখে । পিছে এই সপোনবোৰৰ বাৰু বাস্তৱৰ সৈতে সংযোগ আছেনে ! যদিহে আছে তেন্তে সেইয়া কেনেধৰণৰ সংযোগ ! হয়তো এগৰাকী সফল ব্যক্তিৰ আঁৰত থকা প্ৰধান উৎসই হৈছে তেওঁৰ সপোন । সপোনক কেন্দ্ৰ কৰিয়েইতো প্ৰতিজন মানুহৰ জীৱন যাত্ৰাৰ আৰম্ভণি হয় ,যাৰ অন্তিম লক্ষ্যত থাকে সেই সপোনটোৰেই বাস্তৱ ৰূপ।\nপিছে জীৱনৰ এই নবন্ধোৱা আলিত হাঁহি কান্দি, ওফৰি জাফৰি হাজাৰ কষ্ট অতিক্ৰমি গন্তব্যস্থানলৈ আগবাঢ়িলেও প্ৰত্যেকেই যে সেই গন্তব্যস্থানত উপনীত হ'ব সেয়া নিৰ্ধাৰিত নহয় । দুৰ্ঘটনা , বাধা - বিঘিনি , বিফলতা ইত্যাদিবোৰেই এই যাত্ৰাত পথিকৰ সঘন লগৰী । কেতিয়াবা এই লগৰীবোৰৰ উদ্‌ভাণ্ডালিত উজুটি খাই পথিক বিফল হৈ ঘৰমুৱা পক্ষীৰ দৰে উলটিব লগা হয় , আনহাতে কেতিয়াবা আকৌ এই সকলোবোৰক হেলাৰঙে নেওঁচি আগবাঢ়ি যাব পৰাজনৰ সুকীয়া ভৱিষ্যতে পোখা মেলে । সপোনবোৰে বাৰু বাস্তৱৰ ৰূপ নাপালে তাৰ গোচৰ ৰুজিব পৰা নাইবা তাক দিঠকত পৰিণত কৰাৰ সহজলভ্য উপায় দিব পৰা কোনোবা আছেনে ! হয়তো সপোন এক অদৃশ্য শিল্প । হৃদয়ৰ অযুত বাসনাবোৰ কল্পনাৰ পৃথিৱীতে উপভোগ কৰিব পৰা এটি কলা । \nজীৱনৰ পোৱা নোপোৱা হাবিয়াসবোৰৰ মাজতেই এমুঠি সপোন যে মোৰো আছে । যান্ত্ৰিকতাৰ পৰা বহু নিলগত ভাৱনাৰ সাগৰত মোৰ শব্দৰে এখনি বিশাল পৃথিৱী গঢ়াৰ আকাংক্ষাও আছে । নীলা কলমৰ চিয়াহীৰে এগৰাকী মায়াময়ী যাদুকৰ হোৱাৰো প্ৰকত ইচ্ছা পুহি ৰাখিছো । প্ৰত্যেকৰে হৃদয় চুই যোৱা এশাৰী বাণীৰে মোৰ পৰিচয় হ'ব , নিজৰ শব্দৰে । অসমীয়া সাহিত্য জগতৰ ঠুনুকা পৰিস্থিতিক পুনৰ শক্তিশালী ৰূপত গঢ়ি তোলাৰ অংশীদাৰ হ'ব বিচাৰো । মোৰ শব্দৰে , মোৰ ভাষাৰে হতাশাত ভূগি থকাজনৰ মনোবল বৃদ্ধি কৰিব বিচাৰো । জীৱন সংগ্ৰামত পৰাজয়ৰ চিহ্ন দেখাজনক মোৰ কথাৰে , মোৰ বাণীৰে সফলতাৰ বাট দেখুৱাব বিচাৰো । কম্পিউটাৰ , মোৱাইলফোনৰ পৰ্দাত অথবা সামাজিক মাধ্যমত ব্যস্ত থকা আজিৰ প্ৰজন্মক কিতাপ আৰু আখৰৰ মোহ মায়াৰে আকৰ্ষিত কৰিব বিচাৰো । শব্দৰ নগৰীলৈ আজিৰ সমাজক আজুৰি আনিব বিচাৰো । কলমৰ চিয়াঁহীৰে কেইবাহাজাৰো ওকা কাগজৰ বৰণ সলনি কৰিব বিচাৰো । ভাষাৰ জেউতিৰে অন্ধকাৰ জগতখন পোহৰাই তুলিব বিচাৰো । ভৱিষ্যত প্ৰজন্মৰ মাজতো ভাষা , সাহিত্য , সংস্কৃতিৰ লগতে প্ৰত্যেকজন সাহিত্যিকক জীয়াই ৰাখিব বিচাৰো । আজিৰ ল'ৰা - ছোৱালীৰ লগতে আগন্তুক শিশুসকলকো কবিতা - কানন , গল্প - অনুগল্পৰ পৃথিৱী , প্ৰৱন্ধ , মহৎ লোকৰ বাণী ইত্যাদিৰ সৈতে পৰিচয় কৰোৱাব বিচাৰো , এইবোৰৰ সঠিক মূল্য অনুভৱ কৰোৱাব বিচাৰো । \nমোৰ ভয় হয় , আধুনিকতা আৰু এই জটিল যান্ত্ৰিক জীৱন প্ৰণালীৰ লগে লগেই যেন এদিন অসমীয়া সাহিত্যৰ বিলুপ্তি ঘটিব । কলমডালৰ যেন হঠাৎ এদিন মৃত্যু হ'ব । শব্দবোৰৰো যে' সমাধি গঢ়া হ'ব । কাইলৈৰ শিশুৱে যেন নৱকান্ত বৰুৱা , সাহিত্যৰথী লক্ষ্মীনাথ বেজবৰুৱাৰ নাম শুনিলেই এক অচিন সুৰত তেওঁলোক কোন বুলি অভিভাৱকক প্ৰশ্ন কৰিব । আৰু সেই প্ৰশ্নৰ সঠিক উত্তৰ যে অভিভাৱকৰ হাততো নাথাকিব । জীৱনৰ মাদকতাবোৰ , তিতা - মিঠা অভিজ্ঞতাবোৰ ব্যক্ত কৰি , উঠি অহা প্ৰজন্মক অনুপ্ৰেৰিত কৰিবলৈ শব্দৰ অভাৱ হ'ব । সেয়েহে আজিৰ দিনতো মই চিকিৎসক , অভিযন্তা বা আৰক্ষী বিষয়া হোৱাৰ পৰিৱৰ্তে এগৰাকী লেখিকা হোৱাৰ সপোন দেখিছো । অসমীয়া ভাষা , সংস্কৃতি , সাহিত্য , সাহিত্যিক ইত্যাদিবোৰক সমাজত জীয়াই ৰখাৰ প্ৰচেষ্টা অৱিৰত ৰাখিব বিচাৰিছো । অনুভৱ , অভিজ্ঞতাবোৰ চিৰদিন সজীৱ কৰি ৰাখিবৰ বাবে মোৰ ভাষাৰে , মোৰ শব্দৰ সমাহাৰেৰে বাস্তৱিক ৰূপত এখনি গ্ৰন্থ প্ৰকাশৰ এটি জীয়া সপোন পুহি ৰাখিছো ।\n" মোৰ সপোনত মই সাৰ পাই আছো , আৰু মোৰ সৈতে সাৰে আছে মোৰ সপোন , যাক মই বাস্তৱৰ সৈতে সংযোগ কৰিম - এটি জীয়া সপোন । "\nTags: গল্প স্বেতা ঠাকুৰীয়া


মানু্হ আৰু পৰিৱেশ-মাণিক পাল\nসাম্প্ৰতিক কালত মানুহৰ সৰ্বাধিক দৃষ্টি আকৰ্ষণ কৰা বিষয়টো হ’ল পৰিৱেশ । সেই বাবেই হয়তো আজিকালি প্ৰায়ে শুনিবলৈ পাঁও যে “save environment save life ”। পৰিৱেশ শব্দটো আগতেও ব্যৱহাৰ কৰা হৈছিল যদিও বৰ্তমান সময়ত এই শব্দটোৰ বিশেষ তাৎপৰ্য আছে । সম্প্ৰতি শিক্ষা-দীক্ষা , প্ৰশাসন , ব্যৱসায়,বাণিজ্য , ৰাজনীতি , অৰ্থনীতি , আন্তৰ্জাতিক সম্পৰ্ক আদি বিষয়ৰ প্ৰায় সকলো ধৰণৰ আলোচনাতে পৰিৱেশৰ কথা আহি পৰে । কাৰণ আমাৰ মাতৃ পৃথিৱীৰ সকলো ঠাইতে পৰিৱেশৰ সমস্যাই মানুহক অসুবিধাত পেলাইছে । সম্প্ৰতি সময়ত বহু চৰ্চিত পৰিৱেশৰ সমস্যাবোৰ হ’ল – গোলকীয় উষ্ণতা , জলবায়ু পৰিৱৰ্তন , বিভিন্ন প্ৰকাৰৰ প্ৰদূষণ , কৃত্ৰিম বান , ভূমিস্খলন , মৰুকৰণ ইত্যাদি । এই পৰিৱেশ সংক্ৰান্ত সমস্যা বোৰে মানুহকে আদি কৰি প্ৰকৃতিৰ জৈৱ আৰু অজৈৱ উপাদানৰ ওপৰত বিৰূপ প্ৰভাৱ পেলাইছে । পৰিৱেশৰ এনে সমস্যাবোৰৰ বাবে আটাইতকৈ বেছি জগৰীয়া হ’ল মানুহ নিজে । কাৰণ মানুহৰ বিবেকহীন কামবোৰৰ বাবেই পৰিৱেশৰ আজি এনে অৱস্থা । মানৱ জাতিয়ে নিজে নিজৰ বিপদ টানি আনিছে ।\nবহল অৰ্থত পৰিৱেশ শব্দটোৱে কোনো জীৱ বা জীৱ-সম্প্ৰদায়ৰ চাৰিওফালৰ অৱস্থাকে বুজায় । চাৰিওফালৰ অৱস্থাই জীৱ বৰ্তি থাকিবৰ বাবে আৱশ্যকীয় সকলো উপাদানকে সামৰি লয় । এই উপাদানবোৰ জৈৱ আৰু অজৈৱ দুয়ো ধৰণৰ হ’ব পাৰে । কিন্তু ভৌগোলিক দিশৰ পৰা পৰিৱেশৰ অৰ্থ অতি ব্যাপক আৰু জটিল । পৃথিৱীৰ প্ৰাকৃতিক অৱস্থাৰ চাৰিটা বৃহৎ উপাদান বা মণ্ডলে ইয়াৰ পৰিৱেশ নিৰূপণ কৰিছে । সেইকেইটা হ’ল – ক) স্থল মণ্ডল খ) জলমণ্ডল গ) বায়ুমণ্ডল ঘ ) জীৱমণ্ডল ।\nযোৱা কিছু দশক ধৰি পৃথিৱীত চলি থকা প্ৰকৃতিৰ শোষণ আৰু পৰিৱেশৰ অধঃপতন উদ্বেগজনক পৰিস্থিতিত উপনীত হৈছে । যদি এতিয়াও আমি আমাৰ পৃথিৱীক ৰক্ষা কৰিবলৈ সচেতন নহওঁ তেন্তে ভয়ংকৰ প্ৰাকৃতিক দুৰ্যোগ যেনে – ভূমিকম্প , আকস্মিক বান , প্ৰৱল হিমবাহ , ছুনামি , চক্ৰবাত আদি হৈ পৃথিৱীক ধ্বংসৰ গৰাহত ঠেলি দিব পাৰে । যিটো পৰিস্থিতিৰ সুচনা ইতিমধ্যে আৰম্ভ হৈছে । সঁচাকৈয়ে পৰিৱেশৰ এই পতন মানৱ সমাজৰ বাবে সমগ্ৰ বিশ্বজুৰি এক চিন্তনীয় বিষয় । পৰিৱেশৰ গুৰুত্ব বুজি Evo Morales এ কৈছিল “ Sooner or later we will have to recognise that the Earth has rights too , to live without polution. What mankind must know is that human being can’t live without mother Earth , but the planet can live without human .\nসম্প্ৰতি সময়ত পৃথিৱীত চলি থকা ২৪ টা প্ৰধান পৰিৱেশ সম্বন্ধীয় চিন্তা হ’ল – ১ ) বায়ু প্ৰদূষণ ২) পানী প্ৰদূষণ ৩) মাটি প্ৰদূষণ ৪) জলবায়ু পৰিবৰ্তন ৫) গোলকীয় উষ্ণতা ৬) নিৰ্বনানীকৰণ ৭) কাৰ্বন ডাই অক্সাইডৰ মাত্ৰা বৃদ্ধি ৮) জিনীয় পৰিবৰ্তন ৯) সামুদ্ৰিক জীৱনৰ প্ৰভাৱ ১০) মানুহৰ স্বাস্থ্য সংক্ৰান্তিয় সমস্যা ১১) জনসংখ্যাৰ জনবিস্ফোৰণ ১২) প্ৰাকৃতিক ভাৰসাম্যৰ অভাৱ ১৩) ঘৰুৱা আৰু ঔদ্যোগিক আৱৰ্জনা ১৪ ) অ'জন স্তৰৰ ক্ষমতা হ্ৰাস ১৫ ) ভূমিস্খলন ১৬) প্ৰাকৃতিক সম্পদ হ্ৰাস ১৭) নিউক্লীয় সমস্যা ১৮) বিপন্ন প্ৰজাতিৰ প্ৰাণীৰ ধ্বংস ১৯) এছিড বৰষুণ ২০) কৃষিজ প্ৰদূষণ ২১) শব্দ প্ৰদূষণ ২২) জাৱৰ-জোঁথৰ আৰু আৰ্থ ফিলিং ২৩) নগৰ মহানগৰৰ ব্যস্ততা ২৪) চিকিৎসা সংক্ৰান্তীয় বস্তুৰ নিষ্পত্তি ।\nওপৰত উল্লেখ কৰা পৰিৱেশ সংক্ৰান্তিয় বিভিন্ন সমস্যাবোৰৰ বাবে জগৰীয়া মানৱ সমাজ । কাৰণ মানুহে , ভগৱানে মানৱৰ উপকাৰৰ বাবে দান কৰা প্ৰকৃতিৰ কোমলতাক সদায় কঠোৰ ভাবে ব্যৱহাৰ কৰি আহিছে । যাৰ ফলত প্ৰকৃতিয়েও নিজৰ ৰুদ্ৰ ৰূপ ধাৰণ কৰিছে। কাৰণ মানুহৰ বাবে প্ৰকৃতি আৰু পৰিৱেশ অপৰিহাৰ্য্য অংগ । প্ৰকৃতিৰ ওপৰত মানুহে কৰা কিছু বৰ্বৰতাৰ উদাহৰণ হ’ল – জধে-মধে গছ-বন কাটি লঠঙা কৰা , প্ৰাণী হত্যা , পাহাৰ কাটি শিল তৈয়াৰ কৰা , খাল-বিল পুখুৰী মাটিৰে পৰিপূৰ্ণ কৰা , মাটিত অত্যাধিক পৰিমাণে ৰাসায়নিক সাৰ প্ৰয়োগ কৰা , য'তে ত’তে আৱৰ্জনা আৰু মল-মূত্ৰ ত্যাগ কৰা , ঔদ্যোগিক আৱৰ্জনাবোৰ নদ-নদীত পেলোৱা , অত্যাধিক গাড়ী-মটৰ ব্যৱহাৰ কৰি শব্দ আৰু বায়ু প্ৰদূষণ কৰা ইত্যাদি ।\nপৰিৱেশ ৰক্ষা কৰিহে আমি জীয়াই থাকিব পাৰিম । গতিকে পৰিৱেশ প্ৰদূষণ কম কৰিবলৈ হ’লে আমি প্ৰকৃতিৰ ওপৰত কৰা বৰ্বৰতাবোৰ বন্ধ কৰিব লাগিব । কিছু ব্যক্তিগত স্বাৰ্থ আৰু মুনাফাৰ বাবে গছ-বন, পাহাৰ আদি কটা বন্ধ কৰিব লাগিব । নহ’লে আমি প্ৰকৃতিৰ ৰুদ্ৰ ৰূপ দৰ্শন কৰিবলৈ প্ৰস্তুত থাকিব লাগিব । যিমান পাৰি বৃক্ষ ৰোপণ কৰিব লাগিব । এইবোৰৰ মাজত ভাল খবৰটো হ’ল যে পৰিৱেশ সমস্যাবোৰৰ প্ৰতি সম্প্ৰতি সময়ত সমগ্ৰ বিশ্ববাসী সজাগ হৈছে আৰু সমন্বিত প্ৰচেষ্টাৰে সমস্যাবোৰ ৰোধ কৰিবলৈ আৰু যাৱতীয় ব্যৱস্থা গ্ৰহণ কৰিবলৈ ৰাষ্ট্ৰসমূহে সহমত প্ৰকাশ কৰিছে । কিছুমান আন্তঃৰাষ্ট্ৰীয় সংগঠনেও পৰিৱেশ সমস্যাবোৰ সমাধানৰ বাবে যত্ন কৰিছে । এনেকুৱা কিছুমান আন্তঃৰাষ্ট্ৰীয় সংগঠন হ’ল – Earth system Governance Project (ESGP), Global Environment Facility (GEF) , Local Authorities international Organisations ( KIMO) , Intergovernmental panel on Climate change (IPCC ), international Union for Conservation of nature (IUCN) , United Nations Environment Programme (UNEP) , world Nature Organization (WNO) ইত্যাদি । গতিকে দেখা গ’ল যে সম্প্ৰতি সময়ত চলি থকা মানুহ আৰু প্ৰকৃতিৰ সংঘৰ্ষৰ বাবে মানুহ সম্পূৰ্ণৰূপে দায়ী আৰু ইয়াক সম্পূৰ্ণভাবে সমাধান কৰাৰ দায়িত্বও মানুহৰে ।\nTags: প্ৰকৃতি-পৰিৱেশ প্ৰবন্ধ মাণিক পাল


T20 World Cup: বিৰাট কোহলীয়ে বিগত ১১ বছৰ ধৰি এই অভিলেখৰ পিছত দৌৰি আছে...– News18 assam\nHome » photogallery » world »T20 World Cup: বিৰাট কোহলীয়ে বিগত ১১ বছৰ ধৰি এই অভিলেখৰ পিছত দৌৰি আছে, এইবাৰ সপোন পূৰণ হ'বনে বিৰাটৰ ?\nT20 World Cup: বিৰাট কোহলীয়ে বিগত ১১ বছৰ ধৰি এই অভিলেখৰ পিছত দৌৰি আছে, এইবাৰ সপোন পূৰণ হ'বনে বিৰাটৰ ?\nবিৰাট কোহলী (Virat Kohli) বৰ্তমান যুগৰ আটাইতকৈ ডাঙৰ বেটছমেন। টেষ্ট ক্ৰিকেটৰ পৰা এদিনীয়া আৰু তাৰ পিছত টি-২০লৈ তেওঁৰ আধিপত্য। বিৰাটে এতিয়ালৈকে টি-২০ আন্তৰ্জাতিক ক্ৰিকেটত শতক অৰ্জন কৰা নাই, কিন্তু তেওঁ সৰ্বাধিক অৰ্ধশতকৰ অভিলেখ গঢ়িছে।\n| October 18, 2021, 18:16 IST\nবিৰাট কোহলী (Virat Kohli) বৰ্তমান যুগৰ আটাইতকৈ ডাঙৰ বেটছমেন। টেষ্ট ক্ৰিকেটৰ পৰা এদিনীয়া আৰু তাৰ পিছত টি-২০লৈ তেওঁৰ আধিপত্য। তেওঁৰ বেটে ক্ৰিকেটৰ প্ৰতিটো ফৰ্মেটত ধুমধাম কৰে। তেওঁ এতিয়ালৈকে আন্তঃৰাষ্ট্ৰীয় ক্ৰিকেটত ২৩,০০০ তকৈও অধিক ৰাণ সংগ্ৰহ কৰিছে। লগতে বিৰাটৰ নামত ৭০ টা শতক আছে। আৰু তাৰ পিছত গড় ৫৫ তকৈ অধিক।\nবিৰাটে তেওঁৰ ১৩ বছৰীয়া কেৰিয়াৰত বহুতো ডাঙৰ অভিলেখ ভংগ কৰিছে। তেওঁ মহান ছাৰ ডন ব্ৰেডমেনক আৰু শচীন তেণ্ডুলকাৰক কেইবাবাৰো প্ৰত্যাহ্বান জনাইছে। কিন্তু আন্তৰ্জাতিক ক্ৰিকেটতো এটা কথা আছে যাৰ বাবে বিৰাট কোহলী যোৱা ১১ বছৰ ধৰি তেনেকৈয়ে আছে। আৰু এইটো টি-২০ আন্তৰ্জাতিক ক্ষেত্ৰত এটা শতক।\n২০১০ চনত টি-২০ আন্তঃৰাষ্ট্ৰীয় পৰ্যায়ত আত্মপ্ৰকাশ কৰা বিৰাট কোহলীয়ে এতিয়ালৈকে মুঠ ৯০ খন মেচ খেলিছে। ইয়াৰ মাজতে, তেওঁ ৩১৫৯ ৰাণ সংগ্ৰহ কৰিছে। টি-২০ আন্তঃৰাষ্ট্ৰীয় খেলত পৃথিৱীৰ কোনো বেটছমেনে ইমান ৰাণ সংগ্ৰহ কৰা নাই। কিন্তু হায়, ইমান ৰাণ সংগ্ৰহ কৰাৰ পিছতো, তেওঁ এতিয়ালৈকে শতক অৰ্জন কৰা নাই। অনুৰাগীসকলে আশা কৰে যে এইবাৰ টি-২০ বিশ্বকাপৰ সময়ত তেওঁৰ সপোন পূৰণ হ'ব।\nসৰ্বোচ্চ অৰ্ধশতক: বিৰাটে এতিয়ালৈকে টি-২০ আন্তৰ্জাতিক ক্ৰিকেটত শতক অৰ্জন কৰা নাই, কিন্তু তেওঁ সৰ্বাধিক অৰ্ধশতকৰ অভিলেখ গঢ়িছে। তেওঁ এতিয়ালৈকে মুঠ ২৮ বাৰ ৫০ ৰ সীমা অতিক্ৰম কৰিছে। ৰোহিত শৰ্মা তালিকাৰ দ্বিতীয় স্থানত আছে। টি-২০আন্তঃৰাষ্ট্ৰীয় ক্ৰিকেটত তেওঁৰ মুঠ ২২ টা অৰ্ধ-শতক আছে।\nটি-২০ আন্তঃৰাষ্ট্ৰীয় অভিলেখলৈ লক্ষ্য কৰিলে, বিৰাট কোহলীয়ে তিনিবাৰকৈ শতক সম্পূৰ্ণ কৰাৰ পৰা বঞ্চিত হৈছিল। আকৰ্ষণীয় কথাটো হ'ল যে তেওঁ এটা শতিকাৰ তিনিগুণ ওচৰত নাছিল। তেওঁ ২০১৬ চনৰ জানুৱাৰীত এডিলেডত অষ্ট্ৰেলিয়াৰ বিৰুদ্ধে ৯০ ৰাণত অপৰাজিত আছিল। তেওঁ এই বছৰ টি-২০ বিশ্বকাপৰ সময়ত ৱেষ্ট ইণ্ডিজৰ বিৰুদ্ধে ৮৯ ৰাণত নট আউট হৈ থাকে।\nতাৰ পিছত তেওঁ ২০১৯ চনৰ ডিচেম্বৰত ৱেষ্ট ইণ্ডিজৰ বিৰুদ্ধে পুনৰ শতক অৰ্জন কৰাৰ সুযোগ পাইছিল। কিন্তু তেওঁ ৯৪ ৰাণত সন্তুষ্ট হ'ব লগা হৈছিল। দৰাচলতে, তেওঁ টীম ইণ্ডিয়াক ৮ টা বল আগতীয়াকৈ বিজয়ৰ মজিয়ালৈ লৈ গৈছিল।


unolock-3-guideline-will-not-implement-in-assam-says-hbs– News18 Assam\nঅসমত প্ৰযোজ্য নহয় নেকি আনল’ক ৩.০ৰ গাইড লাইন? কি ক’লে মন্ত্ৰী হিমন্ত বিশ্ব শৰ্মাই?\nUpdated:July 31, 2020, 11:07 AM IST\nঅসমত বৰ্তমান প্ৰযোজ্য হৈ থকা নিয়ম অহা ১৫ আগষ্টলৈকে বাহাল থাকিব\nঅসমত প্ৰযোজ্য নহয় আনল’ক ৩.০। তাৰ পৰিৱৰ্তে বৰ্তমান প্ৰযোজ্য হৈ থকাৰ দৰে সকলো নিয়ম মানি চলিব লাগিব ১৫ আগষ্ট লৈকে। এই কথা জনাইছে মন্ত্ৰী হিমন্ত বিশ্ব শৰ্মাই। ৰাজ্যৰ পৰিবেশ সামান্য ভাবে উন্নত হৈছে। গতিকে ইয়াৰ প্ৰতি লক্ষ্য ৰাখি ১৫ আগষ্টলৈকে বাহাল থাকিব সকলো নীতি নিৰ্দেশনা।\nকেন্দ্ৰীয় চৰকাৰে ১ আগষ্টৰ পৰা জাৰি কৰিছে আনল’ক ৩.০। লগতে প্ৰস্তুত কৰা হৈছিল নতুন গাইড লাইন। কিন্তু অসমৰ ক্ষেত্ৰত প্ৰযোজ্য নহ’ব এই নীতি-নিৰ্দেশনা। অসমত বাহাল থাকিব সান্ধ্য আইন। লগতে যিখিনি নিৰ্দেশাৱলী পূৰ্বতে ৰাজ্য চৰকাৰে জাৰি কৰিছিল, সেই হিচাপতে চলি থাকিব। আৰু ১৫ আগষ্টৰ পিছৰ পৰিবেশ কেন্দ্ৰীয় চৰকাৰক অৱগত কৰি পৰৱৰ্তী সিদ্ধান্ত ল’ব ৰাজ্য চৰকাৰে। এই কথা জানিবলৈ দিছে মন্ত্ৰী হিমন্ত বিশ্ব শৰ্মাই।\nFirst published: July 31, 2020, 11:06 AM IST


Gang-raped & Murder : ৯ বছৰীয়া শিশু দলবদ্ধ বলাৎকাৰ কৰি হত্যা! পিতৃ–মাতৃৰ সন্মুখতে মৃতদেহ জ্বলাই দিলে ধৰ্ষণকাৰী পুৰোহিতে! - HeadlineAssam.com\nAssam News Guwahati Main Story Todays Headline Assam\nদিল্লীৰ নাংগেলী গাঁৱৰ বাসিন্দা শিশুটিৰ পৰিয়ালে জনাইছে, দেওবাৰে বিয়লি চাৰে পাঁচটা বজাত মাতৃক কৈ শ্মশানৰ কুলাৰৰ পৰা ঠাণ্ডা পানী আনিবলৈ গৈছিল নাবালিকাগৰাকী।\nএক জঘন্য অপৰাধৰ বলি হ’ল দিল্লীৰ এগৰাকী কণমানি। ঘৰৰ বিপৰীত দিশে থকা শ্মশানৰ কুলাৰৰ পৰা ঠাণ্ডা পানী আনিবলৈ কৈছিল কণমানিজনী। সেই সময়তে দলবদ্ধ ধৰ্ষণ (Gang rape) কৰি হত্যা (Murder) কৰা হয় ৯ বছৰীয়া নাবালিকাগৰাকীক। শ্মশানৰ এজন পুৰোহিত আৰু তেওঁৰ তিনিসহযোগীৰ বিৰুদ্ধে অভিযোগৰ ভিত্তিত তেওঁলোকক গ্ৰেপ্তাৰ কৰা হৈছে।\nদিল্লীৰ নাংগেলী গাঁৱৰ বাসিন্দা শিশুটিৰ পৰিয়ালে জনাইছে, দেওবাৰে বিয়লি চাৰে পাঁচটা বজাত মাতৃক কৈ শ্মশানৰ কুলাৰৰ পৰা ঠাণ্ডা পানী আনিবলৈ গৈছিল নাবালিকাগৰাকী। কিছু সময় পিছত সন্ধিয়া ৬ বজাত শ্মশানৰ পুৰোহিত ৰাধেশ্যাম আৰু দুই–তিনিজনে শিশুটিৰ মাতৃক জনায় যে কুলাৰৰ পৰা পানী ভৰোৱাৰ সময়ত বিদ্যুৎস্পৃষ্ট হৈ মৃত্যু হৈছে কন্যাৰ। লগতে আৰক্ষীক খবৰ দিয়াৰ প্ৰয়োজন নাই বুলিও কয়। তেওঁলোকক বুজোৱা হৈছিল যে আৰক্ষী আহিলে মৰণোত্তৰ পৰীক্ষা কৰোৱা হ’ব আৰু কন্যাৰ শৰীৰৰ সমস্ত অংগ কাটি নিব। সেয়ে কাকো নজনোৱাকৈ মৃতদেহটো দাহ কৰাই ভাল। ইয়াৰ পিছত পৰিয়ালৰ অনুমতি অবিহনেই জ্বলাই দিয়া হয় মৃতদেহটো।\nএই ঘটনাৰ খবৰ বিয়পি পৰাৰ লগে লগে শ্মশানত উপস্থিত হয় ২ শতাধিক গাঁওবাসী। তেওঁলোকৰ মাজৰে কোনোৱে আৰক্ষীক খবৰ দিয়ে। ঘটনাস্থলীত আৰক্ষীৰ বিশাল বাহিনী উপস্থিত হয়। পৰিয়ালৰ অভিযোগৰ ভিত্তিত গ্ৰেপ্তাৰ কৰা হয় পুৰোহিত ৰাধেশ্যামসহ কুলদীপ, লক্ষ্মী নাৰায়ণ আৰু ছেলিম নামৰ চাৰিজনক। ধৃত আটাইৰে বিৰুদ্ধে পকছ’ আইনৰ অধীনত গোচৰ ৰুজু কৰা হৈছে।\nTags: Gang-raped & Murder


সংকটত আফগানিস্তান! পুনৰ তালিবানৰ দখলত ২ প্ৰাদেশিক ৰাজধানী -\nHomeআন্তঃৰাষ্ট্ৰীয়সংকটত আফগানিস্তান! পুনৰ তালিবানৰ দখলত ২ প্ৰাদেশিক ৰাজধানী\nসংকটত আফগানিস্তান! পুনৰ তালিবানৰ দখলত ২ প্ৰাদেশিক ৰাজধানী\nআফগানিস্তানঃ বিগত কিছুদিন ধৰি আফগানিস্তানৰ অৱস্থা বিপন্ন হোৱা দেখা গৈছে। তালিবানী আগ্ৰাসনে ক্ৰমাত ভয়াৱহ ৰূপ ধাৰণ কৰিছে। এটাৰ পিছত এটা প্ৰাদেশিক ৰাজধানী দখল কৰি আছে তালিবানে। ফলস্বৰূপে, আফগানিস্তানৰ পৰিস্থিতি অধিক সংকটাপন্ন হৈ পৰিছে। আফগান চৰকাৰে তালিবানৰ দাবী মানি নোলোৱাত তালিবানে দেওবাৰে আফগানিস্তানৰ আৰু দুখন প্ৰাদেশিক ৰাজধানী দখল কৰিছে। শুকুৰবাৰৰ পৰা দেওবাৰলৈ মুঠ ৪খন প্ৰাদেশিক ৰাজধানী দখল কৰিছে। দেওবাৰে তেওঁলোকে কুন্দুজ অঞ্চল দখল কৰিছে।\nমাত্ৰ কেইঘণ্টামানৰ ভিতৰতে কুন্দুজ আৰু চাৰ-ই-পুল দখল কৰে তালিবানে। চাৰ-ই-পুল চহৰৰ চৰকাৰী বাসভৱনসমূহো দখল কৰিছে তালিবানে। উল্লেখ্য যে, আমেৰিকা যুক্তৰাষ্ট্ৰৰ সেনাবাহিনীয়ে ক্ৰমান্বয়ে আফগানিস্তানক প্ৰত্যাহাৰ কৰাৰ পাছৰে পৰা তালিবানী সন্ত্ৰাস বৃদ্ধি হৈ আহিছে। কিন্তু কুন্দুজ দখল কৰাটো তালিবানৰ শেহতীয়া কাৰ্য-কলাপৰ ভিতৰত আটাইতকৈ গুৰুত্বপূৰ্ণ বুলি বিবেচিত হৈছে। চহৰখন দীৰ্ঘদিন ধৰি তালিবানৰ লক্ষ্যস্থান হৈ পৰিছিল। ২০১৫-১৬ চনত চহৰখনৰ কিছু অংশ ইতিমধ্যে দখল কৰিছিল। কিন্তু বেছিদিন তেওঁলোকে এই অঞ্চল ধৰি ৰাখিব নোৱাৰিলে। অৱশ্যে, আফগান প্ৰতিৰক্ষা মন্ত্ৰালয়ে সদৰী কৰিছে যে, আফগান সেনাবাহিনীয়ে অধিকৃত অঞ্চলটো পুনৰুদ্ধাৰৰ বাবে যুঁজ আৰম্ভ কৰিছে। অনুসন্ধান চলাই তালিবানৰ পৰা ৰাষ্ট্ৰীয় ৰেডিঅ’ আৰু টিভি ভৱনটোও উদ্ধাৰ কৰিছে সামৰিক বাহিনীয়ে।\nআনহাতে, আমেৰিকা যুক্তৰাষ্ট্ৰৰ সৈন্যসকলক ২০ বছৰৰ বাবে আফগানিস্তানলৈ মোতায়েন কৰা হৈছিল। শেহতীয়াকৈ আমেৰিকাই পূৰ্বে প্ৰেৰণ কৰা সামৰিক বাহিনীক ওভতাই লৈছে। ফলস্বৰূপে, তালিবানৰ দপদপনি আফগান চৰকাৰৰ বাবে বৃহৎ প্ৰত্যাহ্বান হৈ পৰা পৰিলক্ষিত হৈছে। আফগানিস্তানৰ কেইবাখনো চহৰ এতিয়া তালিবানৰ নিয়ন্ত্ৰণত আছে। পৰৱৰ্তি সময়ত আফগানে চৰকাৰে তালিবানী আগ্ৰাসনক কিদৰে দমন কৰে, সেয়াহে হ’ব লক্ষ্যণীয়!\nPrevious articleঠাকুৰ সজ্জন সিঙৰ বিয়োগ, বলীউডত শোকৰ ছাঁ\nNext articleট’কিঅ’ৰ মঞ্চত ভাৰতীয় হকীৰ স্বৰ্ণিল অভিযান


আৰক্ষীৰ বেৰিকেডত ওলমিল ক্ষত-বিক্ষত মৃতদেহ, হাত-ভৰি কাটি কোনে ওলমালে ব্যক্তিৰ মৃতদেহ? – Pratham Khabar\nঘৰ/অপৰাধ/আৰক্ষীৰ বেৰিকেডত ওলমিল ক্ষত-বিক্ষত মৃতদেহ, হাত-ভৰি কাটি কোনে ওলমালে ব্যক্তিৰ মৃতদেহ?\nসংযুক্ত কিষাণ মৰ্চাই এই ঘটনাৰ লগত নিসংগ শিখ জড়িত থকাৰ কথা উল্লেখ কৰে। সংযুক্ত কিষাণ মৰ্চাৰ মুৰব্বীগৰাকীয়ে কয় যে, 'ঘটনাৰ সৈতে জড়িত আছে নিসংগ শিখ'।\n0 376 এক মিনিটতকৈ কম\nঅশান্ত ৰাজধানী চহৰ দিল্লী। শুকুৰবাৰে দিল্লীৰ চিংহো সীমান্তত নৃশংসভাৱে হত্যা কৰা হয় এজন ব্যক্তিক।\nকৃষকৰ প্ৰতিবাদী ধ্বনিৰে মুখৰিত হৈ থকা দিল্লীত আৰক্ষীৰ বেৰিকেডত ওলেমাই হত্যা কৰা হয় ৩৫ বছৰীয়া এজন ব্যক্তিক। ক্ষোভিত কৃষকে প্ৰতিবাদ কৰি থকা ঠাইত উদ্ধাৰ কৰা হয় মৃতদেহটো। হাত-ভৰি কাটি বেৰিকেডত ওলোমাই ৰখা হৈছিল মৃতদেহটো।\nসংযুক্ত কিষাণ মৰ্চাই এই ঘটনাৰ লগত নিসংগ শিখ জড়িত থকাৰ কথা উল্লেখ কৰে। সংযুক্ত কিষাণ মৰ্চাৰ মুৰব্বীগৰাকীয়ে কয় যে, ‘ঘটনাৰ সৈতে জড়িত আছে নিসংগ শিখ’।\nঅৱশ্যে ঘটনাৰ সৈতে প্ৰকৃততে কোন জড়িত হৈ আছে সেয়া এতিয়াও পোহৰলৈ অহা নাই। ঘটনা সন্দৰ্ভত দিল্লী আৰক্ষীয়ে অব্যাহত ৰাখিছে তদন্ত।\nDelhi Farmers Protest Murder Nihanga Sikh Singhu Border SMK\nআজি মহাপুৰুষ শ্ৰীমন্ত শংকৰদেৱৰ ৫৭৩ সংখ্যক আবিৰ্ভাৱ তিথি, ভক্তিৰসত বুৰ গৈছে সমগ্ৰ ৰাজ্য়...\nদশমীৰ দিনাই অঘটন! মহানগৰত চিপ লোৱা অৱস্থাত উদ্ধাৰ যুৱকৰ মৃতদেহ...\nপুনৰ বলিউদত ড্ৰাগছ কেলেংকাৰী! এইবাৰ ড্ৰাগছৰ গোচৰত আটক শক্তি কাপুৰৰ পুত্ৰ সিদ্ধান্ত কাপুৰ\nবাতিল হ’ল বিশ্ববিদ্যালয় সপ্তাহ, বিশ্ববিদ্যালয়ৰ হোষ্টেল বন্ধৰ ঘোষণা গুৱাহাটী বিশ্ববিদ্য়ালয় কৰ্তৃপক্ষৰ\nভয়ংকৰ অগ্নিকাণ্ডৰ ঘটনা, সম্পূৰ্ণৰূপে ভস্মীভূত দুটাকৈ ঘৰ\nMEGHALAYA: খ্ৰীষ্টমাছ, নৱবৰ্ষ উপলক্ষে পূব খাচী পাহাৰ জিলাত ‘ড্ৰাই দে’ ঘোষণা\nদেশত ভয়াবহ ৰূপত বৃদ্ধি হৈছে অমিক্ৰনৰ সংক্ৰমণ! সংক্ৰমিত লোকৰ সংখ্যা ৫৭৮ লৈ বৃদ্ধি


চৰকাৰৰ প্ৰতিশ্ৰুতি অসাৰ; প্ৰাদেশীকৰণ নহ'ল ১৩৪ খন মহাবিদ্যালয়ৰ ৪০০ সহকাৰী অধ্যাপকৰ পদ\nচৰকাৰৰ প্ৰতিশ্ৰুতি অসাৰ; প্ৰাদেশীকৰণ নহ’ল ১৩৪ খন মহাবিদ্যালয়ৰ ৪০০ সহকাৰী অধ্যাপকৰ পদ\nনগাঁও , August 23, 2018 3:11 pm\nসংশোধিত প্ৰাদেশীকৰণ আইনৰ জৰিয়তে যোৱা ১৫ আগষ্টৰ ভিতৰত ১৩৪ খন মহাবিদ্যালয়ৰ প্ৰায় ৪০০ সহকাৰী অধ্যাপকৰ পদ প্ৰাদেশীকৰণ হোৱাৰ কথা আছিল যদিও অদ্যপি নহ’ল। চলিত বৰ্ষৰ বিধান সভা অধিবেশনতে মন্ত্ৰী ড0 হিমন্ত বিশ্ব শৰ্মাই প্ৰতিশ্ৰুতি দিছিল যে, যি প্ৰায় চাৰিশ সহকাৰী অধ্যাপকে নেট, শ্লেট সম্পূৰ্ণ কৰিলে বা পি এইছ ডি ডিগ্ৰী গ্ৰহণ কৰিলে তেওঁলোকৰ পদসমূহ যোৱা ১৫ আগষ্টৰ ভিতৰত প্ৰাদেশীকৰণ কৰা হব। ১৫ আগষ্টও পাৰ হৈ গ’ল যদিও অদ্যপি পদসমূহ প্ৰাদেশীকৰণ নহ’ল।\n২০১৩ চনতে সেই সময়ৰ ৰাজ্য চৰকাৰে ২০১১-১২ সংশোধিত প্ৰাদেশীকৰণ আইনৰ জৰিয়তে এই ১৩৪ খন মহাবিদ্যালয়ৰ ৩০ শতাংশ পদ প্ৰাদেশীকৰণ কৰিছিল।কিন্তু মহাবিদ্যালয়সমূহৰ ৭০ শতাংশ সহকাৰী অধ্যাপকৰ নেট, শ্লেট নথকাৰ বাবে তেওঁলোকৰ পদসমূহ প্ৰাদেশীকৰণ কৰা নাছিল। সেই অনুযায়ী প্ৰায় ১১৫০ গৰাকী সহকাৰী অধ্যাপকৰ পদ সেই সময়ত প্ৰাদেশীকৰণ হোৱা নাছিল।\nচৰকাৰে এই সহকাৰী অধ্যাপকসকলক নেট, শ্লেট উত্তীৰ্ণ হ’বৰ বাবে ৫ বছৰ সময় সীমা বান্ধি দিছিল। সেই অনুযায়ী এই মহাবিদ্যালয় সমূহত কৰ্মৰত প্ৰায় ৪০০ সহকাৰী অধ্যাপকে নেট, শ্লেট সম্পূৰ্ণ কৰিলে। কোনো কোনোৱে অশেষ কষ্ট কৰি পি এইচ ডি ডিগ্ৰীও গ্ৰহণ কৰিলে। ২০১৬ চনত ২০১১-১২ সংশোধিত প্ৰাদেশীকৰণৰ এই আইনখন সাময়িকভাবে বাতিল হয়।\nসেই সময়ত গুৱাহাটী উচ্চ ন্যায়ালয়ত কোনো শিক্ষকে আইনখনত বিসংগতি থকা বুলি অভিযোগ তুলি গোচৰ তৰে। গোচৰীয়া পক্ষৰ মতে আইনখনত ২০০৬ চনত চৰকাৰৰ অনুমোদন পোৱা একাংশ শিক্ষানুষ্ঠান আইনখনৰ আওতাত সোমোৱা নাই। নায়্যালয়ে ৬ মাহৰ ভিতৰত আইনখন সংশোধন কৰি পুনৰ প্ৰণয়নৰ বাবে নিৰ্দেশ জাৰী কৰে। ২০১৭ বৰ্ষৰ মাৰ্চ মাহত আইনখন সংশোধন হ’ল আৰু সংশোধিত আইনখন সেই বৰ্ষৰে ৫ মে’ত ৰাজ্যপালৰ দ্বাৰা গৃহীত হয়।সেই অনুযায়ী নেট, শ্লেট আদি এই ডিগ্ৰীসমূহ সম্পূৰ্ণ কৰা সকলৰ পদসমূহ নীতি অনুযায়ী প্ৰাদেশীকৰণ কৰা হব আৰু নোৱৰাসকলক ‘টিউটৰ’ হিচাপে ৰাখি পুনৰ এই ডিগ্ৰীসমূহ সম্পূৰ্ণ কৰাৰ সুবিধা প্ৰদান কৰা হ’ব।\nইয়াৰ পিচতে বিভিন্ন জিলাত থকা সংমণ্ডল বিদ্যালয়সমূহৰ কাৰ্যালয়ে পদসমূহৰ সম্পৰ্কত পুনৰীক্ষণ কৰি প্ৰতিবেদনো দাখিল কৰিছিল। এই আইনখনৰ পুনৰ সংশোধনৰ সময়ত আইনখনত এটা বিষয় সন্নিবিষ্ট কৰা হৈছিল। সেই মৰ্মে পদ প্ৰাদেশীকৰণ হ’বলগীয়া সহযোগী অধ্যাপকজন যিটো বিষয়ৰ সেই বিষয়টোত স্নাতক পৰ্যায়ৰ শেষ ষান্মাষিকত কমেও ১৫ জন ছাত্ৰ-ছাত্ৰী থাকিব লাগিব। তেতিয়াহে সহকাৰী অধ্যাপকজনৰ পদটো প্ৰাদেশীকৰণ কৰা হ’ব।\nচলিত বৰ্ষৰ মাৰ্চ মাহৰ বিধান সভা অধিবেশনত আইনখন পুনৰ সংশোধন কৰি ২০১৭-১৮ বৰ্ষৰ আইন হিচাপে গ্ৰহণ কৰা হয়। এই সংশোধনৰ সময়তো বিষয়সমূহত শেষ ষান্মাষিকত কম পক্ষেও ১৫ জন ছাত্ৰ-ছাত্ৰী থকা আৰু অতিৰিক্ত পদৰ বাবে ছাত্ৰ-ছাত্ৰী ১৫০ জন হ’ব লাগিব বুলি গ্ৰহণ কৰা পূৰ্বৰ সিদ্ধান্ত বাহাল ৰাখে। কিন্তু বহু মহাবিদ্যালয়ত অৰ্থনীতি বিজ্ঞান, ভূগোল বিজ্ঞান, সংস্কৃত, ইতিহাস, অংক শাস্ত্ৰ আদি বিষয়ত ষষ্ঠ অৰ্থাৎ শেষ ষান্মাষিকত ১৫ জন ছাত্ৰ-ছাত্ৰী নাই। এনেবোৰ বহু কাৰণতে এই সহকাৰী অধ্যাপকসকলৰ পদ প্ৰাদেশীকৰণৰ বিষয়টো অনিশ্চিত হৈ পৰিছে।\nজানিব পৰামতে ৰাজ্যৰ উচ্চ শিক্ষা সঞ্চালকে এই পদসমূহ প্ৰাদেশীকৰণৰ ফাইল বিত্ত বিভাগলৈ প্ৰেৰণ কৰা নাই। তদুপৰি ৰাজ্যৰ শিক্ষামন্ত্ৰী সলনি হোৱাটোৱেও প্ৰভাব পেলাইছে বিষয়টোত। যোৱা ১৫ আগষ্টৰ পূৰ্বে সহকাৰী অধ্যাপকসকলে শিক্ষামন্ত্ৰী সিদ্ধাৰ্থ ভট্টাচাৰ্যক লগ ধৰিছিল যদিও তেওঁ পৰ্যায়ক্ৰমে পদসমূহ প্ৰাদেশীকৰণ হ’ব বুলি সাধাৰণ উত্তৰ দি থয়।\nইপিনে উচ্চ শিক্ষা সঞ্চালক বিষয়সমূহত শেষ ষান্মাষিকত ১৫ জন ছাত্ৰ-ছাত্ৰী থকাটোত আঁ‌কোৰগোজ হৈ আছে। এই সম্পৰ্কত চামগুৰি মহাবিদ্যালয়ৰ সহকাৰী অধ্যাপক হিৰণ্য কুমাৰ শৰ্মাই ক্ষোভ উজাৰি আজি সংবাদ মাধ্যমৰ আগত কয় যে এই সম্পৰ্কে যদি পূৰ্বতেই যদি আমাক স্পষ্ট কৰিলেহেতেন তেন্তে আমি নেট, শ্লেট কষ্ট কৰি সম্পূৰ্ণ কৰাৰ বিপৰীতে অন্য চাকৰি বিচাৰিলোহেঁ‌তেন। এতিয়া আমি আশাত বন্দী হৈ দীৰ্ঘদিন ধৰি আছো আৰু কিমান দিন থাকিম। বঞ্চিত সহকাৰী অধ্যাপকজনে ৰাজ্য চৰকাৰক বিষয়টো পুনৰ বিবেচনাৰ আহ্বান জনাইছে।\nঅসমত আজি কিমান লোক আক্ৰান্ত হ’ল কোভিডত, কিমান জনে সাৱটিলে মৃত্যুক?\nবিশ্ববেংকৰ ধনেৰে ডিচেম্বৰ মাহৰ পৰা বুঢ়ীদিহিং-টিৰাপ নৈৰ গৰাখহনীয়া প্ৰতিৰোধৰ ব্যৱস্থা – মন্ত্ৰী পীয়ুষ হাজৰিকা\nদুধনৈত গাড়ী চোৰে খুলি লৈছিল ভুৱা ডিটিঅ’ কাৰ্যালয়!\nকোকৰাঝাৰত দুই ভগ্নীৰ ৰহস্যজনক মৃত্যুৰ CID ৰ তদন্ত ঘোষণা, CBI ৰ তদন্তৰ দাবী ৰাভা ছাত্ৰ সন্থাৰ


জৱাহৰ নৱোদয় বিদ্যালয় - অসমীয়া ৱিকিপিডিয়া\nষষ্ঠ শ্ৰেণীৰপৰা দ্বাদশ শ্ৰেণীলৈকে\n১,৮০,৩৯১ (৩১ মাৰ্চ, ২০০৭ - অৰ তথ্যমতে)\n৫ একৰ (২০,০০০ বৰ্গ মিটাৰ)\nকেন্দ্ৰীয় মাধ্যমিক শিক্ষা পৰিষদ\n৫৬৫ খন (৩১ মাৰ্চ, ২০০৭ - অৰ তথ্যমতে)\nজৱাহৰ নৱোদয় বিদ্যালয় (ইংৰাজী: Jawahar Navodaya Vidyalaya) হৈছে ভাৰত চৰকাৰৰ মানৱ সম্পদ বিকাশ মন্ত্ৰালয়ৰ দ্বাৰা পৰিচালিত এক আবাসিক বিদ্যালয় ব্যৱস্থা। তামিলনাডু ৰাজ্যক বাদ দি ভাৰতৰ বাকী সকলো ৰাজ্য আৰু কেন্দ্ৰ শাসিত প্ৰদেশতে বিভিন্ন জিলাত এই বিদ্যালয় আছে। নৱোদয় বিদ্যালয় সমিতি নামৰ এখন সমিতিয়ে এই বিদ্যালয় সমূহৰ পৰিচালনা কৰে। এই বিদ্যালয় ব্যৱস্থাৰ মূখ্য বৈশিষ্ট্যটো হৈছে, অৰ্থ-সামাজিক দিশত দুৰ্বল পৰিয়াল বিলাকৰপৰা (বিশেষকৈ গ্ৰামাঞ্চলৰ) তীক্ষ্ণ মেধাসম্পন্ন শিশু সকলক বাছি আনি এক বিশ্বমানৰ পৰিৱেশত ৰাখি তেওঁলোকক উচ্চ মানদণ্ডৰ শিক্ষা প্ৰদান কৰা। এই বিদ্যালয় সমূহত শিক্ষালাভ কৰিবৰ বাবে এজন ছাত্ৰই এটা দেশভিত্তিক বাছনি পৰীক্ষাত উত্তীৰ্ণ হ'ব লাগে। এই পৰীক্ষাটো প্ৰত্যেক বছৰে বিদ্যালয় থকা জিলাসমূহত অনুষ্ঠিত কৰা হয়।\n৩১ মাৰ্চ, ২০০৭-অৰ তথ্যমতে ভাৰতত ৫৬৫ খন জৱাহৰ নৱোদয় বিদ্যালয় আছে। এখন জিলাত সাধাৰণতে এখন জৱাহৰ নৱোদয় বিদ্যালয় থাকে।\n2 বাছনি প্ৰক্ৰিয়া\n3 বিদ্যালয় ব্যৱস্থা\n5 বিদ্যালয় সমূহৰ পৰিচালনা\n6 শিক্ষাৰ্থী পৰিভ্ৰমণ ব্যৱস্থা\nসামাজিক ন্যায় আৰু সমতাৰ মাজেৰে উত্তম সম্পদ বিকাশ\nদেশৰ বিভিন্ন অঞ্চলৰ মেধাসম্পন্ন শিশুসকলক (বিশেষকৈ গ্ৰামাঞ্চলৰ) উত্তম শিক্ষাপ্ৰদানৰ জৰিয়তে ৰাষ্ট্ৰীয় একতাৰ বিকাশ আৰু এনে শিশুসকলৰ ক্ষমতাৰ পূৰ্ণ বিকাশ\nভাল গুণসম্পন্ন আধুনিক শিক্ষাপ্ৰদান, য'ত সামৰি লোৱা হয় সংস্কৃতি আৰু ঐতিহ্যৰ শিক্ষা, পৰিৱেশ বিষয়ক শিক্ষা, শাৰিৰীক শিক্ষা, দুঃসাহসিক ক্ৰীড়া ইত্যাদি\nত্ৰিভাষিক মাধ্যমত শিক্ষা প্ৰদানৰ জৰিয়তে এইটো নিশ্চিত কৰা যে প্ৰতিজন ছাত্ৰ-ছাত্ৰীয়েই যাতে তিনিটা ভাষাৰ ওপৰত এক পৰ্য্যাপ্ত দখল থাকে\nঅভিজ্ঞতা আৰু সুবিধাৰ বিতৰন আৰু বহুল প্ৰচাৰৰ যোগেদি এখন জিলাত সামগ্ৰিক শৈক্ষিক মানদণ্ড উন্নয়নৰ কেন্দ্ৰবিন্দু হিচাপে কাম কৰা।\nবাছনি প্ৰক্ৰিয়া[সম্পাদনা কৰক]\nজৱাহৰ নৱোদয় বিদ্যালয়ত প্ৰৱেশৰ বাবে বছৰি জিলা আৰু ব্লক ভিত্তিত সমগ্ৰ ভাৰতত এলানি বাছনি পৰীক্ষা আয়োজন কৰা হয়। এই পৰীক্ষাৰ প্ৰশ্নকাকত কেন্দ্ৰীয় মাধ্যমিক শিক্ষা পৰিষদৰ দ্বাৰা কৰা হয়। প্ৰশ্নকাকত খন বস্তুনিষ্ঠ হয় আৰু ইয়াক তৈয়াৰ কৰোঁতে এইটো লক্ষ্য ৰখা হয় যাতে গ্ৰামাঞ্চলৰ শিশু সকলৰ প্ৰশ্ন বিলাক বুজি পোৱাত কোনো অসুবিধা নহয়।\nজৱাহৰ নৱোদয় বিদ্যালয়ৰ সমূহ আসনৰ ৭৫% আসন গ্ৰামাঞ্চলৰ শিশুৰ কাৰনে সংৰক্ষিত। জিলা খনৰ অনুসূচীত জাতি আৰু জনজাতি জনসংখ্যাৰ অনুপাতৰ ওপৰত নিৰ্ভৰ কৰি তেওঁলোকৰ বাবেও সংৰক্ষন থাকে, এই অনুপাত এই শ্ৰেণীকেইটাৰ জনসংখ্যাৰ ৰাষ্ট্ৰীয় গড় অনুপাততকৈ কমকৈ কেতিয়াও লোৱা নহয়। এক তৃতীয়াংশ আসন ছোৱালীৰ বাবে সংৰক্ষিত আৰু ৩% আসন অন্যভাৱে সক্ষম শিশুসকলৰ বাবে।\nবিদ্যালয় ব্যৱস্থা[সম্পাদনা কৰক]\nজৱাহৰ নৱোদয় বিদ্যালয় এখন আৱাসিক শিক্ষানুষ্ঠান আৰু ইয়াত ল'ৰা-ছোৱালীৰ সহ-শিক্ষা প্ৰদান কৰা হয়। ছাত্ৰ-ছাত্ৰীৰ বাবে অতি উচ্চ মানদণ্ডৰ আবাসৰ ব্যৱস্থা থাকে। এজন ছাত্ৰ বা ছাত্ৰীৰ দৈনন্দিন প্ৰয়োজনৰ সকলো সুবিধা বিদ্যালয় পৰিসৰত উপলব্ধ হয়।\nজৱাহৰ নৱোদয় বিদ্যালয়ত ষষ্ঠ শ্ৰেণীৰ পৰা শিক্ষাদান আৰম্ভ কৰা হয় আৰু দ্বাদশ শ্ৰেণীলৈকে শিক্ষাদান কৰা হয়। শেহতীয়াকৈ, ইয়াত নৱম আৰু একাদশ শ্ৰেণীটো ছাত্ৰ-ছাত্ৰীৰ প্ৰৱেশৰ ব্যৱস্থা কৰা হৈছে। এই বিদ্যালয়ত কোনো সুবিধাৰে বাবে মাচুল দিয়াৰ প্ৰয়োজন নাছিল, কিন্তু বৰ্তমান নৱম শ্ৰেণীৰপৰা দ্বাদশ শ্ৰেণীলৈকে ছাত্ৰসকলে মাহিলী ২০০ টকাকৈ বিদ্যালয় বিকাশ নিধিৰ বাবে এক মাচুল দিব লাগে। অনূসূচীত জাতি, অনূসূচীত জনজাতি, ছোৱালী, অন্যভাৱে সক্ষম আৰু দাৰিদ্ৰ্য সীমাৰেখাৰ তলৰ পৰিয়ালৰ ছাত্ৰ ছাত্ৰীসকলক এই মাচুলৰপৰা ৰেহাই দিয়া হয়।\nজৱাহৰ নৱোদয় বিদ্যালয়ত কেন্দ্ৰীয় মাধ্যমিক শিক্ষা পৰিষদৰ শৈক্ষিক পঞ্জী মানি চলা হয়। শিক্ষাৰ মাধ্যম হিচাপে তিনিটা ভাষা ব্যৱহাৰ কৰা হয় আৰু তিনিওটা ভাষাকে সমান গুৰুত্ব প্ৰদান কৰা হয়। এই তিনিটা ভাষা হৈছে ইংৰাজী, হিন্দী আৰু ৰাজ্যিক ভাষাটো।\nএই বিদ্যালয় সমূহত মুখ্য বিষয় সমূহৰ বাহিৰেও ক্ৰীড়া, সংগীত, কম্পিউটাৰ বিজ্ঞান, সামাজিক গঠনমূলক কৰ্ম আদিৰ শিক্ষা প্ৰদান কৰা হয়। এই সকলো বিলাক বিষয়ৰ বাবে প্ৰয়োজনীয় সকলো আন্তঃগাঠনি বিদ্যালয় সমূহত পৰ্য্যাপ্ত পৰিমানে যোগান ধৰা হয়। এই বিষয় বিলাকত ছাত্ৰ ছাত্ৰীৰ উৎকৰ্ষ সাধন কৰিবৰ কাৰনে একো একোখন ৰাজ্য বা অঞ্চলৰ জৱাহৰ নৱোদয় বিদ্যালয় সমূহৰ মাজত প্ৰত্যেক বছৰে এই বিষয়বিলাকৰ বিভিন্ন প্ৰতিযোগিতাৰ আয়োজন কৰা হয়।\nবিদ্যালয় সমূহৰ পৰিচালনা[সম্পাদনা কৰক]\nভাৰত চৰকাৰৰ মানৱ সম্পদ বিকাশ মন্ত্ৰালয়ৰ মাধ্যমিক আৰু উচ্চ শিক্ষা বিভাগৰ নৱোদয় বিদ্যালয় সমিতিৰ দ্বাৰা এই বিদ্যালয় সমূহৰ পৰিচালনা কৰা হয়। পৰিচালনাৰ সুবিধাৰ কাৰনে সমগ্ৰ ভাৰতক আঠটা ক্ষেত্ৰলৈ ভাগ কৰি প্ৰত্যেক ক্ষেত্ৰতে একোটাকৈ ক্ষেত্ৰীয় কাৰ্যালয় স্থাপন কৰা হৈছে। প্ৰত্যেকখন বিদ্যালয়ৰ বাবে একোখনকৈ বিদ্যালয় পৰিচালনা সমিতি আৰু উপদেষ্টা সমিতি থাকে। জিলাৰ উপায়ুক্ত গৰাকীয়ে এই সমিতি কেইখনত অধ্যক্ষতা কৰে। জিলাখনৰ বিশিষ্ট লোক সকলৰপৰা কিছু সংখ্যক লোকক এই সমিতি কেইখনত লোৱা হয়। নৱোদয় বিদ্যালয় সমিতিৰ বৰ্তমান ক্ষেত্ৰীয় কাৰ্যালয় সমূহ এইকেইখন ঠাইত অৱস্থিত:\nনৱোদয় বিদ্যালয় সমিতিৰ মূখ্য কাৰ্যালয়ৰ বৰ্তমান ঠিকনা : এ'-২৮, কৈলাশ কলনী, নতুন দিল্লী - ১১০০৪৮ \nশিক্ষাৰ্থী পৰিভ্ৰমণ ব্যৱস্থা[সম্পাদনা কৰক]\nজৱাহৰ নৱোদয় বিদ্যালয় সমূহৰ আন এক উল্লেখযোগ্য বৈশিষ্ট হৈছে নৱম মান শ্ৰেণীত কৰা এবছৰীয়া শিক্ষাৰ্থীৰ বদলিকৰন। এই যোজনাৰ অধীনত, একোখন বিদ্যালয়ৰ নৱম মান শ্ৰেণীৰ ৩০% ছাত্ৰ ছাত্ৰীক ভাৰতৰ বেলেগ এক অংশৰ অন্য এখন বিদ্যালয়লৈ এবছৰৰ বাবে পঠোৱা হয়। এই বদলি কৰোঁতে ভাষাৰ কথা লক্ষ্য ৰখা হয়, কোনো এক নিৰ্দিষ্ট ভাষিক অঞ্চলৰ ছাত্ৰ ছাত্ৰীক এক সম্পূৰ্ন বেলেগ ভাষিক অঞ্চললৈ পঠোৱা হয়। এই প্ৰক্ৰিয়াৰ মূল লক্ষ্য হ'ল ৰাষ্ট্ৰীয় একতাৰ মজবুতীকৰন আৰু ছাত্ৰ ছাত্ৰীৰ মানসিক পৰিসৰৰ বিস্তাৰ ঘটোৱা।\n↑ 1.0 1.1 1.2 1.3 1.4 1.5 1.6 "Overview". http://www.navodaya.gov.in/welcome%20sbs.htm। আহৰণ কৰা হৈছে:2December 2011.\nৱিকিমিডিয়া কমন্সত জৱাহৰ নৱোদয় বিদ্যালয় সম্পৰ্কীয় মিডিয়া ফাইল আছে।\nJNV Faridabad Official Website\nভাৰতৰ বিদ্যালয় শিক্ষা\nমানৱ সম্পদ উন্নয়ণ মন্ত্ৰালয়\nভাৰতীয় বিদ্যালয় প্ৰমাণ-পত্ৰ পৰীক্ষা সংসদ\nৰাষ্ট্ৰীয় মুক্ত বিদ্যালয় সংস্থান\nঅন্ধ্ৰ প্ৰদেশ (মাধ্যমিক\nজম্মু আৰু কাশ্মিৰ\nপশ্চিম বংগ (মাধ্যমিক\nৰেলৱে বিদেযালয় (তালিকা)\nDAV পাব্লিক স্কুল (তালিকা)\nৰামকৃষ্ণ মিছন (তালিকা)\nভাৰতীয় বিদ্যা ভৱন (তালিকা)\nবাল ভাৰতী পাব্লিক স্কুল (তালিকা)\nদিল্লী পাব্লিক স্কুল (তালিকা)\nসৰস্বতী শিশু মন্দিৰ (তালিকা)\nশংকৰদেৱ শিশু/বিদ্যা নিকেতন ([[::শ্ৰেণী:শংকৰদেৱ শিশু/বিদ্যা নিকেতন|তালিকা]])\nপদ্ম সেশাৰ্দি বাল ভৱন (তালিকা)\nসৈনিক স্কুল (তালিকা)\nকেন্দ্ৰিয় বিদ্যালয় (তালিকা)\nচিনমায়া বিদ্যালয় (তালিকা)\nএটমিক এনাৰ্জি চেণ্ট্ৰেল স্কুল (তালিকা)\nৱিৱেকানন্দ ৱিদ্যালয়া (তালিকা)\nৰাইন ইণ্টাৰনেচনেল স্কুলছ (তালিকা)\nইণ্ডিয়ান আৰ্মী পাব্লিক স্কুল (তালিকা)\nজৱাহৰ নৱোদয় বিদ্যালয় (তালিকা)\n[[::Category:Waldorf schools|ৱালডফ স্কুলছ (ইণ্ডিয়া)]] ([[::Category:Waldorf schools in India|তালিকা]])\nআৱাসিক বিদ্যালয়সমূহৰ তালিকা\nআন্তঃৰাষ্ট্ৰীয় বিদ্যালয়সমূহৰ তালিকা\nসৰ্বভাৰতীয় মাধ্যমিক বিদ্যালয় পৰীক্ষা\nউচ্চতৰ মাধ্যমিক পৰীক্ষা\nৰাষ্ট্ৰীয় শিক্ষা গবেষণা আৰু প্ৰশিক্ষণ সংস্থা\nসৰ্ব শিক্ষা অভিযান\nৰাষ্ট্ৰীয় উচ্চতৰ শিক্ষা অভিযান\n"https://as.wikipedia.org/w/index.php?title=জৱাহৰ_নৱোদয়_বিদ্যালয়&oldid=145885"ৰ পৰা অনা হৈছে\nএই পৃষ্ঠাখন ০৪ মাৰ্চ, ২০১৫ তাৰিখে ১৯:৫৫ বজাত অন্তিম সংশোধন কৰা হৈছিল।


Apderm in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Apderm ar byavahar, ppali, parshwakriya, upkaar, kriya-pratikriya aaru satarkatabani\nApderm के प्रकार चुनें\nApderm 0.10% Cream - ₹0\nApderm ৰ মূল্য আৰু পেকৰ চাইজ - Apderm Price and Pack Size in Assamese - Apderm ar mulya aaru pakor size\nApderm 0.10% Cream\nApderm की जानकारी\nApderm ৰ লাভ আৰু ব্যৱহাৰসমূহ- Apderm Benefits & Uses in Assamese- Apderm ar laabh aaru byavaharsamuh\nApderm ৰ পালি আৰু সেয়া কেনেদৰে ল'ব- Apderm Dosage & How to Take in Assamese - Apderm ar paali aaru xeya kenedore lobo\nApderm ৰ পাৰ্শ্চক্ৰিয়াসমূহ- Apderm Side Effects in Assamese- Apderm ar parshwakriyasamuh\nApderm সংক্ৰান্ত সতৰ্কতাবাণীসমূহ- Apderm Related Warnings in Assamese- Apderm xonkranta xatarkatabanisamuh\nঅইন দৰৱৰ সৈতে Apdermৰ গুৰুতৰ ক্ৰিয়া-প্ৰতিক্ৰিয়া- Severe Interaction of Apderm with Other Drugs in Assamese- Oinor xoite Apderm ar gurutor kriya-pratikriya\nApderm মতভেদসমূহ- Apderm Contraindications in Assamese- Apderm nishedhsamuh\nApderm ৰ বিষয়ে সততে সোধা প্ৰশ্নসমূহ- Frequently asked Questions about Apderm in Assamese- Apderm ar bikhoye satate xodha prashnasamuh\nখাদ্য আৰু মদৰ সৈতে Apderm ক্ৰিয়া-প্ৰতিক্ৰিয়া- Apderm Interactions with Food and Alcohol in Assamese- khadya aaru modor xoite Apderm kriya-pratikriya\nApderm ৰ লাভ আৰু ব্যৱহাৰসমূহ - Apderm Benefits & Uses in Assamese - Apderm ar laabh aaru byavaharsamuh\nApderm তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nApderm ৰ পালি আৰু সেয়া কেনেদৰে ল'ব - Apderm Dosage & How to Take in Assamese - Apderm ar paali aaru xeya kenedore lobo\nApderm-ৰ উপাদানসমূহ - Apderm Active Ingredients in Assamese - Apderm-ar upadaansamuh\nApderm ৰ পাৰ্শ্চক্ৰিয়াসমূহ - Apderm Side Effects in Assamese - Apderm ar parshwakriyasamuh\nগৱেষণাৰ ভিত্তিত, Apderm ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nApderm সংক্ৰান্ত সতৰ্কতাবাণীসমূহ - Apderm Related Warnings in Assamese - Apderm xonkranta xatarkatabanisamuh\nApderm-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nApdermৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Apderm ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nApderm-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই Apdermৰ পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই Apderm গ্ৰহণ কৰা লগে লগে বন্ধ কৰক। আপোনাৰ চিকিতসকৰ সৈতে কথা পাতক আৰু আপোনাৰ চিকিতসকৰ পৰামৰ্শ লৈহে পিছত ব্যৱহাৰ কৰিব।\nবৃক্কত Apderm কি প্ৰভাৱ দেখা গৈছে?\nApdermএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nযকৃতত Apderm কি প্ৰভাৱ দেখা গৈছে?\nApderm গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Apderm ৰ কি প্ৰভাৱ দেখা গৈছে?\nApdermৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Apdermৰ গুৰুতৰ ক্ৰিয়া-প্ৰতিক্ৰিয়া - Severe Interaction of Apderm with Other Drugs in Assamese - Oinor xoite Apderm ar gurutor kriya-pratikriya\nApderm তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nApderm মতভেদসমূহ - Apderm Contraindications in Assamese - Apderm nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Apderm লোৱা অনুচিত যাতে -\nApderm ৰ বিষয়ে সততে সোধা প্ৰশ্নসমূহ - Frequently asked Questions about Apderm in Assamese - Apderm ar bikhoye satate xodha prashnasamuh\nএই Apderm-এ অভ্য়াস বা নিচাৰ সৃষ্টি কৰে নেকি?\nনহয়, Apdermয়ে অভ্যাসৰ সৃষ্টি নকৰে।\nহয়, Apderm লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, কিন্তু Apderm লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, Apdermয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Apderm ক্ৰিয়া-প্ৰতিক্ৰিয়া - Apderm Interactions with Food and Alcohol in Assamese - khadya aaru modor xoite Apderm kriya-pratikriya\nখাদ্য আৰু Apdermৰ ক্ৰিয়া-প্ৰতিক্ৰিয়া\nখাদ্যৰ সৈতে Apdermৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Apdermৰ মাজৰ প্ৰতিক্ৰিয়া\nগৱেষণাৰ অভাৱত, Apderm লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nApderm ৰ অনুকল্প - Substitutes for Apderm in Assamese\nApderm के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Apderm লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Apderm ব্যৱহাৰ কৰিছিল নেকি?\nআপুনি কিমান পৰিমাণে Apderm সেৱন কৰিছিল?\nআপুনি Apderm ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Apderm সেৱন কৰে?


এবছৰৰ বাবে পিছুৱাই দিলে থমাছ আৰু ওবেৰ কাপ - Olympia Sports\nHomeNewsএবছৰৰ বাবে পিছুৱাই দিলে থমাছ আৰু ওবেৰ কাপ\nএবছৰৰ বাবে পিছুৱাই দিলে থমাছ আৰু ওবেৰ কাপ\nকৰ’না সংক্ৰমণৰ বাবে সমগ্ৰ বিশ্বত দীৰ্ঘসময়ৰ বাবে স্থবিৰতা। এক দীঘলীয়া স্থবিৰতাৰ মাজেৰে এতিয়া পুনৰ খেল পথাৰত খেলুৱৈৰ আগমন ঘটিছে। ক’ভিড প্ৰ’টকলৰ মাজেৰে আৰম্ভ হৈছে বিশ্বৰ বহু জনপ্ৰিয় প্ৰতিযোগিতা। চেম্পিয়নছ লীগ, ইউ এছ অপেনৰ পিছত ১৯ তাৰিখৰ পৰা আছে আইপিএল। অৱশ্যে এতিয়ালৈকে বেডমিণ্টনৰ ক্ষেত্ৰখন স্তব্ধ হৈয়ে আছে। অক্টোবৰ মাহৰ ৩ তাৰিখৰ পৰা ১২ তাৰিখলৈ ডেনমাৰ্কত থমাছ আৰু ওবেৰ কাপৰ জড়িয়তে বেডমিণ্টন ক্ষেত্ৰখনতো প্ৰতিযোগিতা আৰম্ভ কৰাৰ কথা আছিল। পিছে এতিয়া এই প্ৰতিযোগিতাখনো এবছৰৰ বাবে পিছুৱাই দিয়া হ’ল। এই বিষয়ে আজি বিশ্ব বেডমিণ্টন ফেডাৰেচনে ঘোষণা কৰিছে।\nপুৰুষৰ চিংগলছৰ ১৩ বাৰৰ বিজয়ী ইণ্ডোনেছিয়া, কোৰিয়া, থাইলেণ্ড, অষ্ট্ৰেলিয়া, টাইৱান, চিংগাপুৰ আৰু হংকং আদি দেশৰ শ্বাটলাৰে নিজৰ নাম প্ৰতিযোগিতাৰ পৰা উঠাই লয়। ইয়াৰ পিছতে ভাৰতীয় তাৰকা শ্বাটলাৰ চাইনা নেহৱালৰ লগতে বহু কেইগৰাকী তাৰকা শ্বাটলাৰে প্ৰতিযোগিতাখনত অংশগ্ৰহণ কৰাক লৈ চিন্তিত হৈ পৰিছিল। অৱশ্যে বেডমিণ্টন এচ’ছিয়েচন অব ইণ্ডিয়াৰ অধ্যক্ষ হিমন্ত বিশ্ব শৰ্মাৰ অনুৰোধত চাইনাই প্ৰতিযোগিতাখনত অংশগ্ৰহণ কৰিবলৈ মান্তি হৈছিল। কিন্তু চাইনাই কৈছিল প্ৰতিযোগিতাখনৰ পৰা ৭ খন শক্তিশালী দেশে নাম উঠাই লোৱাৰ পিছত প্ৰতিযোগিতাখন অনুষ্ঠিত কৰাৰ কোনো অৰ্থ নাথাকিব।\nমনকৰিবলগীয়া যে অক্টোবৰ মাহতে ডেনমাৰ্কত অনুষ্ঠিত হ’বলগীয়া ডেনমাৰ্ক চুপাৰ ৭৫০ প্ৰতিযোগিতা, ডেনমাৰ্ক মাষ্টাৰ্চ বেডমিণ্টন প্ৰতিযোগিতাও বাতিল কৰি দিয়া হৈছে।\nএবছৰৰ বাবে পিছুৱাই দিলে থমাছ আৰু উবেৰ কাপ\nPrevious articleজনপ্ৰতিনিধিৰ কাণ্ড! খেল ইণ্ডিয়াত স্বৰ্ণ পদক প্ৰাপ্ত গংগোত্ৰীক এখন চাইকেল দিম বুলি কোৱা ৰহাৰ বিধায়কে পাহৰিলে নিজৰ প্ৰতিশ্ৰুতি!\nNext articleঅভিযন্তা দিৱস বিশেষ:ভাৰতৰ কেইগৰাকীমান প্ৰখ্যাত খেলুৱৈ যাৰ প্ৰথম পচন্দ আছিল ইঞ্জিনীয়াৰিং\nপ্ৰিমিয়াৰ আন্তঃক্লাব ক্ৰিকেট ,ষ্টাৰ স্প’ৰ্টিং ক্লাব ফাইনেলত\nঅসম এথলেটিকছ সন্থাৰ সভাপতিৰ সিদ্ধান্ত আৰু অন্যান্য কিছু কথা\nৰাষ্ট্ৰীয় ছাব জুনিয়ৰ ভলীবললৈ অসম দল ঘোষণা


চল্লিছ ঊৰ্ধৰ জীৱন — বিকাশপেডিয়া\nমূল পৃষ্ঠা / স্বাস্থ্য / স্বাস্থ্য কিটিপ / চল্লিছ ঊৰ্ধৰ জীৱন\nআজিকালি বহু স্ংখ্যক যুৱকে ৪০ বছৰতত্ভৰি দিয়াৰ পিছতহে সাংসাৰিক জীৱন আৰম্ভ কৰে। ছোৱালীবোৰেও শিক্ষা-দীক্ষাসাং কৰি চাকৰি-বাকৰি কৰিহে বিয়াত বহে। ছোৱালীবোৰৰ ক্ষেত্ৰত সেয়ে ‘কুৰিতে বুঢ়ী’ বুলি কোৱা কথাষাৰ বৰ্তমান যুগত অচল।\nপিছে চল্লিছ পাৰ হোৱাৰ পিছতো কিদৰে কৰ্মঠ, তজবজীয়া আৰু আকৰ্ষণীয়দেহসৌষ্ঠৱ অটুট ৰাখিব পাৰি, সেই কথাৰ প্ৰতি গুৰুত্ব দিয়াৰ প্ৰয়োজন আহি পৰিছে । বয়সটো হাতৰ মুঠিতধৰি ৰাখিব পৰা নাযায়। বয়স বাঢ়ি অহাৰ লগে লগে বিভিন্ন্ন শাৰীৰিক সমস্যাই দেখা দিয়ে। সেয়ে চল্লিছৰ পিছতো কিদৰে কৰ্মততপৰ স্বাস্থ্যবান, নিৰোগী হৈ থাকিব পাৰি এই বিসয়ে তলত বহলাই অলোচনা কৰা হ’ল।\n৪০ পাৰ হোৱাৰ আগতে নিজক লৈ সচেতন হ’ব\nচল্লিছ বছৰত ভৰি দিয়াৰ আগতে পুৰুষসকলে নিজৰ জীৱনস্ংগী বিচাৰি লোৱাৰ প্ৰয়োজন। যিসকলে চল্লিছৰ পূৰ্বে স্ংসাৰ পাতিছে, তেওঁলোকে ল’ৰা-ছোৱালী ডাঙৰ-দীঘল কৰাৰ চিন্তা, ল’ৰা-ছোৱালীৰ অসুখ-বিসুখ, সিক্ষা-দীক্ষাক লৈ ব্যস্ত্ হৈ থাকোতেই কেতিয়ানো চল্লিছ পাৰ হ’ল গমকে নাপায়। ৪০ পাৰ নোহোৱালৈ নিয়ম-নীতি মানি চলাটো বৰ টান, টকা-পইচাৰ চিন্তা, স্ংসাৰৰ বিভিন্ন সমস্যা আদিয়ে জীৱনটো ভাৰাক্ৰান্ত কৰি ৰাখে।\nবৰ্তমান ৪০ পাৰ হ’লেও ল’ৰা-ছোৱালী ডেকা হৈয়ে থাকে। তথাপি বয়সটো ধৰি ৰাখিবলৈ হ’লে কিছুমান নীতি-নিয়ম মানি চলা বৰ প্ৰয়োজন। তলত এই বিষয়ে বহলাই আলোচনা কৰা হৈছে। চল্লিছ পাৰ হোৱা লোকসকলে পৰামৰ্শবোৰ মানি চলিলে উপকৃত হ’ব।\nশৰীৰ-স্বাস্থ্যৰ নিয়ম মানি চলিব\nআপোনাৰ যদি চল্লিছ পাৰ হৈছে, তেতিয়াহ’লীই চাৰিটা নিয়ম মানি চলিব। যেনে-সময়ানুবৰ্তিতা, দুশ্চিন্তা ত্যাগ, ব্যায়াম আৰু পৰিমিত আহাৰ। এই নিয়মবোৰ সঠিকভাৱে পালন কৰিব লাগিব। আজি গটৈ ভল নহয়, কাইলৈৰ পৰা ব্যায়াম কৰিম’, ‘এদিন ব্যায়াম নকৰিলে একো নহয়’-এইধৰণৰ চিন্তা মনলৈ নানিব। নিয়ম ভ্ংগ কেতিয়াও নকৰিব।\nকামৰ চাপ আৰু মানসিক চাপ\nকামৰ চাপ বৃদ্ধি পোৱা আৰু কামৰ বাবে মানসিক চাপ বৃদ্ধি পোৱা- এই দুয়োটা বিষয় সম্পূৰ্ণ বেলেগ। সদায় কামৰ চাপ অকে নাথাকে। কেতিয়াবা বেছি, কেতিয়াবা কম হয়। যদি কামৰ চাপৰ বাবে মানসিক চাপ অনুভৱ কৰিছে, তেতিয়া হ’লে কামৰ চাপ হ্ৰাসকৰিবলৈ চেষ্টা কৰিব। মানসিক চাপ কমাবলৈ আটাইতকৈ উতকৃষ্ট উপায় হৈছে প্ৰাণায়ামৰ অনুশীলন কৰা।\nটকা-পইচাৰ চিন্তা হ’লে মনলৈ বিভিন্ন ধৰণৰ চিন্তা অহাটো অস্বাভাৱিক নহয়।তেতিয়া অলপ সময় ৰৈ ভাবিব-প্ৰয়োজনতকৈ বেছি দৌৰাদৌৰি কৰিছে নেকি? কম্পিউটাৰৰ সন্মুখত বহু সময় বহি থাকিলেও মনত চাপ পৰে। তেতিয়া হ’লে এঘণ্টাৰ মূৰে মূৰে বহাৰ পৰা উঠি অলপ ইফাল-সিফাল কৰিব। দেখিব মনটো পাতল পাতল লাগিছে। কামটো কৰিবলৈ সহজ হৈ পৰিছে।\nচল্লিছ পৰ হোৱাৰ পিছৰ ব্যায়াম\nবহুতেই ভাবে দীৰ্ঘদিন ধৰি এইকেইটা যোগাসন বা ফ্ৰী-হেণ্ড ব্যায়াম কৰি আহিছো, সেয়ে আৰু বহু বছৰলৈ এইকেইটা ব্যায়াম কৰি থাকিব পাৰিম। পিছে এয়া ভুল ধাৰণা। কাৰণ চল্লিছ পাৰ হোৱাৰ পিছত কিছুমান হৰমোনৰ নি:সৰণ হ্ৰাস পায় আৰু শৰীৰৰ বিপাকীয় পৰিৱৰ্তন ঘটে। সেয়ে এই বয়স পাৰ হোৱাৰ পিছত ব্যায়ামৰ তালিকাখন সাল-সলনি কৰিব লাগে। কিছুমান যোগাসন কষ্টকৰ্যেন অনুভৱ হ’ব পাৰে। যেনে-শীৰ্ষাসন, সৰ্বাংগাসন আদি। হাড়, মাংসপেশী, সন্ধিস্থলত বেছিকৈ চাপ পৰা ব্যায়াম কৰিব নালাগে।ব্যায়াম ধীৰে-সুস্থিৰে কৰা উচিত। নাইবা সদায় ব্যায়াম নকৰি সপ্তাহত চাৰিদিনকৈব্যায়ম কৰিব পাৰে। এই ক্ষেত্ৰত অভিজ্ঞ যোগ-প্ৰশিক্ষকৰ পৰামৰ্শ ল’ব। সাঁতোৰা।খোজকঢ়া, চাইকেল চলোৱা আদি ব্যায়ামবিলাক নেৰিব। কিন্তু একেৰাহে বহু সময় ধৰি এইবোৰ ব্যায়াম কৰি নাথাকিব।\nকাম কৰাৰ সময়\nচল্লিছৰ পিছত কাম কৰাৰ সময় নিৰ্দ্ধাৰণৰ ক্ষেত্ৰত গুৰুত্ব দিব। ধৰক, আগতে মাজনিশালৈ কাম কৰি পিছদিনা পুৱাই উঠিআকৌ অফিচলৈ গৈছে।কিন্তু চল্লিছ পাৰ হোৱাৰ পিছত মাজনিশালৈ কাম কৰিলে পিছদিনা ক্লান্তিবোধ হয়। পিছদিনা সময়মতে টোপনিৰ পৰা উঠিব নোৱাৰে। গাটো বেয়া লাগি থাকে। গতিকে কামৰ হেচা আৰু কাম কৰাৰ সময় সীমিত কৰিব। সকলো ব্যায়াম সময়মতে কৰিব। পিছত কৰিম বুলি পেলাই নাৰাখিব। কামৰ মাজতে অলপ চলা-ফুৰা কৰিলে, ল’ৰা-ছোৱালীৰ সৈতে ধেমালি কৰিলে অথবা পোহনীয়া জীৱ জন্তুৰ সৈতে কিছু সময় কটালে মনটো সতেজ হ’ব।\nখোৱা-বোৱাৰ অভ্যাস সলনি কৰিব\nচল্লিছ পাৰ হোৱাৰ পিছত পুৰুষ-মহিলা উভয়ে খোৱা-বোৱাৰ ক্ষেত্ৰত সাৱধান হ’ব। খোৱাৰ লগে লগে অতিৰিক্ত কেল’ৰি ক্ষয় হোৱাৰ ব্যৱস্থা কৰাটোও অতি গুৰুত্বপূৰ্ণ কাম। কাৰণ অতিৰিক্ত কেল’ৰি ক্ষয় নহ’লে শৰীৰৰ বিপাকীয় কাৰ্য ব্যাহত হয় আৰু এনেদৰে সঞ্চিত কেল’ৰিয়ে ডায়েবেটিছ আৰু ৰক্তচাপজনিত ৰোগ সৃষ্টি কৰিবপাৰে।মহিলাসকলৰ মেনোপ’জ হ’বলৈ লোৱাৰ সময়ত কেল’ৰি বাৰ্ণ কৰাটো কঠিন হৈ পৰে। ফলত খোৱা-বোৱাৰ অভ্যাস সলনি কৰিব লাগে। চিকিতসক সকলৰ মতে, চল্লিছৰ আগলৈ শতকৰা চল্লিছ ভাগ কৰ্বোহাইড্ৰেট আৰু শতকৰা পঁচিছ ভাগ প্ৰোটিনৰ প্ৰয়োজন কমি গৈ থাকে। বেছি বয়সত কাৰ্বোহাইড্ৰেটে মেদ বৃদ্ধি কৰে। সেয়ে কাৰ্বোহাইড্ৰেটৰ পৰিমাণ কমাই খাব। ফল-মূলৰ ৰস, কোল্ডড্ৰিংকছ সেৱনৰ অভ্যাস ত্যাগ কৰি সতেজ ফল-মূল, ভজা-পোৰা খাদ্যৰ সলনি সিদ্ধ খাদ্য খাব।ভাতৰ সৈতে দৈ খোৱাৰ অভ্যাস কৰিব। মিঠা দৈৰ সসলনি টেঙা দৈ খাব। দুপৰীয়া আৰু নিশা এবাটিকৈ চালাড খাব। পেট্ত ভোক ৰাখি ডআয়েটং নকৰিব।\nপ্ৰচুৰ পৰিমাণে পানী খাব\nদিনে ছয় সাত গিলাছকৈ পানী খাব। এই অভ্যাসে শৰীৰ ভালে ৰাখিব, ভোক বঢ়াব, কোষ্ঠ্যবদ্ধতা নাইকীয়া কৰিব আৰু শুকান ভাব নোহোৱা হ’ব। অৱশ্যে কিছুমান অসুখৰ বাবে অধিক পানী খোৱাত অসুবিধা আছে। তেনেধৰণৰ অসুখ থাকিলে আপুনি কিমাবন পৰিমাণৰ পানী খোৱা প্ৰয়োজন, এই সম্পৰ্কে চিকিতসকৰ লগত পৰামৰ্শ মানি চলিব।\nভোক লাগিলেহে আহাৰ্ খাব\nচল্লিছৰ পিছত বিভিন্ন কাৰণত ভোক কমি আহে। মুখৰ ৰুচি কমি যায়। অসুখ-বিসুখৰ বাবে নিয়মিত কিছুমান ঔষধ খোৱাৰ বাবেও ভোক কমে। আনহাতে খোৱাৰ সময়ত পাচক ৰস কমকৈ নিৰ্গত হোৱাৰ বাবে হজমৰ সমস্যাই দেখা দিব পাৰে। কিন্তু ৰক্ত সঞ্চালন স্মৃতিশক্তিৰ প্ৰখৰতা, মানসিক প্ৰফুল্লতা বজাই ৰাখিবলৈ হ’লে ভিটামিন ‘বি-১২’, ‘বি-৬’, ‘ফলিক এচিড’ৰ দৰে কিছুমান ভিটামিন আৰু খনিজ দ্ৰব্য নিয়মীয়াকৈ সেৱন কৰাৰ প্ৰয়োজন আছে। প্ৰয়োজন হ’লে চিকিতসকৰ পৰামৰ্শ ল’ব। মহিলাসকলৰ ক্ষেত্ৰত মেনোপ’জৰ আগে-পিছে হৰমোন সম্পৰ্কীয় কিছু বিস্ংগতি আৰু অন্যান্য শাৰীৰিক পৰিৱৰ্তনৰ বাবে কিছু অসুস্থাতা অনুভৱ কৰাটো স্বাভাৱিক। এনে অৱস্থাত নিয়মীয়াকৈ চিকিতসক্ৰ পৰামৰ্শ ল’ব।\nমাথোঁ কেইটিমান পৰামৰ্শ মানি চলিলেই চল্লিছ পাৰ হোৱাৰ পিছতো আপোনাৰ স্বাস্থ্য ত্ৰিছ ঊৰ্ধ মহিলাৰ দৰে শৰীৰৰ কমনীয়তা আৰু সুস্থতা অটুট ৰাখিব পাৰে। এনেদৰে সুস্বাস্থ্য ৰক্ষা কৰি চলিব পাৰিলে আপোনাক মধ্য বয়সীয়া মহিলা বুলি ক’ব নোৱাৰিব। চল্লিছৰ পিছতোমহিলাসকলে আকৰ্ষণীয় হৈ থাকিব বিচাৰিলেনিয়মীয়াকৈ ছাল-চুলিৰ যত্ন ল’ব আৰু সাধাৰণ শাৰীৰিক পৰিৱৰ্ত্নৰ বাবে অসুস্থ যেন অনুভৱ কৰিলে লগে লগে চিকিতসকৰ পৰামৰ্শ ল’ব।\nওজন বাঢ়িবলৈ নিদিব\nচল্লিছ পাৰ্হোৱাৰ পিছত পুৰুষ-মহিলা উভয়ৰে প্ৰধান সমস্যা হৈছে দেহত অতিৰিক্ত মেদ জমাহ’বলৈ ধৰে। অতিৰিক্ত মেদ জমা হ’লে কি হয়? প্ৰথমে ৰজোনিবৃতিৰ আগে আগে শৰীৰৰ ওজন বাঢ়িবলৈ আৰম্ভ কৰে আৰু এই প্ৰক্ৰিয়া জীৱনৰ শেষ বয়সলৈকে চলি থাকে, ফলত ওজন অনিয়ন্ত্ৰিত্ভাৱে বাঢ়ি শৰীৰৰ আকাৰ-আকৃতি বিকৃত হৈ পৰে। সাৱধান নহ’লে এই অৱস্থাই বিপদ মাতি আনিব পাৰে। এসময়ত আপোনাৰ যি ৰুপৰ যি গৌৰৱ আছিল, সেই গৌৰৱ তেনেই কম সময়তে নিশে:ষ হ’ব। অতিৰিক্ত ওজন বঢ়াৰ বাবে ডায়েবেটিছ, হৃদ ৰোগ, কেন্সাৰ আদি ৰোগ হোৱাৰ সম্ভাৱনাও বৃদ্ধি পাব। মুখমণ্ডলৰ ছালত বলিৰেখা পৰিব, দেহৰ ছালত কোঁচ খাই ওলমি পৰিব আৰু শৰীৰৰ বিভিন্ন অংশৰ পৰা চৰ্বি ওলমি আহিব।\nকাৰ্ডিঅ’ভাস্কুলাৰ ব্যায়াম কৰিব\nবয়সৰ চাপ আৰু শৰীৰৰ ওজন অপৰিৱৰ্তিত অৱস্থাত ৰাখিবৰ বাবে একমাত্ৰ উপায় হৈছে কাৰ্ডিঅ’ভাস্কুলাৰ ব্যায়ামৰ অনুশীলন কৰা। প্ৰাক ৰজোনোবৃতিৰ পৰিৱৰ্তনৰ কোনো লক্ষণে দেখা নিদিয়ে। কোনো অভিজ্ঞ প্ৰশিক্ষকৰ ওচৰত কাৰ্ডিঅ’ভাস্কুলাৰ ব্যায়ামৰ নিয়মবোৰ শিকি ল’ব। ওচৰত জিম থাকিলে তালৈকো যাবপাৰে। প্ৰথমে পোন্ধৰ মিনিট সময়ত ধৰিজ এই ব্যায়ামক কৰাৰ অভ্যাস কৰিব। পিছলৈ আধা ঘণ্টালৈ সময় বঢ়াই দিব। ইয়াৰ লগতে খোজ কঢ়া, সাতোৰা, চাইঅকেল চলোৱা আদি ব্যায়াম কৰি থাকিব পাৰে।\nএনে ধৰণৰ ব্যায়ামৰ মূল উদেশ্য হৈছে শৰীৰৰ মাংসপেশীবোৰ শক্তিশালী কৰি ৰখা।\nআনন্দ ফুৰ্তিত থাকিব\nদেহাতো বুঢ়া হ’লেও মনটোক বুঢ়া হ’বলৈ নিদিব। আপোনাৰ যদি আনন্দ-উতসৱত যোগ দিবলো মন গৈছে, তেতিয়া হ’লে বহি নাথাকিব বয়সীয়ালসকলৰ বাবে যদি নাচৰ স্কুল্ আছে, তেতিয়া হ’লে তাত ভৰ্তি হৈ লওক। সপ্তাহত তিনিদিনীয়াকৈ নচাৰ অভ্যাস কৰিবলৈ ল’লে সচাকৈ আপোনাৰ বয়স কমি যাব। নাইবা ল’ৰা-ছোৱালীৰ সৈতে বন্ধুৰ দৰে আড্ডা মাৰিব। দেখগিব দেহৰ্ত ৰক্তসঞ্চালনৰ গফতি বৃদ্ধি পাইছে, হৃদস্পন্দনৰ গতি নিয়মীয়া হৈছে, দেহ মনলৈ সতেজত আহিছে।\nকেইবিধমান বস্তু বেছিকৈ খাব\nচল্লিছ পাৰ হোৱাৰ্ পিছতো যাতে আপোনাক্ বয়সীয়া যেন নালাগে, তাৰ বাবে দেহৰ ছালখন্সতেজ কৰি ৰাখিব। ইয়াৰ বাবে বহু উপায় আছে। বিভিন্ন প্ৰসাধন সামগ্ৰীৰ বিজ্ঞাপন আমি সদায় দেখি থাকো। তেনেধৰণৰ প্ৰসাধন সামগ্ৰী ব্যৱহাৰ প্ৰতি বেছি আগ্ৰহ নেদেখুৱাব। প্ৰসাধন সামগ্ৰী ব্যৱহাৰৰ অবিহনেও আপোনাৰ ছালখন কমনীয় আৰু উজ্জ্বল কৰি ৰাখিব পাৰে। শৰীৰত বাৰ্ধক্যৰ চাপ কমাই ৰখাৰ ক্ষেত্ৰত্ এণ্টি অক্সিডেণ্ট প্ৰচুৰ পৰিমাণে থাকে। ইয়াৰ উপৰিও ভেষজ উপাদানেৰে তৈয়াৰী ‘মাস্ক’ লগাব পাৰে। পকা কল এটা ভালকৈ পিটিকি কেইটোপালমান মৌ মিহলাই ল’ব। এই মিশ্ৰণ মুখত বিছ মিনিট সময় লগাই মুখখন ভলকৈ ধুই পেলাব। দেখিব মুখখন সতেজতাৰে ভৰি পৰিছে।\nমাতৃত্ব লাভৰ পিছত পেটত জমা হোৱা অতিৰিক্ত চৰ্বি কিদৰে কমাব?\nআজিকালি বেছিস্ংখ্যক বিবাহিত মহিলাই বেছি বয়সত সন্তান জন্ম দিয়ে। বেছি বয়সত গৰ্ভধাৰণ কৰাৰ ফলত ছিজাৰিয়ান অস্ত্ৰোপ্ৰচাৰৰ দ্বাৰা জন্ম হোৱা শিশুৰ স্ংখ্যাও বৃদ্ধি পাইছে। চিজাৰিয়ান অস্ত্ৰোপ্ৰচাৰৰ ফলত মাতৃ হোৱা মহিলাসকলৰ পেটত জমা হোৱা চৰ্বি আতৰ কৰাৰ কোনো উপায় নাথাকে।মাতৃত্ব লাভৰ্ লগতে চল্লিছ পাৰ হোৱা মহিলাসকলৰ চৰ্বিৰ ভৰত ওলমি পৰা পেটটোৰ আকাৰ কমাই ৰখাটো প্ৰায় অসম্ভৱ হৈ পৰে। ইয়াৰ বিভিন্ন কাৰণ আছে। চল্লিছৰ পিছত দেহৰ বিপাকীয় কাৰ্য কমি আহে। হৰমোনৰ নি:সৰণৰ হাৰো কমি আহে। মহিলাসকলৰ ব্লাড চুগাৰ বাঢ়ি যায়। ইয়াৰ কাৰণ হৈছে ইনচুলিন ক্ষৰণৰ মাত্ৰা বয়স বঢ়াৰ লগে লগে কমিবলৈধৰে। লগতে পূৰ্বৰ ওজন কমাবলৈ যিবোৰ পদ্ধতি ব্যৱহাৰ কৰিছিল, সেইবোৰো লাহে লাহে কমি আহে। এই আটাইবোৰ কাৰকৰ বাবে পেটত চৰ্বি অনিয়ন্ত্ৰিতভাৱে জমা হ’বলৈ ধৰে।\nপেটৰ চৰ্বি কমাবলৈ কি কৰিব?\nহঠাতে খোৱাৰ পৰিমাণ কমাই দিয়াৰ পৰিৱৰ্তে কাৰ্বোহাইড্ৰেট থকা আহাৰ ৬০ ভাগৰ পৰা ৪০ ভাগলৈ কমাই আনিব। দেখিব এমাহমানতে দুই কিলোগ্ৰাম ওজন কমি গৈছে। দ্বিতীয় কথা হৈছে অনিদ্ৰা ৰোগ বা উজাগৰী নিশা কটালে পেটৰ চৰ্বি কমোৱা সম্ভৱ নহয়। খোৱাটো যিমানেই নকমাওক কিয়, নিশা যদি ভাল টোপনি নহয়, পেটৰ চৰ্বি কমাব নোৱাৰে। এই ক্ষেত্ৰত ৱাশ্বিংটন বিশ্ববিদ্যালয়ৰ সমীক্ষকসকলে এটি পৰামৰ্শ আগবঢ়াইছে। নিশা শিশুটি সাৰ পাই থকা বাবেআপোনাৰ যদি টোপনি ক্ষতি হয়,তেনেহ’লে শিশুটি যেতিয়া টোপনি যায়, তেতিয়া আপুনিও শুই ল’ব। দিনত মাথোঁ পোন্ধৰ মিনিটসময় যোগাসন কৰিলেও টোপনি ক্ষতিৰ প্ৰতিকূল প্ৰভাৱ বহুপৰিমাণে হ্ৰাস পায়। গৱেষক সকলে মন্তব্য কৰিছে, এনেবোৰ ব্যৱস্থাই আপোনাৰ ওজন কমোৱাৰ লগতে পেটৰ চৰ্বিও কমাব।\nমনস্তত্ববিদ আৰু সৌন্দৰ্য বিশেষজ্ঞ সকলৰ নানা মত\nমনস্তত্ববিদ আৰু সৌন্দৰ্য বিশেষজ্ঞসকলৰ মাজত বহু বিষয়ক লৈ মতভেদ আছে। বেছি বয়সত সহবাসৰ ক্ষেত্ৰত মনস্তত্ববিদ আৰু সৌন্দৰ্য বিশেষজ্ঞ সকল একমত। অৰ্থাত যৌনতাই মানুহক আৰু সজীৱ কৰি তোলে বুলি দুয়ো পক্ষই সমানে বিশ্বাস কৰে। কোনো কোনো পুৰুষৰ পঞ্চাছ বছৰ পাৰ হোৱাৰ পিছত যৌন লিপ্সা বাঢ়ি যায়। চিকিত্সকসকলৰ মতে, চল্লিছৰ পিছত সহবাসৰ পৰা অধিক শাৰীৰিক উপকাৰ পাবলৈ হ’লে নিয়মীয়াকৈ ব্যায়াম আৰু যোগাসন কৰিব লাগে।নহ’লে মন থকিলেও শৰীৰটোৱে বাধাৰ সৃষ্টি কৰিব পাৰে। মহিলাসকলৰ ক্ষেত্ৰ্ত কথাষাৰ অলপ বেলেগ। মেনোপ’জৰ কথা বাদ দিলেও যুৱতী মহিলা সকল অধিক সৌন্দৰ্য সচেতন বাবে যৌনতাৰ ক্ষেত্ৰত বিভিন্ন ধৰণৰ মানসিক জটিলতাত ভোগে। চল্লিছৰ পিছত হৰমোনজনিত আৰু আভ্যন্তৰীণ শাৰীৰিক পৰিৱৰ্তনৰ বাবে সহবাসৰ ক্ষেত্ৰত আগ্ৰহ আৰু উতসাহ বহুখিনি কমি যায়। সহবাসৰ প্ৰতি আগ্ৰহ স্বাভাৱিক অৱস্থাত ৰাখিবৰ বাবে নিয়মিত ভাৱে যোগাসন কৰিব লাগে। বিখ্যাত সৌন্দৰ্য বিশেষজ্ঞা ছাহনাজ হুছেইনে মন্তব্য কৰিছে যে ওজন বাঢ়ি যোৱা মহিলাসকলৰ বাবে শাৰীৰিক সহবাসেই হৈছে উত্ত্ম চিকত্সা। ইয়াৰ ফলত শৰীৰৰ অতিৰিক্ত চৰ্বি কমি যায়, হৃদযন্ত্ৰৰ কাম-কাজ নিয়মীয়া হয় আৰু ব্লাড প্ৰেছাৰ স্বাভাবিক হৈ থাকে।\nমহিলাসকলৰ বাবে কেইটিমান পৰামৰ্শ\nচল্লিছ পাৰ হোৱাৰ পিছত অনিবাৰ্যভাৱে মহিলাসকলৰ ভালেখিনি শাৰীৰিক পৰিৱৰ্তন ঘটে। সেই পৰিৱৰ্তনবিলাকৰ বাবে কোনোধৰনৰ অসুবিধা অনুভৱ নকৰাকৈ থাকিবলৈ ‘লে তলত দিয়া পৰামৰ্শবিলাক মানি চলিবলৈ চেষ্টা কৰক।\nশৰীৰ ভালে ৰাখিবলৈ পেকেটৰ খোৱা বস্তুৰ সলনি সতেজ শাক-পাচলি, ফল-মূল খাব। বেছি পৰিমাণে খোৱা তেল ব্যৱহাৰ নকৰিব। কোনো খাদ্যৰ প্ৰতি এলাৰ্জি ভাৱ থাকিলে চল্লিছ পাৰ হোৱাৰ পিছত আৰু অধিক সাৱধান হ’ব। আঁহযুক্ত আহাৰ খাবলৈ নাপাহৰিব।\nচল্লিছ পাৰ হোৱাৰ পিছত সাতৰ পৰা আঠ ঘণ্টা সময় টোপনি যোৱাটো অতি প্ৰয়োজন। নিয়মীয়াকৈ ইমানখিনি সময় শোৱাৰ অভ্যাস কৰিলে চৰ্বি জমা হ’ব বুলি ভয় নাখাব, বৰঞ্চ আপোনাৰ ওজন কমিবহে। মনত ৰাখিব টোপনি কম হ’লে ভোক বেছিকৈ বাঢ়ে।\nজোৰকৈ ডায়েটিং কৰা, খোৱাৰ পৰিমাণ কমাই দিয়া-এইবোৰ কৰিবলৈ নাযাব। বয়স বাঢ়ি যোৱাৰ লগে লগে বেছি তেল দিয়া খাদ্য নাখাব। প্ৰচুৰ পৰিমাণে পানী খাব। প্ৰতিদিনে আঠৰ পৰা দহগিলাচ পানী খাব।\nচল্লিছৰ পিছত উশাহ-নিশাহ চুটি হৈ আহে। সেয়ে গভীৰ ভাৱে উশাহ লৈ লাহে লাহে এৰিব। ধূমপান কৰা লোকৰ পৰা আঁতৰি থাকিব। শৰীৰৰ ওপৰত অত্যধিক চাপ পৰা কাম কৰিবলৈ লাহে লাহে এৰিব।\nআনন্দ-ফুৰ্তিত থাকিব। কাম-কাজ কৰাৰ সময়ত অনৰ্থক দৌৰা-দৌৰি নকৰিব। নতুনকৈ ব্যায়াম কৰিবলৈ ল’লে একেদিনাই বহু সময় ধৰি ব্যায়াম নকৰিব। ব্যায়াম বা আসন কৰাৰ সময়য়ত হাড় আৰু অস্থি সন্ধি মজবুত কৰিব পৰা ব্যায়াম নিৰ্বাচন কৰি অনুশীলন কৰিব।\nযোগাসন কৰিলে ঘণ্টাৰ বেছি সময় নকৰিব।\nইয়াৰ উপৰি আন কেইটিমান পৰামৰ্শ মানি চলিব।\nসুযোগ পালেই দিনৰ ভাগত খোজকাঢ়িব, বিশেষকৈ খালী পেটত থাকিলে আৰু ভাল।\nচাইকেল চলোৱা: দিনৰ ভাগত অলপ-অচৰপ চাইকেল চলালে অস্থিসন্ধি সতেজ হৈ থাকে। বয়স বাঢ়িলে মহিলাসকলৰ বাতবিষ হোৱাৰ প্ৰৱণতাই দেখা দিয়ে। সেয়ে সুবিধা পালে নিয়মীয়াকৈ চাইকেল চলোৱাৰ অভ্যাস কৰিব।\nসময়-সুযোগ থাকিলে দিনত পোন্ধৰ মিনিটকৈ সাঁতুৰিলে বহুদিনলৈ বয়স ধৰি ৰাখিব পাৰি।\nনিয়মীয়াকৈ খেলা-ধূলা কৰি থাকিলে শৰীৰ ভালে থাকে। সেয়ে খেলা-ধূলা কৰিব। বয়স বাঢ়ি যোৱাৰ বাবে কেতিয়াও বিষন্ন নহ’ব। এয়া প্ৰকৃতিৰ নিয়ম।সকলো বয়সৰে একোটা সৌন্দৰ্য থাকে।\nচল্লিছ হৈছে পুৰুষ-মহিলাৰ বাবে এক সন্ধিপৰ্ব। সেয়ে শাৰীৰিক-মানসিক ভাৱে সচেতন হৈ থাকিব। কিছুমান নীতি-নিয়ম মানি চলিব। দেখিব বয়স বাঢ়িলেও আপুনি সুস্থ-সবল হৈ আছে।\nচল্লিছ ঊৰ্ধৰ লোকৰ বাবে কেইটিমান পৰামৰ্শ\nযথেষ্ট পৰিমাণে ফল-মূল, শাক-পাচলি খাব। মাল্টিভিটামিন মিনাৰেলচ টেবলেট খালেও ফল-মূল, শাক-পাচলিৰ পৰা পোৱা ভিটামিন-খনিজ পদাৰ্থ অতি কাৰ্যকৰী।\nচালাড বা মাছ-মাংসত ভিনেগাৰৰ নেমু ৰস মিহলাই খাব।\nচেনিৰ সলনি মৌ বা গুড় খাব। ই অতিৰিক্ত কেলচিয়ামৰ প্ৰয়োজন পূৰায়। দিনত অন্তত: এশ গ্ৰাম দৈ বা একাপ গাখীৰ খাব।\nবিলাহীৰ চাটনি খাব। ফলত এণ্টিঅক্সিডেণ্ট বেছি পৰিমাণে পাব।\nসপ্তাহত এদিন-দুদিন ছয়াবিন খাব। ছয়া গাখীৰৰ দ্বাৰা তৈয়াৰী ছানা(টোফু) বা ছয়া আটাৰ ৰুটি খোৱাৰ অভ্যাস কৰিব। ছয়াবিনত ফাইটো-ইষ্ট্ৰোজেন থাকে। ই শৰীৰৰ ইষ্ট্ৰোজেন হৰমোনৰ অভাৱ পূৰ কৰে আৰু মানুহৰ যৌৱন অটুট ৰখাত সহায় কৰে।\nবেছিকৈ উত্তপদি বহু সময় ধৰি শাক-পাচলি নাৰান্ধিব। শাক-পাচলি ৰন্ধাৰ সাময়ত ঢাকনি দিব।\n৬-৭ ঘণ্টা শুব। নিদ্ৰাহীনতাত ভোগা লোকসকলে নিশা শোৱাৰ একাপ গৰম গাখীৰত এক চামুচ মৌ মিহলাই খাব।\nদিনে ত্ৰিছ-চল্লিছ মিনিটকৈ খোজকঢ়া, দৌৰা, সাতোৰা, চাইকেল চলোৱা আদি কাৰ্ডিয়াক ব্যায়াম কৰিব।\nদিনত কম কমকৈ পাঁচ-ছয়বাৰ মান আহাৰ খাব। বিট, বুট, তিল, সেউজীয়া পাচলি, দৈ, পিঁয়াজ, নহৰু, সুমথিৰা, মৌচুম্বী আদি ফল নিয়মিত খোৱাৰ অভ্যাস কৰিব।\nডা: নিবেদিতা চৌধুৰী, স্বাস্থ্য আৰু দীৰ্ঘ জীৱন।\nএল শইকীয়া Sep 19, 2017 11:49 AM\nপেট কমিবলৈ জিম কৰিলে কনী খাব পাৰিনে?\nএল শইকীয়া Sep 19, 2017 11:32 AM\nৰাতি জিম কৰিলে শোৱাৰ আগত কি খাব লাগে? জিম কৰিলে কনী খাব পাৰিনে? কনী খালে চৰ্বি বৃদ্ধি হয় নেকি?\nAnonymous Sep 19, 2017 11:23 AM\nমই ৰাতি ৯বজাৰ পৰা ১০বজালৈ জিম কৰো, কাৰন সময়ৰ অভাৱ, পেটৰ চৰ্বি কমাবলৈ জিমত কেনেধৰণৰ ব্যায়াম কৰা উচিত? ৰাতি জিম কৰি কেনেধৰণৰ আহাৰ খোৱা উচিত? কণী খাব পাৰিনে? কণী খালে চৰ্বি বৃদ্ধি হয় নেকি?\nমৃণাল চহৰীয়া Jun 18, 2016 06:33 AM\nজিমত ককাঁলত যোৰ পৰি বিষ হৈছিল, এতিয়া সন্মুখৰ ফালে হালিলে বিষায় ৷ কিবা উপায় দিয়কচোন\nহাৰ্ট এটেকৰ পূৰ্বলক্ষণ: এনজাইনা বিষ


কোলাত ৯ মহীয়া সন্তান! মাতৃক একেলগে কোভিশ্বিল্ডৰ ২ ডোজ ভেকচিন দিলে নাৰ্ছ! সৰ্বত্ৰ চাঞ্চল্য nurse-inject-2-dose-of-covishield-vaccine-to-a-new-mom-in-bankura-allegedly– News18 assam\nকোলাত ৯ মহীয়া সন্তান! মাতৃক একেলগে কোভিশ্বিল্ডৰ ২ ডোজ ভেকচিন দিলে নাৰ্ছ! সৰ্বত্ৰ চাঞ্চল্য\nপশ্চিমবংগৰ Bankuraৰ পখন্না স্বাস্থ্যকেন্দ্ৰত এগৰাকী মহিলাক একেলগে দুটা ডোজ কোভিড ভেকচিন দিয়াৰ অভিযোগ উত্থাপিত হৈছে।\nLast Updated : July 17, 2021, 11:20 IST\nকোৰোণাৰ দুটা ডো়জ টিকা একেলগে দিয়াৰ অভিযোগ। পশ্চিমবংগৰ Bankuraৰ পখন্না স্বাস্থ্যকেন্দ্ৰত এগৰাকী মহিলাক একেলগে দুটা ডোজ কোভিড ভেকচিন দিয়াৰ অভিযোগ উত্থাপিত হৈছে। এতিয়া মহিলাগৰাকীৰ পাৰ্শ্বক্ৰিয়াৰ আশংকা কৰিছে পৰিয়ালে। কিদৰে এনে দায়িত্বজ্ঞানহীন ঘটনা সংঘটিত কৰিলে হাস্পতাল কৰ্মীয়ে, তাৰ ওপৰত তদন্তৰ আশ্বাস দিছে স্থানীয় বিধায়ক আলোক মুখাৰ্জীয়ে।\nশুকুৰবাৰে পুৱা কোৰোণাৰ টিকা ল'বলৈ স্বাস্থ্যকেন্দ্ৰটোলৈ গৈছিল মন্দিৰা পাল নামৰ মহিলাগৰাকী। অভিযোগ- মহিলাগৰাকীক একেলগে দুবাৰ কোভিশ্বল্ড ভেকচিন প্ৰদান কৰে কৰ্তব্যত থকা নাৰ্ছে। এই খবৰ ওলোৱাৰ লগে লগে সমগ্ৰ অঞ্চলজুৰি তীব্ৰ চাঞ্চল্যৰ সৃষ্টি হৈছে। পাৰ্শ্বক্ৰিয়াৰ আশংকাত এতিয়া দিন পাৰ কৰিছে মহিলাগৰাকীৰ পৰিয়ালৰ লোকে।\nস্থানীয় সূত্ৰৰ পৰা জনা গৈছে যে, বাকুড়াৰ ৰাজমাধপুৰ গাঁৱৰ মন্দিৰা পালে স্থানীয় আশা কৰ্মীৰ পৰা জানিব পাৰে যে, ৬ৰ পৰা ১২ বছৰৰ শিশুৰ মাতৃসকলক টিকা দিয়াৰ ব্যৱস্থা কৰিছে স্থানীয় স্বাস্থ্যকেন্দ্ৰই। খবৰ লাভ কৰি নিজৰ ৯ মহীয়া সন্তানক কোলাত লৈ গাঁৱৰ পৰা প্ৰায় ৪ কিলো মিটাৰ দূৰৈত থকা স্বাস্থ্যকেন্দ্ৰটোত উপস্থিত হয় মহিলাগৰাকী। ৰেজিষ্ট্ৰেছন কৰাৰ পিছত মহিলাগৰাকীৰ বাওঁহাতত কোভিশ্বিল্ডৰ প্ৰথম ডোজ ভেকচিন দিয়ে স্বাস্থ্যকৰ্মীয়ে। ইয়াৰ পিছত নিয়ম অনুসৰি, কিছু সময় বহিবলৈ দিয়ে। অভিযোগ অনুসৰি, তাৰ পিছতে স্বাস্থ্যকৰ্মীগৰাকীয়ে আকৌ এবাৰ তেওঁৰ বাওঁহাতত একেটাই ইনজেকশ্যন প্ৰদান কৰে।\nকোভিশ্বিল্ডৰ দুটা ডোজ ভেকচিন লোৱাৰ পিছত মন্দিৰা পালৰ শৰীৰত এই পৰ্যন্ত কোনো ধৰণৰ পাৰ্শ্বক্ৰিয়া হোৱা নাই। কিন্তু ন-মহীয়া সন্তানক স্তনপান কৰাই আছে মহিলাগৰাকীয়ে। ফলত শিশুটিৰ স্বাস্থ্যক লৈ শংকিত হৈ পৰিছে সমগ্ৰ পৰিয়াল।\nFirst published: July 17, 2021, 11:20 IST\nCorona VaccineCovishieldWest Bengal


অশান্তিৰ গজালিবোৰ মোহাৰি পেলাব নোৱাৰি নে? -হেমেন হাজৰিকা\nএতিয়া চাৰিওফালে কেৱল অশান্তিৰ দাবানল । কিমান শুনিবা অশান্তিৰ বতৰা।ইয়াৰ বিৰোধিতাও নকৰা নহয় , কৰিছোঁ।দুদিন পিছতে পাহৰি গৈছো। প্ৰাকৃতিক অশান্তি, মানৱ সৃষ্ট অশান্তিয়ে সমাজৰ কাঠামো থৰকবৰক কৰি দিছে । আমাৰ লাজ নলগা হৈছে । আমি নিলাজ পাহাৰ , শুকান পাহাৰ হৈছোঁ । মৰমবিহিন হৈ পৰিছো আমিবোৰ\nসংগীত সম্ৰাট ড ভূপেন হাজৰিকাই কৈছিল ও নিলাজ পাহাৰ, ও শুকান পাহাৰ, মৰম বিহিন হৈ মৰ মৰ তই লাজতেহে মৰ।\nকিয় আমি ইমান ৰসাতলে গ'লো ইতৰ প্ৰাণী বোৰৰ মাজতো ইমান হিংসা , ইমান অশান্তি দেখিবলৈ পোৱা নাযায় কিজানি ? এতিয়া আমাক বেছি শিক্ষিত কৰিবলৈ, কম কষ্টত উচ্চ শিক্ষা গ্ৰহণ কৰিবৰ কাৰণে গাঁৱে গাঁৱে বিশ্ববিদ্যালয় স্থাপন হোৱা সময়ত আমাৰ শিক্ষিত মনবোৰ কিয় ইমান অধঃপতনে যাবলৈ লৈছে। চাৰিওফালে অশান্তিৰ গজালি। এই গজালি বোৰ সাৰ পানী পাই ঠন ধৰি উঠি ডাঙৰ গছ হ'লে অশান্তিৰ কলীয়া চাই আগুৰি নধৰিবনে ?\nগতিকে সময় থাকোঁতেই অশান্তিৰ গজালি বোৰ মোহাৰি পেলাব নোৱাৰি নে ? আমি নৰৰ পৰা নৰোত্তম হ'ব লাগিছিল, কিন্তু যি পথেৰে বাট বুলিছো সেয়া নৰাধম হোৱাৰ হে বাট সুগম কৰিছোঁ । কথা ক'ব পৰা হেঁতেন কিজানি ইতৰ প্ৰাণী বোৰে আমাক ভেঙুচালি কৰিলেহেঁতেন\nমানুহে মানুহৰ বাবে ভবাৰ সলনি মানুহৰ বিপৰীতে মানুহ ঠিয় হোৱাৰহে প্ৰতিযোগিতা চলিছে।\nকাকো শান্তিৰে দিয়াবলৈ ফুৰিবলৈ ভাবিবলৈ অৱকাশ নিদিয়া হৈছে। কাৰ ঠিয়াৰত চলিছে মগজুবোৰ। কি পাইছে এনে কৰি সিহঁতবোৰে। যদি এটা আঙুলি কাৰোবাৰ বাবে টোৱাইছো আন চাৰিটা আঙুলিয়ে নিজৰ ফালে চাই কিবা নহয় বতৰা দিছে।অম্বিকাগিৰীৰ কথা আছিল হিংসাৰ চিকমিক চোকা তৰুৱাল তাক পিঠি গঢ়ো আমি নাঙলৰ ফাল। কিন্তু আজিৰ সেই হিংসাৰ চিকমিক চোকা তৰুৱালবোৰ অশান্তিৰ বীজ সিচিবলৈহে ব্যৱহাৰ কৰা হৈছে । কেৰুণটো ক'ত আৰম্ভ হৈছে ? মানুহে মানুহক হত্যা কৰিব পৰা মানসিকতা গঢ় লৈ উঠিছে । আমি যেন উশাহ লৱলৈ টান পোৱা হৈছোঁ । চকু দুটা মেলিলেই অশান্তিৰ বতৰাই আৱৰি ধৰা এখন সমাজৰ প্ৰতিচ্ছবিয়ে চকুৰ আগত ধৰা দিয়ে । ভাবি একো উত্তৰ উলিয়াব নোৱাৰা সময়ত আমি বাস কৰিছোঁ। পৰিত্ৰাণ কেতিয়া ? কি ভাইৰাছৰ দ্বাৰা আক্ৰান্ত হৈছোঁ আমি ? ইয়াৰ উৎস ক'ত ? শিক্ষিত হ'লো ঠিকেই জ্ঞানী হ'ব নোৱাৰিলোঁ নেকি আমি\nপ্ৰত্যেকৰে দেহৰ শিৰাই শিৰাই ভাইৰাছে এনেদৰে ক্ৰিয়া কৰিছে যে আমি আমাক হেৰুৱায় পেলাইছো ।\nঅশান্তি আমাৰ ভোকৰ আহাৰ হৈছে । অশান্তি বিয়পাই আমি পৈশাচিক আনন্দ লভিবলৈ ভাল পোৱা হৈছোঁ। কোনে দিব পাৰিব ইয়াৰ সমিধান। সেয়া যেন সুদুৰ পৰাহত। সুদিন আৰু নাহিব কিজানি ? সেই যে চোতালত বহি আমি সকলোৱে নিৰ্মেঘ আকাশৰ তলত জোনাক পাৰি বহিছিলোঁ , এসাজ খাইছিলো, সুখ দুখৰ কথা পাতিছিলো , সকলোৰে সমভাগী হৈছিলো । ক'ত এৰি থৈ আহিলো সেইবোৰ দিন ? শান্ত সমাহিত পৰিবেশ । আগৰ কালৰ তুলনাত আজি কালি মানুহৰ ঘৰ-দুৱাৰ আৰু জীৱন যাপনৰ মান উন্নত হ'ল কিন্তু মানুহৰ মনবোৰহে আগৰ তুলনাত বহু ঠেক হৈ পৰিল । এজনৰ দুখত সমভাগী হ'ব পৰা অন্তৰখন কিহেৰে ৰুদ্ধ কৰি দিলো যে তাৰ পৰিবৰ্তে পৈশাচিক আনন্দ ল'ব পৰা হ'লো ।\nএতিয়া আমি এনে এটা স্থানত উপনীত হ'লো যে কোনোবাই কাৰোবাক চকুৰ সন্মুখত মাৰি থাকিলেও ওচৰ চাপি গৈ তাক নোহোৱা কৰিব পৰাৰ বিপৰীতে আজিৰ অত্যাধুনিক যন্ত্ৰটোৰে ফটো তোলাৰ প্ৰতিযোগিতাত নামি পৰো। এনেদৰে সময় আগবাঢ়ি গৈ থাকিলে অসম শ্মশান হ'বলৈ বেছি দিন নালাগিব।\nগাৰ নোমেই শত্ৰু হোৱাৰ আজিৰ দিনটোত আমি কাক বিশ্বাসত লম কাক নলম ঠাৱৰ কৰিব নোৱাৰা সময় । চুকত থাকি বুকুত কামুৰি কোন মূহুৰ্তত কি ঘটনা ঘটাই তাক বুজিব নোৱাৰা হৈছে।কোনেও কাৰোৰে উন্নতি সহ্য কৰিব নোৱাৰা হৈছে ।\nআমি গুচি সকলো "মই"ত মজি আছে । তাৰ বাবেই এই অশান্তি । মইৰ বেষ্টনীৰ পৰা ওলাই আহি যেতিয়াই "আমি" হ'ব পাৰিম তেতিয়াহে হয়তো এই অশান্তি কিছু পৰিমাণে হ'লেও কমিব ।\nআমাৰ পৰৰ দুখত পৰৰ সুখত হিয়া যেতিয়া পমি যাব তেতিয়া বাৰু সমাজখন সুন্দৰ নহ'বনে ?\nঅশান্তিৰ গজালিবোৰ মৰহি নাযাবনে ? কিমান যে ভাল লাগিব তেতিয়া । বেয়াবোৰ পৰিহাৰ কৰি আমি ভালবোৰক আকোঁৱালি ল'ব পাৰিম । সেইবোৰ দিন তেতিয়া আমাৰ আনন্দৰ দিন হ'ব।


October 2018 – Page 12 – ফটাঢোল\nএখন চিঠি – হিৰণ্যজ্যোতি দাস\nসাৰ পাইছোঁ যদিও অলসভাৱে বিচনাত পৰি আছোঁ৷ আজি দেওবাৰ, গতিকে ৮ বজাৰ আগেয়ে নুঠো বুলিয়েই পৰি আছোঁ৷ সপ্তাহৰ বাকীকেইটা দিন কাউৰীয়ে কা কা নকৰোঁতেই উঠিব লাগে৷ চাৰে ছয় বজাৰ ৰেলত উঠি মহানগৰীলৈ গৈ অফিচ কৰি পুনৰ চাৰে পাঁচ বজাত প্ৰত্যাবৰ্তন কৰাটো অভ্যাস হৈ পৰিছে৷ গতিকে দেওবাৰৰ পুৱাটো বিচনাত পৰি থকাটো আমাৰ দৰে লোকৰ কাৰণে চূড়ান্ত বিলাসিতা আৰু এই বিলাসিতা পূৰ্ণ কৰিবলৈয়ে মই বিচনাৰপৰা উঠি অহা নাই৷ কিন্তু আজি মোৰ ভাগ্য সুপ্ৰসন্ন নাছিল৷ কলিংবেলটো হঠাৎ বাজি উঠিল৷ এবাৰ দুবাৰকৈ যেতিয়া তিনিবাৰ\nঅভ্যাসবশতঃ পাঁচবজাত তাই সাৰ পালে ৷ কোনোমতে চকুকেইটা মেলি উঠিব খোজোতেই মনত পৰিল আজিতো দেওবাৰ৷ মনতো পাতল লাগি গ’ল তাইৰ৷ কেনে মজা! টোপনিৰ চিকুণ পুৱাটো আজি হেঁপাহ পলুৱাই উপভোগ কৰা যাওক বুলি তাই হাত ভৰি মেলি পুনৰ চকুকেইটা মুদি দিলে৷ যেই মুদি দিলে তাইক পুনৰ টোপনিয়ে হেঁচা মাৰি ধৰিলে ৷ ছয়বজাত পুনৰ তাই সাৰ পালে৷ধুৰ্ ছয় বাজিছেহে বুলি আকৌ টোপনিত৷ অৱশ্যে চাৰে ছয় বজাত তাই উঠি আহিল৷ তাৰ পাছত একমিনিটৰ কামটোত দুইমিনিট লগাই লগাই কামবোৰ কৰিলে।গা ধুলে এঘন্টামান। মাজে মাজে\nএজোপা নাচপতি গছৰ মৃত্যুৰ কাহিনী – গীতিমল্লিকা গগৈ (গোঁহাই)\nদুকঠা মাটিত ঘৰটো সাজোঁতে এ. গগৈৰ পত্নী বি. গগৈনীয়ে পাঁচ লোচামান মাটি মুকলিকৈ থৈছিল যাতে জলকীয়া, ধনীয়া, আদা, আদি ৰুই লৈ সৰুকৈ পাচলিৰ বাৰি এখন পাতিব পাৰে। বাউণ্ডৰিটোৰ কাষতে থকা নাচপতিৰ পুলিটোৰ কাষেদিয়ে পদূলিটো ৰাখি গেটখন লগোৱা হ’ল। গগৈনীৰ ল’ৰাকেইটা ডাঙৰ হোৱালৈকে নাচপতি গছজোপাই ফল দিবলৈ আৰম্ভ কৰিছিল। গগৈনীৰ মতে এনেকুৱা সোৱাদ লগা ৰসাল নাচপতি তেওঁ হেনো জীৱনতে খাই পোৱা নাই। এ. গগৈ আকৌ চৰকাৰৰ উচ্চ পদস্থ বিষয়া আছিল। মানুহৰ দান-দক্ষিণাৰে তেওঁ বাহিৰে-ভিতৰে, সোঁৱে-বাৱে কোৰোণাৰে চপাই ধন ঘটিলে। গগৈ-গগৈনীয়ে বিশ্বৰ\nল’ৰা তিনিজনৰ ঘোপাকৈ দিয়া চাৱনিত মোৰ আকৌ খংটো উঠি আহিল। দুজনক চিনি পালোঁ। পৰহি অফিছলৈ আহি থাকোঁতে সিহঁতে গাৰ কাষেদি মানে একেবাৰে গাত চুই বাইকখন পাৰ কৰিছিল৷ কালি ৰাতিপুৱা মই সিহঁত সদায় ৰৈ থকা মোৰ অফিছৰ সন্মুখৰ পাণ দোকানখনৰ ওচৰেদি পাৰ হওঁতেই বৰ অশ্লিল কথা কিছুমান চিয়ঁৰিছিল৷ আৰু আজি এয়া! সিহঁতে যেন মোকে টাৰ্গেট কৰি লৈছে, “ঐ চালানি, তই কেইদিন মোৰ হাতৰ পৰা সাৰি থাকিবি অ’?” সেয়া আকৌ আৰম্ভ হ’ল মোক লৈ সিহঁতৰ গুৱাল গালি৷ ভিতৰলৈ খৰধৰকৈ সোমাই আহিলোঁ৷ ব্ৰাঞ্চ\nআবেলিৰ চাহকাপ হাতত লৈ হেঁপাহেৰে শ্ৰীমতীগৰাকী শ্ৰীমানৰ কাষত বহি,- “হেইইৰি, শুনিছে নে? পূজা বুলি শাড়ী এখন দিব আক দেই মোক”৷ চাহ কাপ ল’বলৈ ধৰি শ্ৰীমানে একেবাৰে বিৰক্তিৰে কৈ উঠিল,- “হেইইই! পূজা বুলি, ঈদ বুলি, বিহু বুলি, নিজৰ বাৰ্থ ডে বুলি, আনৰ বিয়া বুলি, কিমান যে কি বুলি শাড়ী, কাপোৰ আৰু কিমান লোৱাহে!” সাউৎকৈ শ্ৰীমতী এহাত দূৰত চকু ঘোপা কৰি থিয় হৈ,-“ওৱা!! ইমানটো জেঙেৰা মাৰিলা যে! কিনো ডাঙৰ বস্তুটো খুজিলোহে মই? তুমি যে মোকগোটেই দিনটো “হৌৰা চাহ একাপ দিয়াচোন, হৌৰা বৰ\nOctober 3, 2018 গল্প\t16 Comments\nজিৰণীয়া মৌ – ঊষা মহন্ত\nঢলপুৱাতে কাউৰীজনীৰ মাতত সাৰ পাই জঁপিয়াই বিছনাৰ পৰা নামি আহিল মামনি। ইস্, দেৰিয়েই হ’ল হ’বলা! যোৱা ৰাতিয়েই গিৰিয়েকে কৈ থৈছিল- “পুৱা সোনকালে উঠিবা। প্ৰথমখন বাছতে যাব লাগিব, নহ’লে পিছত বৰ ভীৰ হ’ব। কাঁটাই কাঁটাই সাত বজাতে বাছখন আহে।” ঝাড়ুটো হাতত লৈ মামনিয়ে এফালৰপৰা ধুমুহাৰ গতিৰে বাহীবন কৰি গা ধুই পাকঘৰত সোমাল। অসুখীয়া শহুৰেকৰ বাবে পিঠাগুড়ি দুটামান গৰুৰ গাখীৰত সিজাই থৈ গিৰিয়েকলৈ জলপানৰ বাতি সজাই মামনিয়ে আগদিনাই সাজু কৰি থোৱা কাপোৰ সাঁজ পিন্ধি লয় মানে ৬ বাজি ২০ মিনিট গ’লেই। নাকে\nজীৱনৰ বেলি ডুবিবলৈ গৈ থকা সময়, অথচ জয়দ্ৰথ বৰুৱাৰ তালৈ ভ্ৰূক্ষেপ নাই। ৰাজপথত আজিও তেওঁ এজন মাৰাথন দৌৰৰ শ্ৰেষ্ঠ প্ৰতিযোগী। এয়া নিশ্চয় আজিৰ সক্ৰিয় ৰাজনীতিৰে অৱদান! য’ত মানুহক জীৱনৰ শেষ দিনটোলৈকে দেশ আৰু জাতি ৰক্ষাৰ নামত সক্ৰিয় কৰি ৰখা হয়। তেনেদৰে আগুৱাইও আছে পঁচাশী বছৰীয়া জয়দ্ৰথৰ বিজয়ৰথ! উপযুক্ত গুণাগুণৰ মাটি অবিহনে ফচলক নদন বদনৰ মাত্ৰালৈ নিব নোৱাৰি। ঠিক তেনেদৰে মানুহৰ মাজতো উৎপাদনমুখী মানসিকতা থাকিব লাগিব। এবাৰ এনে প্ৰসংগতে তেওঁৰ পূৰ্বসুৰী ধনীৰাম বৰাই কৈছিল, “নৈ পাৰৰ এই মাটিবোৰলৈ চোৱা, কিমান সাৰুৱা।


কোভিড ভেকচিনৰ দ্বিতীয় ডোজ লোৱাৰ ছমাহৰ পিছত দিব পাৰে ব'ষ্টাৰ শ্বট! তৈয়াৰ হৈছে Covaxinৰ পৰিকাঠামো! booster-dose-can-be-given-six-months-after-covaxin-hb– News18 assam\nকোভিড ভেকচিনৰ দ্বিতীয় ডোজ লোৱাৰ ছমাহৰ পিছত দিব পাৰে ব'ষ্টাৰ শ্বট! তৈয়াৰ হৈছে Covaxinৰ পৰিকাঠামো!\nকৃষ্ণ এলাই কৈছে যে, মানৱদেহত এণ্টি কোভিড ভেকচিনৰ দ্বিতীয় ডোজ দিয়াৰ ছমাহৰ পিছত এটি ব'ষ্টাৰ ডোজ প্ৰদান কৰিব লাগিব।\nLast Updated : November 11, 2021, 15:30 IST\nসমগ্ৰ বিশ্ব কোভিড মহামাৰী প্ৰতিহত কৰিবলৈ বদ্ধপৰিকৰ। ইতিমধ্যে বহুকেইখন দেশত কোভিড১৯ৰ বিৰুদ্ধে ব'ষ্টাৰ শ্বট প্ৰয়োগ কৰি জনগণৰ ৰোগ প্ৰতিৰোধ ক্ষমতা বঢ়োৱাৰ চেষ্টা কৰা হৈছে।\nঅন্যান্য দেশসমূহত টিকা দিয়া আৰম্ভ কৰাৰ পিছত কোভাক্সিন প্ৰস্তুতকাৰী সংস্থা ভাৰত বায়োটেকৰ চিএমডি কৃষ্ণ এলাই কৈছে যে, মানৱদেহত এণ্টি-কোভিড ভেকচিনৰ দ্বিতীয় ডোজ দিয়াৰ ছমাহৰ পিছত এটা ব'ষ্টাৰ শ্বট প্ৰদান কৰিব লাগিব। কিন্তু এই বিষয়ে এতিয়াও সম্পূৰ্ণ নিশ্চিত নহয় বুলি জনাইছে। চৰকাৰৰ সিদ্ধান্তই এই ক্ষেত্ৰত চূড়ান্ত সিদ্ধান্ত হ'ব বুলি জানিবলৈ দিছে।\nসংবাদ মাধ্যমৰ সূত্ৰ অনুসৰি, কৃষ্ণ এলাই এই বিষয়ে নিশ্চিত ভাবে জনোৱা নাই। কিন্তু এনেসময়ত চৰকাৰৰ একাংশ বিশেষজ্ঞই মন কৰিছে যে, এই মুহূৰ্তত ব'ষ্টাৰ শ্বটৰ প্ৰয়োজন নাই। যিসকলে ভেকচিনৰ দুয়োটা কোৰ্চ সম্পূৰ্ণ কৰিছে, তেওঁলোকে ব'ষ্টাৰ শ্বট নল'লেও হ'ব। অর্থাৎ তেওঁলোকৰ সম্পূৰ্ণ টিকাকৰণ নিশ্চিত হৈছে।\nউল্লেখ্য যে, ভাৰত বায়টেক সংস্থাৰ সূত্ৰই লগতে জনাইছে যে, বৰ্তমান নজেল ভেকচিনৰ দ্বিতীয় ট্ৰাইল আৰম্ভ হৈছে। আগন্তুক ৩-৪ মাহৰ ভিতৰত যাৱতীয় কাম কাজ প্ৰায় শেষ হ'ব বুলি আশা কৰা হৈছে।\nFirst published: November 11, 2021, 15:30 IST\nBharat BiotechBooster ShotCovaxinCovid vaccineKrishna Ella


Allegra M in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Allegra M ar byavahar, ppali, parshwakriya, upkaar, kriya-pratikriya aaru satarkatabani\nसदस्य इस दवा को ₹161.45 में ख़रीदे।\nAllegra M की जानकारी\nAllegra M ৰ লাভ আৰু ব্যৱহাৰসমূহ- Allegra M Benefits & Uses in Assamese- Allegra M ar laabh aaru byavaharsamuh\nAllegra M ৰ পালি আৰু সেয়া কেনেদৰে ল'ব- Allegra M Dosage & How to Take in Assamese - Allegra M ar paali aaru xeya kenedore lobo\nAllegra M ৰ পাৰ্শ্চক্ৰিয়াসমূহ- Allegra M Side Effects in Assamese- Allegra M ar parshwakriyasamuh\nAllegra M সংক্ৰান্ত সতৰ্কতাবাণীসমূহ- Allegra M Related Warnings in Assamese- Allegra M xonkranta xatarkatabanisamuh\nঅইন দৰৱৰ সৈতে Allegra Mৰ গুৰুতৰ ক্ৰিয়া-প্ৰতিক্ৰিয়া- Severe Interaction of Allegra M with Other Drugs in Assamese- Oinor xoite Allegra M ar gurutor kriya-pratikriya\nAllegra M মতভেদসমূহ- Allegra M Contraindications in Assamese- Allegra M nishedhsamuh\nAllegra M ৰ বিষয়ে সততে সোধা প্ৰশ্নসমূহ- Frequently asked Questions about Allegra M in Assamese- Allegra M ar bikhoye satate xodha prashnasamuh\nখাদ্য আৰু মদৰ সৈতে Allegra M ক্ৰিয়া-প্ৰতিক্ৰিয়া- Allegra M Interactions with Food and Alcohol in Assamese- khadya aaru modor xoite Allegra M kriya-pratikriya\nAllegra M ৰ লাভ আৰু ব্যৱহাৰসমূহ - Allegra M Benefits & Uses in Assamese - Allegra M ar laabh aaru byavaharsamuh\nAllegra M তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAllegra M ৰ পালি আৰু সেয়া কেনেদৰে ল'ব - Allegra M Dosage & How to Take in Assamese - Allegra M ar paali aaru xeya kenedore lobo\nAllegra M-ৰ উপাদানসমূহ - Allegra M Active Ingredients in Assamese - Allegra M-ar upadaansamuh\nAllegra M ৰ পাৰ্শ্চক্ৰিয়াসমূহ - Allegra M Side Effects in Assamese - Allegra M ar parshwakriyasamuh\nগৱেষণাৰ ভিত্তিত, Allegra M ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAllegra M সংক্ৰান্ত সতৰ্কতাবাণীসমূহ - Allegra M Related Warnings in Assamese - Allegra M xonkranta xatarkatabanisamuh\nAllegra M-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nAllegra Mৰ গৰ্ভৱতী মহিলাৰ ক্ষেত্ৰত ক্ষতিকৰ প্ৰভাব থাকিব পাৰে। আপোনাৰ যদি এনেকুৱা অনুভৱ হৈছে, তেন্তে Allegra M নাখাব আৰু আপোনাৰ চিকিতসকৰ পৰামৰ্শ লওক।\nAllegra M-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই Allegra Mৰ পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই Allegra M গ্ৰহণ কৰা লগে লগে বন্ধ কৰক। আপোনাৰ চিকিতসকৰ সৈতে কথা পাতক আৰু আপোনাৰ চিকিতসকৰ পৰামৰ্শ লৈহে পিছত ব্যৱহাৰ কৰিব।\nবৃক্কত Allegra M কি প্ৰভাৱ দেখা গৈছে?\nAllegra Mৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Allegra M কি প্ৰভাৱ দেখা গৈছে?\nAllegra Mৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Allegra M ৰ কি প্ৰভাৱ দেখা গৈছে?\nAllegra Mৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nঅইন দৰৱৰ সৈতে Allegra Mৰ গুৰুতৰ ক্ৰিয়া-প্ৰতিক্ৰিয়া - Severe Interaction of Allegra M with Other Drugs in Assamese - Oinor xoite Allegra M ar gurutor kriya-pratikriya\nAllegra M তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAllegra M মতভেদসমূহ - Allegra M Contraindications in Assamese - Allegra M nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Allegra M লোৱা অনুচিত যাতে -\nAllegra M ৰ বিষয়ে সততে সোধা প্ৰশ্নসমূহ - Frequently asked Questions about Allegra M in Assamese - Allegra M ar bikhoye satate xodha prashnasamuh\nএই Allegra M-এ অভ্য়াস বা নিচাৰ সৃষ্টি কৰে নেকি?\nনহয়, Allegra M আসক্তি সৃষ্টি কাৰক বুলি কোনো সাক্ষ্য নাই।\nAllegra M য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Allegra M লোৱা উচিত।\nনহয়, Allegra Mয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Allegra M ক্ৰিয়া-প্ৰতিক্ৰিয়া - Allegra M Interactions with Food and Alcohol in Assamese - khadya aaru modor xoite Allegra M kriya-pratikriya\nখাদ্য আৰু Allegra Mৰ ক্ৰিয়া-প্ৰতিক্ৰিয়া\nAllegra Mৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Allegra Mৰ মাজৰ প্ৰতিক্ৰিয়া\nমদ আৰু Allegra M একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nAllegra M ৰ অনুকল্প - Substitutes for Allegra M in Assamese\nAllegra M ৰ মূল্য আৰু পেকৰ চাইজ - Allegra M Price and Pack Size in Assamese - Allegra M ar mulya aaru pakor size\nAllegra M Tablet ₹170.0 खरीदें\nআপুনি বা আপোনাৰ পৰিয়ালৰ কোনোবাই Allegra M লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Allegra M ব্যৱহাৰ কৰিছিল নেকি?\nআপুনি কিমান পৰিমাণে Allegra M সেৱন কৰিছিল?\nআপুনি Allegra M ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Allegra M সেৱন কৰে?


কুঁৱলীৰ আস্বাদনে সামৰি লোৱা আঘোণ আৰু পুহ । অসমীয়া গাঁৱলীয়া চহা জনজীৱনৰ আটাইতকৈ উৎসৱমুখৰ সময়। কেউফালে কেৱল ব্যস্ততা।সততে এনে দিনবোৰত গাঁৱৰ ঘৰবোৰতকৈ পথাৰত বেছি মানুহ। মা, জেতুকী পেহী, আজলী খুৰীহঁতে পথাৰত ৰবাব টেঙাৰে মহলা মাৰে, কলপাতত লাইশাক আৰু পুৰামাছৰ পিটিকাৰে বান্ধি নিয়া ভাতৰ টোপোলাটোৰ কথা নকলে আধৰুৱা হৈ ৰব পথাৰৰ জুতি ।\nসৰুতে লেচেৰী বুটলি পোৱা ধানবোৰ বিক্ৰি কৰি মিঠাই খোৱাৰ আনন্দয়ে সুকীয়া আছিল। আৰু দিনটো পথাৰত ঘূৰি ফুৰি ধানৰ পাতে কাটি দমলা কৰা ভৰি দুখন সন্ধিয়া ধুবলৈ থেৰো গেৰু কৰোঁতে মাৰ চিটিপনিৰ কথা নকলে কেনেকৈ পূৰ্ণ হব পথাৰ পুৰাণ ! ধান কটোতে আৰু ডাঙৰি কঢ়িয়াওতে হোৱা সেই চিনাকি শব্দটো আৰু শৈশৱৰ লগৰী নৰা পেঁপাৰ সুৰ !\n ক্ৰমাৎ শীত বাঢ়ি আহে। স্কুলৰ পৰীক্ষাবোৰো শেষ হয়। অপেক্ষাৰ অন্ত পৰে । এতিয়া এমাহ নিজৰ ইচ্ছামতে খেলা ধূলাৰ দিনবোৰ পায়হি। সন্ধিয়া আৰম্ভ হয় জুহালৰ পৰ্ব। চুবুৰীৰ দুই চাৰিজন ককা একেলগে গোট খাই জুহালৰ কাষত বহে, পঢ়াৰ পৰা মুক্তি পায় আমিও শাৰী পুৰাওহি । খৰাহিত গোটাই লোৱা অসমীয়া ফুল আলু পুৰি খাই খাই শুনি যাওঁ ককাহঁতে মাজুলীত ধৰা বৰালি মাছ, চাহ বাগানত দেখা গাখীৰ যেন বগা চাহাব,প্ৰথম মটৰ গাড়ীত উঠাৰ অভিজ্ঞতা,৫০ চনৰ ভূমিকম্পৰ কাহিনী ইত্যাদি ইত্যাদি । আজি যান্ত্রিকতাৰ মাজত খেপিয়াই ফুৰো সৰুতে একেখন কম্বলৰ তলতে ককাৰ সৈতে ৬-৭টাকৈ নাতিনি বিছনাত উঠি ৰাজকুঁৱৰী, পৰী আৰু কত যে কি সাধু শুনা, আৰু ককা আইতাৰ গাৰ পৰা ওলোৱা সেই ধোঁৱা মিশ্ৰিত মিঠা মিঠা গোন্ধটো!\nসেইবোৰো এতিয়া সাধু!\nইংৰাজী বৰ্ষটোৰ অন্তিম মাহ । পোৱা নোপোৱাৰ খতিয়ান যোগোটোৱাৰ মাহ। আগতেই স্থিৰ কৰা লক্ষ্য বোৰৰ বাকছবোৰ খুচৰি চোৱাৰ সময়।পোৱা বোৰক আঁকোৱালি নোপোৱা বোৰক আজুৰি অনাৰ সংকল্প লোৱাৰ সময়।উখোৰা মুখোৰা জীৱন বাটত বহুতো হেৰুৱাই ভাগি পৰো যদিও নতুনকৈ আগমন ঘটাবোৰক স্বাগতম জনোৱাৰ সময়।\n বিগত বৰ্ষত আমি কেইবাটিও উজ্জ্বল নক্ষত্ৰ হেৰুৱালোঁ।তাৰে ভিতৰত বলীউদৰ শশী কাপুৰ আৰু অসমীয়া ছবি জগতৰ সিংহ, সুদৰ্শন অভিনেতা বিজু ফুকন। দুয়োগৰাকী পুৰোধা ব্যক্তিলৈ সম্পাদকীয় মেজৰ পৰা শ্ৰদ্ধাঞ্জলি জ্ঞাপন কৰিলোঁ । "হে মহান, যতেই আছা কুশলে থাকা"।\n পুনঃ, ডিচেম্বৰত পুৰণি বছৰক বিদায় দিয়াৰ মুহূৰ্তত সকলোৱে মিলি বনভোজ খোৱাৰ বাবে চাগৈ সকলো সাজু হৈছে। সদৌতিলৈ অনুৰোধ বনভোজ খালেও যাতে আমি বনভোজৰ ঠাই সমূহ নিজেই চাফা চিকুণ কৰো। কাৰণ সেই ঠাই বোৰলৈ আমি এদিনৰ বাবে যাওঁ আৰু আমাৰ এদিনৰ আনন্দৰ বাবে যাতে প্ৰকৃতিৰ কোনো হানি নহয় তাৰ প্ৰতি লক্ষ্য ৰখাটো জানো আমাৰে কৰ্তব্য নহয়? আনন্দ কৰক কিন্তু আপোনাৰ আনন্দ যাতে আনৰ বিষাদৰ কাৰণ নহওক।\nসকলোলৈ শীতৰ উমাল শুভেচ্ছাৰে


Assam-Mizoram Clash: এতিয়াও অশান্ত সীমান্ত! অসমৰ বিদ্যালয় গৃহত মিজো দুৰ্বৃত্তৰ বিস্ফোৰণ– News18 assam\nAssam-Mizoram Clash: এতিয়াও অশান্ত সীমান্ত! অসমৰ বিদ্যালয় গৃহত মিজো দুৰ্বৃত্তৰ বিস্ফোৰণ\nদুষ্কাৰ্য বন্ধ নকৰিলে আকৌ অৰ্থনৈতিক অৱৰোধ গঢ়ি তোলাৰো হুংকাৰ প্ৰদান কৰিছে কৃষক নেতাৰ।\nপুনৰ বিস্ফোৰণত কঁপিল হাইলাকান্দি জিলাৰ অসম–মিজোৰাম আন্তঃৰাজ্যিক সীমান্ত। যোৱানিশা প্ৰায় ১১.৩০ বজাত পুনৰ মিজো দুৰ্বৃত্তই অসমৰ এখন চৰকাৰী বিদ্যালয়ত গ্ৰেনেড নিক্ষেপ কৰে। হাইলাকান্দি জিলাৰ কাটলিছেৰা সমষ্টিৰ কচুৰথল অঞ্চলৰ ছাহেবমাৰা ফাকুয়াপুঞ্জি নিম্ন প্ৰাথমিক বিদ্যালয়ত যোৱানিশা মিজোৰামৰ ফালৰ পৰা অহা অচিনাকি দুৰ্বৃত্তই নিক্ষেপ কৰে এই গ্ৰেনেড।\nএই গ্ৰেনেড নিক্ষেপৰ ফলত ক্ষতিগ্ৰস্ত হৈছে বিদ্যালয় গৃহ। বৰ্তমান হাইলাকান্দিৰ আৰক্ষী অধীক্ষক গৌৰৱ উপাধ্যায় আৰু ৰামনাথপুৰ থানাৰ ভাৰপ্ৰাপ্ত বিষয়া লিটন নাথৰ নেতৃত্বত আৰক্ষী বাহিনী গৈ ঘটনাস্থলীত উপস্হিত হৈছে।\nউল্লেখ্য, ইয়াৰ পূৰ্বে যোৱা ফেব্ৰুৱাৰী মাহত একে এলেকাৰ মুল্লিবালা নিম্ন প্ৰথমিক বিদ্যালয়ত শিক্ষা বিভাগৰ ফালৰ পৰা নিৰ্মাণ হোৱা শৌচালয় আৰু পানীৰ টেংকিত বোমা বিস্ফোৰণ কৰিছিলে মিজো দুৰ্বৃত্তই। যোৱা ২৬ জুলাইত কাছাৰ জিলাৰ লাইলাপুৰত মিজোৰাম আৰক্ষী আৰু একাংশ মিজো দুৰ্বৃত্তই আক্ৰমণ চলাই হত্যা কৰিছিল ৬গৰাকী অসম আৰক্ষীৰ জোৱানক।\nইয়াৰ প্ৰতিবাদত অসমৰ ৰাইজে মিজোৰামৰ বিৰুদ্ধে অৰ্থনৈতিক প্ৰতিবাদ কৰিছিল। কিন্তু ৰাজ্য চৰকাৰে মিজোৰামৰ লগত শান্তি আলোচনাত বহি অসমৰ ৰাইজক হেঁচা প্ৰয়োগ কৰি অৱৰোধ মুক্ত কৰিছিল।\nইপিনে এই ঘটনাত প্ৰতিক্ৰিয়া ব্যক্ত কৰি এই কাৰ্যত মিজো সংগঠন MZP আৰু YMA জড়িত থকাৰ অভিযোগ উত্থাপন কৰিছে ৰাইজৰ দলৰ কেন্দ্ৰীয় সাংগঠনিক সম্পাদক জহিৰ উদ্দিন লস্কৰে। লগতে মিজোৰামে এনে দুষ্কাৰ্য বন্ধ নকৰিলে আকৌ অৰ্থনৈতিক অৱৰোধ গঢ়ি তোলাৰো হুংকাৰ প্ৰদান কৰিছে কৃষক নেতা জহিৰ উদ্দিনে।


কাৰাগাৰতে থাকিব অশীতিপৰ ষ্টেন স্বামী, জামিন আৱেদন নাকচ - Prag News\nHomeব্ৰেকিং নিউজকাৰাগাৰতে থাকিব অশীতিপৰ ষ্টেন স্বামী, জামিন আৱেদন নাকচ\nকাৰাগাৰতে থাকিব অশীতিপৰ ষ্টেন স্বামী, জামিন আৱেদন নাকচ\nমুম্বাই : পুনৰ জামিন আৱেদন নাকচ হৈছে অশীতিপৰ সমাজকৰ্মী ষ্টেন স্বামীৰ। এলগাৰ পাৰিষদ-মাওবাদীৰে সম্পৰ্ক থকাৰ গোচৰত কাৰাবন্দী হৈ থকা ৮৩ বছৰীয়া আদিবাসী অধিকাৰ কৰ্মীগৰাকীয়ে জনোৱা জামিনৰ আৱেদন আজি পুনৰ নাকচ হয়। অতিৰিক্ত সত্ৰ ন্যায়াধীশ ডি ই কোথালিকাৰে তেওঁৰ জামিন আৱেদন নাকচ কৰে। ষ্টেন স্বামীয়ে স্বাস্থ্যজনিত আৰু অন্যান্য কাৰণত জামিন বিচাৰিছিল।\nআৰু পঢ়িব পাৰিব : ‘জনতা কাৰ্ফিউ’ৰ বৰ্ষপূৰ্তি : থালি লৈ ওলাই আহিছিল কৰ’নাক খেদিবলৈ !\nএগৰাকী খ্ৰীষ্টান ধৰ্মযাজক তথা সমাজকৰ্মী ষ্টেন স্বামীক ২০২০চনৰ অক্টোবৰ মাহত গ্ৰেপ্তাৰ কৰিছিল ৰাষ্ট্ৰীয় অনুসন্ধানকাৰী সংস্থা চমুকৈ ‘নিয়া’ই। তেতিয়াৰেপৰা তেওঁ নৱী মুম্বাইৰ তালোজা কাৰাগাৰত কাৰাবন্দী হৈ আছে। তেওঁৰ অধিবক্তাই প্ৰকাশ কৰা মতে তেওঁৰ পাৰ্কিনছন ৰোগ আছে আৰু এতিয়া তেওঁ দুয়োখন কাণেৰে শুনাৰ শক্তি হেৰুৱাই পেলাইছে। আন ভালেমান ৰোগতো বয়োজ্যেষ্ঠ কাৰাবন্দীগৰাকী আক্ৰান্ত হৈ আছে।\nআৰু পঢ়িব পাৰিব : “মহাভাৰততো মামা আছিল, অসমতো মামা আছে” – প্ৰিয়ংকাৰ কটাক্ষ !\nনিয়াই তেওঁৰ জামিন আৱেদনৰ বিৰোধিতা কৰি কয় যে, ষ্টেন স্বামী ‘বিস্তাপন বিৰোধী জন বিকাশ আন্দোলন’ আৰু ‘পিপুলছ ইউনিয়ন ফৰ চিভিল লিবাৰ্টীজ’ৰ দৰে সংস্থাৰ ঘোৰ সমৰ্থক। এই সংগঠনবোৰ হৈছে মাওবাদী (চিপিআই-মাওবাদী)ৰ সন্মুখৰ চেহেৰা। ইফালে, তেওঁৰ অধিবক্তাই দাবী কৰিছে যে, ‘নিয়া’ই এলগাৰ-পাৰিষদ মাওবাদীৰে সম্পৰ্কৰ গোচৰক প্ৰমাণ কৰিব পৰা নাই।\nPrevious article‘জনতা কাৰ্ফিউ’ৰ বৰ্ষপূৰ্তি : থালি লৈ ওলাই আহিছিল কৰ’নাক খেদিবলৈ !\nNext articleউন্নয়নৰ খতিয়ানেৰে বিহালীত জে পি নাড্ডাৰ নিৰ্বাচনী প্ৰচাৰ